"Heevaagi kan'balun" ge maurazu gai baiverivumah 500 ah vure gina form hushahalhaifi | Mihaaru\n"ހީވާގި ކަނބަލުން" ގެ ފެސްޓިވަލްގެ ޕްރޮމޯޝަން ޕޯސްޓަރެއް: މި މައުރަޒު އޮންނާނީ އަންނަ މަހު\n"ހީވާގި ކަނބަލުން" ގެ މައުރަޒުގައި ބައިވެރިވުމަށް 500 އަށް ވުރެ ގިނަ ފޯމް\n08 ޖެނުއަރީ 2017 - 18:57 1 comment\nއަންހެނުންގެ ތަފާތު ހުނަރު ދައްކައިލުމަށް ފަސްޓް ލޭޑީ ފާތިމަތު އިބްރާހިމް ބާއްވަވާ "ހީވާގި ކަނބަލުން"ގެ ފެސްޓިވަލްގައި ބައިވެރިވުމަށް 500 އަށް ވުރެ ގިނަ ފޯމް މިހާތަނަށް ހުށަހަޅާފައިވާ ކަމަށް މި ހަރަކާތް އިންތިޒާމުކުރާ ފަރާތުން މިއަދު ބުނެފި އެވެ.\nޖަނަވަރީ މަގުގައި ހުންނަ، ފަސްޓް ލޭޑީގެ އޮފީހުގައި ބޭއްވި ނޫސްވެރިންގެ ބައްދަލުވުމެއްގައި ވާހަކަ ދައްކަވަމުން، މައުރަޒުގެ އެޑްމިނިސްޓްރޭޓިވް ހެޑް އާމިނަތު މާޝާ ވިދާޅުވީ އުމުރުން 15 އަހަރުން މަތީގެ ކޮންމެ އަންހެނަކަށް ވެސް މައުރަޒުގައި ބައިވެރިވެވޭނެ ކަމަށެވެ. މައުރަޒުގައި ބައިވެރިވުމުގެ އެންމެ ފަހުގެ ތާރީހަކީ އަންނަ ހަފުތާގެ އާދިއްތަދުވަހެވެ.\n"ހީވާގި ކަނބަލުން" ގެ މައުރަޒު އޮންނާނީ އަންނަ މަހުގެ 23-27 އަށް ދަރުބާރުގޭގަ އެވެ. އަދި އެ މައުރަޒުގައި ބައިވެރިވާން ހުށަހަޅާ ތަކެތި އަންނަ މަހުގެ 10-14 ގައި ހަވާލުކުރަންޖެހޭނެ ކަމަށް ވެސް މި ހަރަކާތް އިންތިޒާމް ކުރާ ފަރާތުން ބުނެ އެވެ. ނަމަވެސް ކޭކު ފަދަ ތަކެތި ހުށަހަޅަން ޖެހޭނީ އަންނަ މަހުގެ 21 ވަނަ ދުވަހުގެ ކުރިންނެވެ.\nމައުރަޒުގެ އެޑްމިނިސްޓްރޭޓިވް މެމްބަރު އާޝިޔާ ސޯލިހު ވިދާޅުވީ މި ހަރަކާތުގައި ބައިވެރިވުމަށް ގިނަ އަދަދެއްގެ ބަޔަކު ނަން ނޯޓު ކޮށްފައިވާ ކަމަށެވެ. މިހާރު ފޯމް ހުށަހަޅާފައިވާ މީހުންގެ ތެރޭގައި ވެސް ޖަމިއްޔާތަކާއި އަންހެނުންގެ ކޮމެޓީތައް ހިމެނޭ ކަމަށް އޭނާ ވިދާޅުވި އެވެ.\n"މި 500 ފޯމަކީ ޖުމްލަ 500 މީހުންނެއް ނޫން. އޭގެ ތެރޭގައި ހިމެނޭނެ ޖަމިއްޔާތަކާއި އަންހެނުންގެ ކޮމެޓީތައް ވެސް،" އާޝިޔާ ވިދާޅުވި އެވެ.\nފެސްޓިވަލްގައި ބައިވެރިވެވޭނެ ދާއިރާތައް؛\nހާއްސަ އެހީ އަށް ބޭނުންވާ އަންހެނުން\nމި ފެސްޓިވަލްގައި ތަފާތު ހަތަރު ކެޓަގަރީން ޖުމްލަ 21 ދާއިރާއަކުން އެއްޗެހި ހުށަހެޅޭ ގޮތަށް ކުރިން އޮތް ނަމަވެސް މިހާރު އެ ދާއިރާތައް ވަނީ 25 އަށް އިތުރުކޮށްފަ އެވެ. ފަހުން އިތުރުކުރި ދާއިރާތަކަކީ:.\n- ތަފަތު ގޮތްތަކަށް ކޭކު އެޅުން\n- ނާށީގެ މަސައްކަތްތައް\n- ލިޔެލާގެ މަސައްކަތްތައް\n- އުފައްދަ ތަކެތީގައި އަންހެނުން ހިއްސާ ކުރާ މިންވަރު 50 ޕަސެންޓަށް ވުރެ އިތުރުވާ އުފެއްދުންތައް\nމި މައުރަޒުން ގަދަ ތިން ވަނަ ހޮވާނެ އެވެ. އެގޮތުން އެއް ވަނަ އަށް ހޮވޭ މީހަކަށް 100،000 ރުފިޔާ، ދެ ވަނަ އަށް 75،000 ރުފިޔާ އަދި ތިން ވަނަ ލިބޭ މީހަކަށް 50،000 ރުފިޔާ ވަނީ ހުށަހަޅައިފަ އެވެ. މީގެ އިތުރުން ކޮންމެ ކެޓަގަރީއަކުން ވެސް ވަނަތައް ހޮވާނެ އެވެ. މި ވަނަތައް ހޮވާނީ، ތަފާތު އެކި ދާއިރާތަކުން ފާހަގަކޮށްލެވޭ ފަންނީ ކޮމެޓީއަކުންނެވެ.\nމައުރަޒު އޮންނަ ވަގުތު ލައިވް މިއުޒިކާއި ލައިވްކޮށް ކެއްކުން ފަދަ ހަރަކާތްތައް އޮންނާނެ ކަމަށް ވެސް "ހީވާގި ކަނބަލުން" ގެ ފެސްޓިވަލް އިންތިޒާމް ކުރާ ޓީމުން ބުންޏެވެ.\nއިތުރު ލިޔުންތައް އަންހެނުން އަންހެނުން ބާރުވެރިކުރުން ކުރީގެ ފަސްޓް ލޭޑީ ފާތުމަތު އިބްރާހީމް އިޖްތިމާއީ ހަރަކާތް\nއަންހެނުންނަށް ހާއްސަ ފެސްޓިވަލެއް ފަސްޓް ލޭޑީ ބާއްވަނީ


9 މޭ 2019\n( وَنُقَلِّبُهُمْ ذَاتَ الْيَمِينِ وَذَاتَ الشِّمَالِ ) ” އަދި ތިމަންރަސްކަލާނގެ އެއުރެން ކަނާތްފަރާތަށާއި، ވާތްފަރާތަށް ފުރޮޅުއްވަމެވެ.”\nމި ކަމުގެ ޙިކްމަތަކީ: އަބަދު އެއްފަޅި އެއް ބިންމަތީގައި ޖެހިފައި އޮންނަނަމަ ބިންގަނޑު އެބައި ހަލާކުކޮށްލަފާނެތީވެއެވެ. މީގެ އިތުރުން އަބަދު އެއްފަޅި އަކަށް ނިދާފައި އޮންނަނަމަ އެދިމާލަށް ލޭގަނޑުވެ އެހެން ފަޅިތަކުގައި ލޭ ހިނގުން ދަތިވެ ޞިއްޙީ މައްސަލަތަކެއް ދިމާވެދާނެތީވެއެވެ. އެހެންކަމުން އެކުދިން ނިދީގައި އެކި ފަޅިފަޅި އަށް ފުރޮޅުން އެއީ ﷲ ގެ ޙިކްމަތުގެ ތެރޭގައި ހިމެނޭ ކަމެކެވެ.\n(وَكَلْبُهُم بَاسِطٌ ذِرَاعَيْهِ بِالْوَصِيدِ ) “އަދި އެއުރެންގެ ކުއްތާ އޮތީ، އޭގެ ދެއަތް ދަމާލައިގެން (ހޮހަޅައިގެ) ދޮރުމަތީގައެވެ.” މިތަނުން ދޭހަވަނީ ކުއްތާ އޮތީ ނުނިދާ ކަމަށެވެ.\n( بِالْوَصِيدِ ) ހޮހޮޅައިގެ ދޮރުމަތި، ނުވަތަ ވަންނަ ދިމާލުގައި، މިގޮތަށް ކުއްތާ އެތަނުގައި އޮތުމުގެ ބޭނުމަކީ އެކުދިންގެ ހަށިފާރަވެރިއެއްގެ ގޮތުންނެވެ.\nމިއިން ދޭހަކޮށްދެނީ ހަށިފާރަވެރިއެއްގެ ގޮތުން ކުއްތާ ގެންގުޅުން ހުއްދަ ކަމެވެ. ނަމަވެސް ގޭތެރެއަށް ވައްދާ ތަށިތަކާއި ހެދުންތައް ނަޖިސްކުރިޔަ ދީގެން ނުވާނެއެވެ. ރަސޫލާ ޞައްލަﷲ ޢަލައިހި ވަސައްލަމަ ޙަދޘް ކުރައްވާފައިވެއެވެ. ( مَنْ أَمْسَكَ كَلْبًا ، فَإِنَّهُ يَنْقُصُ مِنْ عَمَلِهِ كُلَّ يَوْمٍ قِيرَاطٌ ، إِلَّا كَلْبَ حَرْثٍ ، أَوْ مَاشِيَةٍ ) މާނައަކީ: “ދަނޑުގޮވާން ކުރާ ދަނޑުގެ ރައްކަލަކަށް ނުވަތަ ހަށިފާރަވެރިޔަކަށް ނޫން ގޮތަކަށް ކުއްތާ އެއް ގެންގުޅޭ ނަމަ، ކޮންމެ ދުވަހަކުވެސް އެމީހެއްގެ ހެޔޮ ޢަމަލުތަކުން ގީރާޠެއްގެ މިންވަރު އުނިވާނެއެވެ.”\n( لَوِ اطَّلَعْتَ عَلَيْهِمْ لَوَلَّيْتَ مِنْهُمْ فِرَارًا وَلَمُلِئْتَ مِنْهُمْ رُعْبًا ) “އެއުރެންނަށް ތިބާ ބަލާލައިފިނަމަ، ހަމަކަށަވަރުން، ތިބާ އެއުރެންނާ ދުރަށްދުވެ ފިލާނެތެވެ. އަދި ހަމަކަށަވަރުން، ތިބާ އެއުރެންދެކެ ބިރުން ފިތްކަނޑައިގެން ހިނގައިދާނެތެވެ.”\n(وَكَذَٰلِكَ بَعَثْنَاهُمْ لِيَتَسَاءَلُوا بَيْنَهُمْ ) ތިމަން ﷲ އެބައިމީހުންނަށް ޢިނާޔަތްތެރިކަން ދެއްވާ، ހޮހޮޅައިގެން ކަންކަން ފަސޭހަކޮށްދެއްވާ، ދިގު މުއްދަތަކަށް އެމީހުން ނިދާފައި ތިބޭނެގޮތް މެދުވެރި ކުރައްވާ، އަދި އެބައިމީހުން ނިދިން ހޭލެއްވީ،\n(لِيَتَسَاءَلُوا بَيْنَهُمْ ) މީސްތަކުންގެ ޢާދައަކީ ނިދިން ހޭލައިފިނަމަ އެކަކު އަނެކަކަށް ސުވާލު ކުރާނެއެވެ. ހުވަފެނުގައި ފެނުނީ ކޮން އެއްޗެއް ހެއްޔެވެ؟ ނުވަތަ ރަގަޅަށް ނިދުނު ހެއްޔެވެ؟ ނުވަތަ އެނޫންވެސް ސުވާލުތައް ކުރެއެވެ.\n(قَالَ قَائِلٌ مِّنْهُمْ كَمْ لَبِثْتُمْ ۖ ) “އެއުރެންކުރެ ބުނިމީހަކު ބުންޏެވެ. ތިޔަބައިމީހުން (މިތާނގައި) ތިބީ، ކިތައްދުވަހުހެއްޔެވެ؟”\n(قَالُوا لَبِثْنَا يَوْمًا ) “އެއުރެން ބުނޫއެވެ. ތިމަންމެންތިބީ، އެއްދުވަހު އެވެ.”\n(أَوْ بَعْضَ يَوْمٍ ) “ނުވަތަ ދުވަހެއްގެ ބައެއްގައެވެ.” ސަބަބަކީ އެމީހުން ހޮހޮޅައގެ ތެރެއަށް ވަނީ ދުވާލުގެ ކުރީކޮޅުގައެވެ. ހޭލެވުނު އިރުގައި އެއީ ދުވާލުގެ ފަހުކޮޅެވެ.\nހޭލެވުނީ އަނެއް ދުވަހު ކަމަށް ވަނީނަމަ، ހޮހޮޅައިގާ ތިބީ އެއް ދުވަހެވެ. ހޭލެވުނީ ހަމަ އެދުވަހު ކަމަށްވަނީނަމަ ހޮހޮޅައިގާ ތިބީ ދުވަހެއްގެ ބަޔެކެވެ. މިއިން އެނގެނީ އެމީހުން ތިބީ ވަރަށް ގަދަޔަށް ނިދިފައި ކަމެވެ.\n(قَالُوا رَبُّكُمْ أَعْلَمُ بِمَا لَبِثْتُمْ ) “އެމީހުން ބުނޫއެވެ. ތިޔަބައިމީހުންތިބި މުއްދަތެއް ދެނެވޮޑިގަތުންބޮޑީ، ތިޔަބައިމީހުންގެ ވެރިރަސްކަލާނގެއެވެ.” ވަރަށް ދިގު މުއްދަތަކަށް ނިދީގައި ތިބި ކަމަށް އެމީހުންނަށް އިޙްސާސްކުރެވުނީ އެވެ. އެހެންކަމުން، ނިދީގައި ތިބީ ކިހާ އިރަކު ކަމެއް ކަނޑައަޅަން ނޭގުނީ އެވެ.\n(فَابْعَثُوا أَحَدَكُم بِوَرِقِكُمْ هَـٰذِهِ إِلَى الْمَدِينَةِ ) “ފަހެ، ތިޔަބައިމީހުންގެ މިފައިސާ ހިފައިގެން ތިޔަބައިމީހުންކުރެ އެކަކު، ރަށުތެރެއަށް ފޮނުވައިބަލާށެވެ!” މިއިން ދޭހަވާ ގޮތުގައި:\nގަނެ ވިއްކުމުގައި މީހަކާ ޙަވާލު ކުރުމަކީ ހުއްދަ ކަމެއްކަން ދޭހަވެއެވެ. އެއްފަހަރެއްގައި ކީރިތި ރަސޫލާ ޞައްލަﷲ ޢަލައިހި ވަސައްލަމަ އުޟްޙިޔާ އެއް ބައްލަވައިގަތުމަށްޓަކައި، އެކަލޭގެފާނުގެ ޞަޙާބީ އެއްގެ އަތްޕުޅަށް ދީނާރެއް ދެއްވިއެވެ. ދެން އެޞަޙާބީ ކަންކުރެއްވި ގޮތަކީ އެދީނާރަށް ދެބަކަރި ގަތެވެ. އަދި އެތަނުން އެއް ބަކަރި ދީނާރަކަށް ވިއްކާލާފައި އަނެއްބަކަރި ހިއްޕަވައިގެން ކީރިތި ރަސޫލާ ޞައްލަﷲ ޢަލައިހި ވަސައްލަމަގެ ގާތަށް ވަޑައިގެން ބަކަރި އާއި ދީނާރު ޙަވާލު ކުރެއްވިއެވެ. އެހިނދު އޭނާގެ ވިޔަފާރީގައި ބަރަކާތް ލެއްވުން އެދި ރަސޫލާ ޞައްލަﷲ ޢަލައިހި ވަސައްލަމަ ދުޢާ ކުރެއްވިއެވެ. މި ޙާދިޘާ އަށް ބައްލަވާފައި ޢިލްމުވެރިން ވިދާޅުވަނީ ތިމާގެ އަތުގައި މީހެއްގެ ފައިސާހުރެ، އެމީހާ ރުހޭނެ ކަމުގެ ޔަގީންކަން އޮތްނަމަ އެއިން ވިޔަފާރި ކުރުމަކީ ހުއްދަ ކަމެއް ކަމަށެވެ.\nމި އާޔަތުން ދޭހަވާ ގޮތުގައި އެންމެ ރަގަޅު ކާނާ ހޯދުމަށް އެދުމަކީ ހުއްދަ ވެގެންވާ ކަމެކެވެ. (فَلْيَنظُرْ أَيُّهَا أَزْكَىٰ طَعَامًا ) “އެންމެ ރަގަޅު ޙަލާލު ކާނާ އެއް ހޯދާށެވެ.”\n(فَلْيَأْتِكُم بِرِزْقٍ مِّنْهُ ) ގަނެގެން ހިފައިގެން އަންނާށެވެ. ވީމާ، އެބައިމީހުން އެވަނީ ގަތުމަށާއި، ގެނައުމަށް ބަޔަކާއި ޙަވާލުކޮށްފައެވެ.\n( وَلْيَتَلَطَّفْ وَلَا يُشْعِرَنَّ بِكُمْ أَحَدًا ) ” އަދި އެމީހަކު ރައްކާތެރިކަމާއެކު، މަޑުމައިތިރިވެ އުޅޭހުށިކަމެވެ! އަދި އެއްވެސް މީހަކަށް ތިޔަބައިމީހުންގެ خبر އެނގުނަދީގެން ނުވާނެއެވެ.” މިއިން ދޭހަވަނީ އެބައިމީހުން އެހާ ދިގު މުއްދަތަކަށް ނިދާފައި ހޭލެވުނު ކަމުގެ އިޙްސާސް އެއްވެސް މީހެއްގެ ކިބައިގާ ނެތް ކަމެވެ.\n(إِنَّهُمْ إِن يَظْهَرُوا عَلَيْكُمْ يَرْجُمُوكُمْ أَوْ يُعِيدُوكُمْ فِي مِلَّتِهِمْ وَلَن تُفْلِحُوا إِذًا أَبَدًا ﴿٢٠﴾ ) “ހަމަކަށަވަރުން، އެއުރެންނަށް ތިޔަބައިމީހުންގެ خبر އެނގިއްޖެނަމަ، ގަލުން ތަޅައި، ތިޔަބައިމީހުން މަރައިފާނެތެވެ. ނުވަތަ އެއުރެންގެ دين އަށް ތިޔަބައިމީހުން ވައްދައިފާނެތެވެ. އޭރުން، ތިޔަބައިމީހުން ދުވަހަކުވެސް ނުދިނޭނެތެވެ.”\n( وَلَن تُفْلِحُوا إِذًا أَبَدًا ) ތިޔަބައިމީހުން ރަށުގެ މީހުންގެ ދީނަށް އެނބުރި ގޮސްފިކަމަށްވަނީނަމަ، ދުވަހަކުވެސް ކަމިޔާބު ލިބިގެންވާ ބަޔަކު ކަމުގައި ތިޔަބައިމީހުން ނުވާނެތެވެ.\nމި އާޔަތުން ދޭހަވަނީ ޢަދާވާތްތެރިންގެ ފަރާތުން އަތުވެދާނެ ނުރައްކަލަކަށް ހުރިހާ ގޮތަކުންވެސް ތައްޔާރުވެގެން ހުންނަން ޖެހޭނެކަމެވެ.\n(وَكَذَٰلِكَ أَعْثَرْنَا عَلَيْهِمْ لِيَعْلَمُوا أَنَّ وَعْدَ اللَّـهِ حَقٌّ وَأَنَّ السَّاعَةَ لَا رَيْبَ فِيهَا إِذْ يَتَنَازَعُونَ بَيْنَهُمْ أَمْرَهُمْ ۖ فَقَالُوا ابْنُوا عَلَيْهِم بُنْيَانًا ۖ رَّبُّهُمْ أَعْلَمُ بِهِمْ ۚ قَالَ الَّذِينَ غَلَبُوا عَلَىٰ أَمْرِهِمْ لَنَتَّخِذَنَّ عَلَيْهِم مَّسْجِدًا ﴿٢١﴾ )\n(وَكَذَٰلِكَ أَعْثَرْنَا عَلَيْهِمْ ) އެމީހުން ނިދިން ހޭލެއްވި ފަދައިން، އެބައިމީހުންގެ ރަށުމީހުންނަށް ނެރެ ދެއްކެވީމެވެ.\n(لِيَعْلَمُوا أَنَّ وَعْدَ اللَّـهِ حَقٌّ ) އެގައުމުގެ މީހުންނަށް އެބައިމީހުން ފެނުނީ ﷲގެ ވަޢްދުފުޅު ޙައްގުތެދުކަން އަންގަވައި ދެއްވުމަށްޓަކައެވެ. އެއީ އެކަމަކާއި މެދު އެބައިމީހުން އިންކާރު ކުރަމުން ގެންދާ ގިޔާމަތުގެ ވާހަކަތަށް އިންކާރު ކުރާ ކަންތައްކަމަށްވިޔަސް، ނުވަތަ އަނިޔާވެރި ގައުމުގެ މީހުންގެ ފަރާތުން އެޒުވާން ކުދިން މިންޖު ކުރެއްވުންކަމަށްވިޔަސްވެސް އެވެ.\n( وَأَنَّ السَّاعَةَ لَا رَيْبَ فِيهَا )\n(لَا رَيْبَ فِيهَا) ޝައްކެތް ނެތެވެ. ގިޔާމަތްދުވަސް އަންނާނެކަމީ ޝައްކެތްނެތް ޔަގީން ކަމެކެވެ.\n(إِذْ يَتَنَازَعُونَ بَيْنَهُمْ أَمْرَهُمْ ) އެޒުވާނުންގެ ކަންތަކާއި މެދުގައި އެބައިމީހުން އެއްބަޔަކު އަނެއް ބަޔަކަށް އަރާރުންވިއެވެ. އެޒުވާނުންނާއި މެދުގައި ކަންކުރާނީ ކިހިނަކުން ހެއްޔެވެ؟ ދޫކޮށްލާނީ ހެއްޔެވެ؟ ނޫންނަމަ ހަދާނީ ކިހިނެއް ހެއްޔެވެ؟\n(فَقَالُوا ابْنُوا عَلَيْهِم بُنْيَانًا ) “ފަހެ، އެއްބަޔަކު ބުނޫއެވެ. އެ ޒުވާނުންގެ ވަށައިގެން ބިނާއެއް ހަދާށެވެ!”\n( رَّبُّهُمْ أَعْلَمُ بِهِمْ ) ” އެ ޒުވާނުންގެ ކަންތައް ދެނެވޮޑިގަތުންބޮޑީ، އެއުރެންގެ ވެރިރަސްކަލާނގެއެވެ.” ތިންސަތޭކަ ނުވަ އަހަރުވަންދެން އެބައިމީހުން ނުކައިނުބޮއި އެތަނުގައި ތިބީ ކިހިނަކުން ކަމާއި މެދުގައި އެބައިމީހުން ޙައިރާންވިއެވެ.\n(قَالَ الَّذِينَ غَلَبُوا عَلَىٰ أَمْرِهِمْ) ” އެއުރެންގެ ކަންތަކުގެ މައްޗަށް ގަދަވެގަތްމީހުން ބުނޫއެވެ.” އެއީ އެމީހުންގެ ތެރެއިން އަމީރުންނެވެ.\n(لَنَتَّخِذَنَّ عَلَيْهِم مَّسْجِدًا) އެބައިމީހުން ވަށައިގެން ޢިމާރާތެއް ހެދުމުގެ ބަދަލުގައި އެމީހުން ތިބިތަނުގައި މީސްތަކުން ނަމާދުކުރާނެ މިސްކިތެއް ބިނާކުރާނީއެވެ.\nގަބުރު މަތީގައި މިސްކިތް ބިނާކުރުމަކީ ޝިރްކުގެ ޢަމަލެކެވެ. އިސްލާމްދީނުގައި އެކަންތައް ވަނީ ވަރަށް ބޮޑަށް މަނާ ކުރައްވާފައެވެ. (لَعْنَةُ اللَّهِ عَلَى الْيَهُودِ وَالنَّصَارَى اتَّخَذُوا قُبُورَ أَنْبِيَائِهِمْ مَسَاجِدَ) މާނައަކީ: “މާތް ﷲ ޔަހޫދީންނާއި ނަޞާރާ އިންނަށް ލަޢްނަތް ލެއްވިއެވެ. އެބައިމީހުންގެ ނަބީބޭކަލުންގެ ގަބުރުތައް މިސްކިތަކަށް ހެދިއެވެ.”\nހޮހޮޅައިގާ ތިބި މީހުންގެ ޢަދަދު ކުރުމުގައި އެބައިމީހުންގެ ތެރޭގައި އިޚްތިލާފު ވެފައިވާކަން އަންގަވާ ވަޙީ ކުރެއްވިއެވެ.\n(سَيَقُولُونَ ثَلَاثَةٌ رَّابِعُهُمْ كَلْبُهُمْ وَيَقُولُونَ خَمْسَةٌ سَادِسُهُمْ كَلْبُهُمْ رَجْمًا بِالْغَيْبِ ۖ وَيَقُولُونَ سَبْعَةٌ وَثَامِنُهُمْ كَلْبُهُمْ ۚ قُل رَّبِّي أَعْلَمُ بِعِدَّتِهِم مَّا يَعْلَمُهُمْ إِلَّا قَلِيلٌ ۗ فَلَا تُمَارِ فِيهِمْ إِلَّا مِرَاءً ظَاهِرًا وَلَا تَسْتَفْتِ فِيهِم مِّنْهُمْ أَحَدًا ﴿٢٢﴾ ) ” އެއުރެން (ކުރެ ބަޔަކު) ބުނާނެތެވެ. އެއީ ތިންމީހުންނެވެ. އެއުރެންކުރެ ހަތަރުވަނައަކީ އެއުރެންގެ ކުއްތާއެވެ. އަދި އެއުރެން (ކުރެ ބަޔަކު) ބުނާނެތެވެ. އެއީ ފަސްމީހުންނެވެ. އެއުރެންގެ ހަވަނައަކީ އެއުރެންގެ ކުއްތާއެވެ. ހީއަކަށް غيب ގެ ވާހަކަ ދައްކަނީއެވެ. އަދި އެއުރެން (ކުރެ ބަޔަކު) ބުނާނެތެވެ. އެއީ ހަތްމީހުންނެވެ. އެއުރެންގެ އަށްވަނައަކީ އެއުރެންގެ ކުއްތާއެވެ. ކަލޭގެފާނު ވިދާޅުވާށެވެ! އެއުރެންގެ عدد ދެނެވޮޑިގަތުންބޮޑީ، ތިމަންގެ ވެރިރަސްކަލާނގެއެވެ. މަދުބަޔަކަށްމެނުވީ އެއުރެންގެ عدد އެއް ނޭނގެތެވެ. ފަހެ، ފާޅުވެގެންވާ جدل އަކުން މެނުވީ، އެއުރެންނާ ދޭތެރޭގައި ކަލޭގެފާނު جدل ނުކުރައްވާށެވެ! އަދި އެއުރެންނާ ދޭތެރޭގައި އެ جدل ކުރާ މީހުންކުރެ އެކަކާވެސް ކަލޭގެފާނު سؤال ނުކުރައްވާށެވެ!”\nހޮހޮޅާގައި ތިބި މީހުންގެ ޢަދަދު ކުރުމުގައި ތަފާތުވެފައިވާ ސަބަބު ދެގޮތަކަށް މުފައްސިރުން ބަޔާން ކުރައްވައެވެ. އެއީ:\nއެމީހުންގެ ތެރެއިން ބަޔަކު މީހުން ބުންޔެވެ. އެމީހުންގެ ޢަދަދު ތިނެކެވެ. ހަތަރުވަނަ އަށް އޮތީ ކުއްތާ އެކެވެ. އަނެއް ބަޔަކު ބުންޔެވެ. އެމީހުންގެ ޢަދަދު ފަހެކެވެ. ހަވަނަ އަށް އޮތީ ކުއްތާ އެކެވެ. އަނެއް ބަޔަކު ބުންޔެވެ. އެމީހުންގެ ޢަދަދު ހަތެކެވެ. އަށްވަނަ އަށް އޮތީ ކުއްތާ އެކެވެ.\nއެމީހުންގެ ޢަދަދު ގުނުމުގައި ޔަގީންނުވެ، ދެކޮޅަށް ކެނޑޭގޮތްވީއެވެ. ބައެއް ފަހަރަށް ތިނެކޭ، އަނެއްބައި ފަހަރަށް ފަހެކޭ، އަދި އަނެއްބައި ފަހަރަކަށް ހަތެކޭވެސް ބުނަނީއެވެ.\n(رَجْمًا بِالْغَيْبِ ) އެމީހުންގެ ޢަދަދަކީ ތިނެކޭ ހަތަރުވަނަ އަށް އޮތީ ކުއްތާ އެކޭ، ނުވަތަ އެމީހުންގެ ޢަދަދަކީ ފަހެކޭ ހަވަނަ އަށް އޮތީ ކުއްތާ އެކޭ، މި ހުރހާ ޢަދަދުތަކެއް އެބައިމީހުން ބެނެފައިވަނީ ހީއަކަށް ބުރަވެގެންނެވެ. ޔަގީންވެގެންނެއް ނޫނެވެ.\n(وَيَقُولُونَ سَبْعَةٌ وَثَامِنُهُمْ كَلْبُهُمْ ) އެމީހުންގެ ޢަދަދަކީ ހަތެކޭ އަށްވަނަ އަށް އޮތީ ކުއްތާ އެކޭ އޮތްބަސްފުޅާއި އެކުގައި ( رَجْمًا بِالْغَيْبِ ) “އެބައިމީހުން އެހެން ބުނީ ހީއަކަށް ބުރަވެއޭ” ވަޙީ ނުކުރައްވައެވެ. މިފަދައިން ވަޙީ ނުކުރައްވައެވެ. އޭގެ މާނައަކީ އެމީހުންގެ އަސްލު ޢަދަދަކީ ހަތެއް ކަމެވެ. އަދި އަށްވަނަ އަށް އޮތީ ކުއްތާ އެއް ކަމެވެ.\nމީގެ އެހެން މިޘާލަކީ ސޫރަތުލް އަޢްރާފްގެ 28 ވަނަ އާޔަތެވެ. (وَإِذَا فَعَلُوا فَاحِشَةً قَالُوا وَجَدْنَا عَلَيْهَا آبَاءَنَا وَاللَّـهُ أَمَرَنَا بِهَا ۗ قُلْ إِنَّ اللَّـهَ لَا يَأْمُرُ بِالْفَحْشَاءِ ۖ أَتَقُولُونَ عَلَى اللَّـهِ مَا لَا تَعْلَمُونَ ﴿٢٨﴾ ) މާނައަކީ: ” އެއުރެން فاحش ކަމެއް ކޮށްފިނަމަ، ބުނެތެވެ. ތިމަންމެންގެ ކާބަފައިންވެސް އެކަން ކުރުންމަތީވަނިކޮށް ތިމަންމެން ދުށީމުއެވެ. އަދި އެކަމަށް اللَّه ވަނީ، ތިމަންމެންނަށް أمر ކުރައްވާފައެވެ. ކަލޭގެފާނު ވިދާޅުވާށެވެ! فاحش ކަމަކަށް ހަމަކަށަވަރުން، اللَّه أمر އެއް ނުކުރައްވަތެވެ. ތިޔަބައިމީހުންނަށް އެނގިގެންނުވާ އެއްޗެއް اللَّه އާމެދު ތިޔަބައިމީހުން ބުނަނީހެއްޔެވެ؟”\nމިތަނުގައި އެމީހުން ފާޙިޝް ކަމެއްކޮށްފިނަމަ، ތިމަންމެންގެ ކާބަފައިންވެސް އެކަން ކުރުންމަތީ ވަނިކޮށް ތިމަންމެން ދުށީމުއެވެ. އޮތް ބަސްފުޅަށް އިންކާރެއް ނުކުރައްވައެވެ. ނަމަވެސް ” އެކަމަށް اللَّه ވަނީ، ތިމަންމެންނަށް أمر ކުރައްވާފައެވެ.” މިހެން ބުނުމުން އެކަމަށް ރައްދު ދެއްވާ ވަޙީ ކުރެއްވިއެވެ. (قُلْ إِنَّ اللَّـهَ لَا يَأْمُرُ بِالْفَحْشَاءِ ۖ أَتَقُولُونَ عَلَى اللَّـهِ مَا لَا تَعْلَمُونَ ) ” ކަލޭގެފާނު ވިދާޅުވާށެވެ! فاحش ކަމަކަށް ހަމަކަށަވަރުން، اللَّه أمر އެއް ނުކުރައްވަތެވެ. ތިޔަބައިމީހުންނަށް އެނގިގެންނުވާ އެއްޗެއް اللَّه އާމެދު ތިޔަބައިމީހުން ބުނަނީހެއްޔެވެ؟”\n(قُل رَّبِّي أَعْلَمُ بِعِدَّتِهِم ) އެމީހުންގެ ޢަދަދާއި މެދުގައި ޚިޔާލުތަފާތުވުން އުފެދިއްޖެނަމަ ކަލޭގެފާނު ވިދާޅުވާށެވެ. “އެމީހުންގެ ޢަދަދަކީ ކޮބައިކަން މޮޅަށް ދެނެވޮޑިގެންވަނީ ތިމަންނާ ހައްދަވާ ގެންގުޅުއްވާ އިލާހެވެ.”\nއެމީހުންގެ ޢަދަދަކީ ކޮބައިކަން ﷲ އަންގަވާފައިވޭތޯ؟\nޖަވާބަކީ: އާއެކެވެ. އެމީހުންގެ ޢަދަދަކީ ހަތެއް ކަމާއި އަށްވަނަ އަށް އޮތީ ކުއްތާ އެއް ކަން ﷲ ވަނީ އަންގަވާފައެވެ.\n( مَّا يَعْلَمُهُمْ إِلَّا قَلِيلٌ ) އެމީހުންގެ ސީދާ ޢަދަދަކީ ކޮބައިކަން ﷲ އެންގެވުމުގެ ކުރިން ގިނަބަޔަކަށް އެކަމެއް ނޭނގެއެވެ.\n(فَلَا تُمَارِ فِيهِمْ إِلَّا مِرَاءً ظَاهِرًا ) ” ފަހެ، ފާޅުވެގެންވާ جدل އަކުން މެނުވީ، އެއުރެންނާ ދޭތެރޭގައި (އެއީ ކޮން ޒަމާނެއްގެ ބަޔެއް ކަމާއި، އެމީހުން ތިބީ ކޮންތަނަކު ކަމާއި، އެމީހުންގެ ކަންކަން ނިމިގެން ދިޔައީ ކިހިނެއް ކަމާއި) މި ކަންކަމާއި މެދުގައި ކަލޭގެފާނު جدل ނުކުރައްވާށެވެ!” ސަބަބަކީ އެކަންކަމާއި މެދުގައި ޖަދަލު ކުރައްވައިގެން ލިބިވަޑައިގަންނަވާނެ ކުރިއެރުމެއް ނެތެވެ. އެކަކު އަނެކަކަށް ރުޅި އައުން ފިޔަވާ އެހެންކަމެއް ނުވާނެއެވެ. ވީމާ، އެކަންކަމާއި މެދުގައި ޖަދަލު ނުކުރައްވާ ދޫކޮށްލައްވާށެވެ.\nމި އާޔަތުން ދޭހަވާ ގޮތުގައި ޖަދަލުކުރުމުން ފައިދާ އެއް ނެތް ކަންކަމުގައި ޖަދަލު ކުރުމަކީ ކޮށްގެންވާނެ ކަމެއް ނޫނެވެ.\n(وَلَا تَسْتَفْتِ فِيهِم مِّنْهُمْ أَحَدًا ) ކަހަފްބައިގައިގެ މީހުންގެ ކަންތައްތަކާއި ބެހޭ ގޮތުން އަހްލުކިތާބީންނާއިވެސް އަދި އެނޫން މީހުންނާއި ވެސް ކަލޭގެފާނު ސުވާލު ކުރައްވާ ނުހައްދަވާށެވެ.\nމިއިން ދޭހަވަނީ ކަމެއްގެ މަޢްލޫމާތު ސާފުކުރުމަށް ސުވާލު ކުރަންވާނީ އެކަމުގެ މަޢްލޫމާތު ހުރި މީހުންނާއި ކަމެވެ. ކަމާއި ނުބެހޭ މީހުންގެ ކުރެ އަހާ ހަދައިގެން ނުވާނެ ކަމެވެ.\n( وَلَا تَقُولَنَّ لِشَيْءٍ إِنِّي فَاعِلٌ ذَٰلِكَ غَدًا ﴿٢٣﴾ )\n(وَلَا تَقُولَنَّ) މިތަނުގައި މުޚާޠަބު ކުރައްވާފައި މިވަނީ މާތް ނަބިއްޔާ ޞައްލަﷲ ޢަލައިހި ވަސައްލަމަ އަށެވެ.\nގުރައިޝުން މަދީނާގައި ތިބި ޔަހޫދީންގެ ގާތަށް ބަޔަކު މީހުން ފޮނުވާ ބުންޏެވެ. “އަހަރުމެންގެ ތެރޭގައި ނަބީ ކަމަށް ދަޢްވާ ކުރާ މީހަކު އެބަ އުޅެއެވެ. ދެން ޔަހޫދީން އެބައިމީހުންގެ ގާތުގައި ބުންޏެވެ. އެކަލޭގެފާނާއި ތިން ކަމަކުން ސުވާލު ކުރާށެވެ. އެއީ:\nއެބައިމީހުންގެ ރަށުން ނިކުމެގެން ގޮސް ހޮހޮޅައަކަށް ވަން ޒުވާނުންގެ ވާހަކަ އާއި،\nހުޅަނގާއި އިރުމަތީގެ ހުރިހާ ގައުމުތަކެއްގެ މިލްކުވެރިކަން އެމީހަކަށް ލިބުނު މީހެއްގެ ވާހަކަ އާއި،\nފުރާނަ އާއި ބެހޭ ގޮތުން ސުވާލު ކުރާށެވެ.\nދެން އެބައިމީހުން ކީރިތި ރަސޫލާ ޞައްލަﷲ ޢަލައިހި ވަސައްލަމަގެ އަރިހުގައި ކަހަފް ބާގައިގެ މީހުންގެ ވާހަކަ އިން ސުވާލު ކުރި ހިނދުގައި ޙަދީޘް ކުރެއްވިއެވެ. “މާދަމާ ޖަވާބެއް ދެއްވާނަމެވެ.” އެހެންނަމަވެސް ފަނަރަ ދުވަސް ވަންދެން ކީރިތި ރަސޫލާ ޞައްލަﷲ ޢަލައިހި ވަސައްލަމަ އަށް ވަޙީ ބާވާނުލެއްވި މެދުކެނޑިގެން ދިޔައެވެ. ކުރީގެ އުއްމަތްތަކުގެ މީހުންގެ ވާހަކަ އަކީ ކީރިތި ރަސޫލާ ޞައްލަﷲ ޢަލައިހި ވަސައްލަމަ އަށް އެއްގޮތަކަށްވެސް އެނގިވަޑައިގަންނަވާ ވާހަކަ ތަކެއް ނޫނެވެ. އެކަލޭގެފާނަކީ ކުރީގެ ފޮތްތައް ކިޔަވާ ވިދާޅުވެގެން ހުންނެވި ބޭފުޅެއް ނޫނެވެ. ސޫރަތުލް ޢަންކަބޫތުގެ 48 ވަނަ އާޔަތުގައި މާތް ﷲ ވަޙީ ކުރައްވައެވެ. (وَمَا كُنتَ تَتْلُو مِن قَبْلِهِ مِن كِتَابٍ وَلَا تَخُطُّهُ بِيَمِينِكَ ۖ إِذًا لَّارْتَابَ الْمُبْطِلُونَ ﴿٤٨﴾ ) މާނައަކީ: ” އަދި އޭގެކުރިން ކަލޭގެފާނު އެއްވެސް ފޮތެއް ކިޔަވައިވިދާޅުވެއެއް ނޫޅުއްވަމުއެވެ. އަދި ކަލޭގެފާނުގެ އަތްޕުޅުން އެއްވެސް ފޮތެއް ނުލިޔުއްވަމުއެވެ. އެކަން އެހެންވީނަމަ، كافر ން شك ކުރީހެވެ”. ސުލައިމާން ޢަލައިހިއްސަލާމް އިމްތިޙާނު ކުރެއްވި ފަދައިން މާތް ﷲ އެކަލާންގެ ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމަ އިމްތިޙާނު ކުރައްވާ 15 ދުވަހަށް ވަޙީ މެދުކަނޑުއްވާލެއްވިއެވެ. ސުލައިމާން ޢަލައިހިއްސަލާމް އެއް ދުވަހަކު ވިދާޅުވިއެވެ. “މިރޭ ތިމަންކަލޭގެފާނުގެ 90 އަނބިންނާއި ރޭކުރައްވާ ހުށީމެވެ. އެއިން ކޮންމެ އަންހެނަކުވެސް ﷲ ގެ މަގުގައި ޖިހާދު ކުރާނެ ކުއްޖަކު ވިހާނެއެވެ.” އެހިނދުގައި އެކަލޭގެފާނުގެ ޞާޙިބް “އިންޝާﷲ” ބުނުމަށް ހަނދާންކޮށްދެއްވި ނަމަވެސް ސުލައިމާން ޢަލައިހިއްސަލާމް އެގޮތަށް ވިދާޅެއް ނުވެއެވެ. ސުލައިމާން ޢަލައިހިއްސަލާމް 90 އަނބިކަނބަލުންނާއި އެއްރޭ އެއްދާން ކުރެއްވިނަމަވެސް ލިބިވަޑައިގަތީ އިންސާނެއްގެ ފަޅިއެކެވެ.” މިގޮތަށް މިކަން މެދުވެރިވީ، އިންސާނާ އަކީ ﷲ ގެ ޙަޟްރަތުގައި ކިތަންމެ މާތް މީހަކަށްވީ ނަމަވެސް، ﷲ ގެ އިރާދަފުޅާއި ނުލާ އެއްވެސް ކަމެއް ނުވާނެކަން ބަޔާން ކޮށްދެއްވުމަށެވެ.\n(وَلَا تَقُولَنَّ لِشَيْءٍ إِنِّي فَاعِلٌ ذَٰلِكَ غَدًا ﴿٢٣﴾ إِلَّا أَن يَشَاءَ اللَّـهُ ۚ ) “އަދި ކަލޭގެފާނު އެއްވެސްކަމަކާ ދޭތެރޭގައި، ހަމަކަށަވަރުން، ތިމަންކަލޭގެފާނު މާދަމާ އެކަމެއް ކުރައްވާނަމޭ ވިދާޅުނުވާހުށިކަމެވެ! اللَّه އިރާދަކުރެއްވިއްޔާއޭ ވިދާޅުވެފައި މެނުވީއެވެ.”


އަލްފާޟިލް މުޙައްމަދު ޢަދީލް - ޤައުމީ އިނާމު - ހިތްވަރުދިނުމުގެ ޤައުމީ އިނާމު - 2016 - The President's Office\nޤައުމީ އިނާމު - ހިތްވަރުދިނުމުގެ ޤައުމީ އިނާމު - 2016\nއިޖުތިމާޢީ ޚިދުމަތުގެ ދާއިރާއިން؛ ހިލޭސާބަހަށް މަސައްކަތް ކުރުމުގެ ރޮނގުން\nއަލްފާޟިލް މުޙައްމަދު ޢަދީލް\nދުންމާރިގެ / ގދ. ގައްދޫ\nއިޖުތިމާޢީ ޚިދުމަތުގެ ދާއިރާއިން، ހިލޭސާބަހަށް މަސައްކަތް ކުރުމުގެ ރޮނގުން ހިތްވަރު ދިނުމުގެ ޤައުމީ އިނާމު ލިބިވަޑައިގަންނަވާ މުޙައްމަދު ޢަދީލަކީ، މިއަދުގެ ޒުވާނުންނަށް، ޚާއްޞަކޮށް، މަސްތުވާތަކެތީގެ ވަބާގައި ޖެހިފައި ތިބި ޒުވާނުންނަށް، ވަރަށް ފުރިހަމަ ނަމޫނާއެއް ދައްކަވަމުން ގެންދަވާ ބޭފުޅެކެވެ.\nއިޖުތިމާޢީ ޚިދުމަތުގެ ދާއިރާއަށް ޢަދީލް ނުކުމެވަޑައިގަތީ، ރީހެބް ޓްރީޓްމަންޓް ފުރިހަމަކުރުމަށްފަހު، 2005 ވަނަ އަހަރުގެ ޖޫންމަހުގައެވެ. ހިތި ތަޖުރިބާތަކެއް ކުރައްވަން ޖެހުނު ޖެހުން ދެން ތަކުރާރުވިޔަނުދިނުމަށް އޮތް ހަމައެކަނި ގޮތަކީ، އިޖުތިމާޢީ ޚިދުމަތުގެ ދާއިރާގައި ހިލޭސާބަހަށް މަސައްކަތް ކުރެއްވުންކަން އަމިއްލަފުޅަށް ގަބޫލުކުރައްވައި، މި ދާއިރާގައި ޚިދުމަތް ކުރައްވަން އޭނާ ފެށްޓެވީއެވެ. އެގޮތުން، އެކި ދާއިރާތަކުން ދަރުމަޔަށް އިންސާނީ ޚިދުމަތް ފޯރުކޮށްދެއްވުމުގައި، މިއަދު ޢަދީލަކީ ނަމޫނާ ބޭފުޅެކެވެ.\nރީހެބިލިޓޭޝަން ޕްރޮގްރާމް ފުރިހަމަކުރެއްވުމަށްފަހު، ޢަދީލް ފުރަތަމަ ޚިދުމަތް ފޯރުވައިދެއްވީ، ރާއްޖޭގައި ހުންނަ ޔޫ.އެން. ޖަމުޢިއްޔާއަށެވެ. އެއީ، ކުޑަކުދިންނާއި ފުރާވަރުގެ ކުދިންނަށް އަމާޒު ކުރައްވައިގެން އެތަނުން ހިންގެވި ޕްރޮގްރާމްގައި، މަސްތުވާތަކެތީގެ ޝިކާރައިން ކުޑަކުދިންނާއި، އެކުދިންގެ ޢާއިލާ ސަލާމަތްކުރުމަށް އެހީތެރިވެދެއްވުމުގައެވެ. މި ޚިދުމަތުގެ ތެރޭގައި، ދަރުމަޔަށް ގިނަ މަސައްކަތްތަކެއް، ކުރީގެ ނޭޝަނަލް ނާކޮޓިކްސް ކޮންޓްރޯލް ބިއުރޯއާ ގުޅިގެން ރީހެބް ސެންޓަރުތަކަށް ކޮށްދެއްވިއެވެ. އަދި ކޮމިއުނިޓީ ޕްރޮގްރާމްތަކުގަޔާއި، މަސްތުވާތަކެތީގެ ނުރައްކަލުން ސަލާމަތްވުމަށް ހޭލުންތެރިކަން އިތުރުކުރުމަށް ހިންގި ޕްރޮގްރާމްތަކުގައިވެސް ޢަދީލް އެހީތެރިވެދެއްވިއެވެ. ހަމައެހެންމެ، ރާއްޖޭގައި މަސްތުވާތަކެތީގެ ޙާލަތު އޮތް މިންވަރު ދެނެގަތުމަށާއި، އެޗް.އައި.ވީ.އާ ބެހޭގޮތުން ކުރެވުނު ދިރާސާ ފަރުމާކުރުމުގައި ފަންނީ އެހީތެރިކަން ފޯރުވައިދެއްވާފައިވެއެވެ. އަދި ރާއްޖޭގައި މަސްތުވާތަކެއްޗާ ބެހޭގޮތުން ހޭލުންތެރިކަން އިތުރުކުރުމަށް ބޭއްވުނު އެންމެފުޅާ ކެމްޕެއިން ފަރުމާކުރައްވައި، އެކަމުގައިވެސް ޢަމަލީގޮތުން ބައިވެރިވެވަޑައިގެން ދެއްވާފައިވެއެވެ.\nސުނާމީ ކާރިސާއާ ގުޅިގެން ގެއްލުން ލިބުނު ފަރާތްތަކަށްވެސް ގިނަ ޚިދުމަތްތަކެއް ޢަދީލްވަނީ ކޮށްދެއްވާފައެވެ. މިގޮތުން ރާއްޖޭގައި ބްރިޓިޝް ރެޑްކްރޮސް ހަރަކާތްތެރިވިއިރު، 2007 ވަނަ އަހަރުން ފެށިގެން 2010 ވަނަ އަހަރާ ހަމަޔަށް، ރާއްޖޭގައި ގިނަ ރަށްތަކަކަށް ޢަދީލް ޒިޔާރަތް ކުރައްވައި، އެކި ޚިދުމަތްތައް ފޯރުވައިދެއްވާފައިވެއެވެ. ޢަދީލަށް ލިބިވަޑައިގަންނަވާ ހުރިހާ ހުސް ވަގުތެއް ހޭދަކުރައްވަނީ، މަސްތުވާތަކެތީގެ ވަބާގައި ޖެހިފައި އެކި ރަށްރަށުގައި ތިބި ޒުވާނުންނާއި، އަދި އެ ރަށްރަށުގައި ދިރިއުޅޭ ޒުވާން ކުދިންނާ ބައްދަލުކުރައްވައި، އެކުދިންނަށް ރަނގަޅު ދިރިއުޅުމެއް ހޯއްދަވައިދެއްވުމަށެވެ. ޢަދީލްގެ ތަޖުރިބާއިން ކަންކަން ވެގެންދިޔަގޮތް އެކުދިންނަށް ސާފުކޮށްދެއްވަމުން ގެންދަވާފައިވެއެވެ. މިގޮތުން، އޭނާ ޒިޔާރަތް ކުރެއްވި ކޮންމެ ރަށެއްގައި، ޢަދީލް އޭނާގެ އަމިއްލަ ޢާއިލާއާ ވަކިން އެ ރަށްރަށުގައި ދިރިއުޅުއްވައި، ރަށްރަށުގެ ރައްޔިތުންގެ ލޯބި ހޯއްދަވާފައިވެއެވެ.\n2010 ވަނަ އަހަރުން ފެށިގެން މިއަދާ ހަމަޔަށް، ޑިޒާސްޓަރ މެނޭޖްމަންޓްގެ ދާއިރާއިންވެސް ޢަދީލްގެ ޚިދުމަތް ދަނީ ލިބެމުންނެވެ. މިހާރު ޢަދީލް ވަޒީފާ އަދާކުރައްވަނީ ދިވެހި ރެޑްކްރެސެންޓްގައެވެ. ދިވެހި ރެޑްކްރެސެންޓްގައި، މި ދާއިރާއިން ބައިނަލްއަޤްވާމީ އަދި ޤައުމީ ފެންވަރުގައި އެކިއެކި ތަމްރީނުތައް ހާސިލު ކުރެއްވުމަށްފަހު، ގިނަ ޚިދުމަތްތަކެއް ރާއްޖޭގެ ބައެއް ރަށްރަށަށް ފޯރުވައިދެއްވާފައިވެއެވެ. މީގެއިތުރުން، ސަރުކާރުގެ އެކިއެކި މުއައްސަސާތަކުން ޤައުމީ ފެންވަރުގައި ހިންގަވާފައިވާ [ކާރިސީ ހިރާސް] ކުޑަކުރުމުގެ ޕްލޭންތައް ފަރުމާކުރެއްވުމުގަޔާއި، ސްކޫލްތަކަށް ޚާއްޞަކޮށްގެން ސްކޫލް އިމަރޖެންސީ އޮޕަރޭޝަން ޕްރޮސީޖަރ ތައްޔާރުކުރެއްވުމުގައި ފަންނީ އެހީތެރިކަން ދެއްވަމުން ގެންދަވާފައިވެއެވެ. އަދި ހޮސްޕިޓަލްތަކުގެ އިމަރޖެންސީ ޕްލޭންތައް ހެއްދެވުމާއި، އެކަމާ ގުޅުންހުރި ބިލްތައް ފަރުމާކުރެއްވުމުގައި އެހީތެރިކަން ފޯރުވައިދެއްވާފައި ވެއެވެ.\nހިލޭސާބަހަށް މަސައްކަތް ކުރެއްވުމުގެ ރޮނގުން މިހާރަށްވުރެ ބޮޑަށް ޚިދުމަތްތައް ފުޅާކުރައްވައި، މުޖުތަމަޢު ބަލައިގަންނަ އަދި އިޖުތިމާޢީ ޚިދުމަތްތެރިއެއްގެ ގޮތުގައި، މާތްﷲގެ މިންވަރުފުޅާއި އެކަލާނގެ މަދަދާއެކު، ދެމިހުންނެވުމަކީ ޢަދީލްގެ އަބަދުގެވެސް އުންމީދެވެ.\n2016 ގައި ދައުލަތުން ދެއްވި އިނާމުތައް:


vaccine ge 2vana doze 1,132 furihama kohfi – Iru\nވެކްސިންގެ 2ވަނަ ޑޯޒް 1،132 ފުރިހަމަ ކޮށްފި\nކޯވިޑް-19އިން ދިފާޢުވުމަށް ވެކްސިންގެ 2ވަނަ ޑޯޒް ޖެހި 1،132 މީހުންގެ ތެރޭގައި ހިމެނެނީ މާލޭ ސަރަޙައްދުން ވެކްސިން ޖެހި 246 މީހަކާއި، އަތޮޅުތަކުން ވެކްސިން ޖެހި 886 މީހުންނެވެ. މިއާއެކު ރާއްޖޭގައި ވެކްސިން ފުރިހަމަ ކުރި މީހުންގެ ޖުމްލަ ޢަދަދު މިވަނީ 168،889 އަށް އަރާފައެވެ.\nވޭތުވެދިޔަ 24 ގަޑިއިރުގެ ތެރޭގައި ކޯވިޑް ވެކްސިންގެ ފުރަތަމަ ޑޯޒް 246 މީހުންވަނީ ޖަހާފައެވެ. އޭގެ ތެރޭގައި ހިމެނެނީ މާލެއިން ފުރަތަމަ ޑޯޒް ޖެހި 46 މީހަކާއި، އަތޮޅުތަކުން ވެކްސިން ޖެހި 200 މީހެކެވެ. ރާއްޖެއިން ވެކްސިންގެ ފުރަތަމަ ޑޯޒް ޖެހި މީހުންގެ ޖުމުލަ ޢަދަދު މިހާރު ވަނީ 310،405 އަށް އަރާފައެވެ.\nމާލެ ސަރަހައްދުގައި އުމުރުން 18 އަހަރާއި 60 އަހަރާ ދެމެދުގެ މީހުންނަށް ސިނޯފާމް ވެކްސިން ޖަހަމުން އަންނައިރު، މާލެއާއި ވިލިމާލެއާއި ހުޅުމާލެ ހިމެނޭހެން 11 ސެންޓަރެއްގައި ވެކްސިން ދިނުން ކުރިއަށްދެއެވެ. ދެމުންނެވެ.\nދުމުގެ އަސަރު ކުރާ ހިސާބަށް އާއްމު ފަރާތްތަކުން ނުދިޔުމަށް އެޗްޕީއޭ އިން އިލްތިމާސްކޮށްފި


Covid haalathugaives bidheyseen maa gadha - AO News\nevvegen thibi bidheyseen thakeh.\nދިވެހި ރާއްޖޭގެ ހުރިހާ ދިމާލަކުން ބަލައިލި ކަމަށްވިއަސް ބިދޭސީ މަސައްކަތު މީހުންގެ ކަންކަން މިއަންނަނީ ހައްދުންނެއްޓި ދިވެހިންގެ ބިމުގައި ދިވެހީންނަށް ވުރެން އެބައިމީހުން ގަދަފަދަ ވަމުންނެވެ. މިއީ ހިތާމައިގެ ކޮޅެއްނެތް ކަމެކެވެ. ރާއްޖޭގައި މިހާރު ހަލުވިކޮށް ފެތުރެމުން އަންނަ ކޮވިޑު-19އިގެ ބަލިމަޑު ކަމުގެ ތެރޭގައި މިމީހުން ކޮންޓުރޯލް ކުރެވޭނޭ ބޭހެއް ނެތެވެ. ރާއްޖޭގައި އުޅޭ ބިދޭސީން ޚާއްސަކޮށް ބަނގުލަދޭޝްއަށް ނިސްބަތްވާ މީހުންނަކީ، މުޅިންވެސް ބައި ހަދާލާފައި އެކުގައި އުޅޭ ބައެކެވެ. މިމީހުންގެ ދިރިއުޅުމުގެ ވަށްޓަފާޅިއަށް ބަލާއިރުވެސް މިމީހުންގެ ތެރެއިން އެކަކުވެސް ޕޮސިޓިވު ވެއްޖެއްޔާ އެމީހާގެ ފަރާތުން މުޅިގައުމަށް ބަލި ފެތިރިދާނޭ ކަހަލަ ގޮތަކަށް އުޅޭ ބައެކެވެ. ކުޑަކުޑަ ކޮޓަރިއެއްގައި އެތައް މީހުން އެކުގައި ނިދައި، ކައި، ބޮއި އުޅުމާއި، މަސައްކަތް ކުރުމަށާއި، މަސައްކަތް ހޯދުމަށް މުޅި ރަށުގެ އެތަން މިތާ ހިނގުމާއި، އެއްވެސް ގާނޫނެއް، ގަވާއިދަކަށް ބޯލެނބުމެއްނެތި ހިތުހުރި ގޮތަކަށް އުޅުން ހިމެނެއެވެ. މިމީހުންނަކީ މިމީހުންގެ އާންމު ދިރިއުޅުމުގައި ސާފުތާހިރުކަމަށް އެއްވެސް ވަރަކަށް ލޯބިކުރާ ބައެކޭ ދެންނެވޭކަށް ނޯވެއެވެ. އެހެނީ އަބަދު މަގުމައްޗަށާއި އުޅޭ ހުރިހާ ތަނަކަށް ކުޅުޖެހުމަކީ ވެސް އާންމުކޮށް މިމީހުންގެ ފަރާތުން ފެންނަ ކަމެކެވެ. ހިފައި ގެންގުޅޭ ތަކެއްޗާއި، އުޅޭތަން ސާފު ތާހިރުކޮށް ގެންގުޅުމަކީ މިމީހުން ދަންނަ ކަމެއްނޫނެވެ. ކަންމިހެން އޮތަސް، މުޅި އޮޑީގައި ހަސަނުގެ ދެފައޭ ބުނެ އުޅޭ ބީދައިން މުޅި މިގައުމުގައި ބިދޭސީންނެވެ. ފިހާރައަކަށް ވަނަސް ބިދޭސީއެކެވެ. ޑެލިވަރީއެއް ގެއަށް ލިބުނަސް ގެންނަނީ ބިދޭސިއެކެވެ. ގާޑިޔާއެއް ދޮށަށް ދިޔަޔަސް އެތާވެސް ބިދޭސީއެކެވެ. ގޭގޭގައި ކައްކައި، ފޮޅައި ސާފުކޮށް ހަދަނީ އެމީހުނެވެ. ގެދޮރު އިމާރާތް ކުރަނީ މިމީހުނެވެ. ހޮޓާ ރެސްޓޯރެންޓުތަކުގައި މުޅިންވެސް އެމީހުނެވެ. ދިވެހީންނަށް ބަތާއި ގަރުދިޔަ ކައްކާގޮތް މިހާރު ކިޔައިދެނީ ބިދޭސީއެކެވެ. މިމީހުންނަކީ އެއް މަސައްކަތް ކޮށްގެން ލިބޭ ފައިސާއިން ފުއްދާލައިގެން އުޅޭ ބައެއްނޫނެވެ. މަސައްކަތް ނުލިބިގެން މުޅި ގައުމުގައި އެނބުރޭބައެކެވެ. މިއިން މީހަކީ މިހާލަތުގައިވެސް މާސްކެއްވެސް އަޅައިގެން އުޅޭ މީހެއްނޫނެވެ. މުޅި ގައުމު އަބަދު ކުރާ ޝަކުވާއަކީ ދިވެހީންނަށް ވުރެން ބިދޭސީންގެ އަތް މިތާ ގަދަވެއްޖެ ކަމަށެވެ.\nކޮވިޑު-19އިގެ އާލަމީވަބާގައި ދިވެހީން ހަނާވެ ހުނިވަމުން ދާއިރުވެސް މިއިވޭ އަޑަކީ މިބައްޔަށް ފައްސިވާ އަދި ކޮންޓެކްޓުންގެ ގޮތުގައި ހިމެނޭ ބިދޭސީން އެއްބާރުލުން ނުދޭވާހަކައެވެ. އެކި ރަށްރަށުން ވަކިތަރުތީބެއް ނެތި ނެގޭ ސުންކުތަކުން ގިނަ އަދަދެއްގެ ބިދޭސީން ބައްޔަށް ފައްސިވަމުން އަންނައިރު ކަނޑައެޅިގެން އެމީހުން ފައްސިކަން އެނގިތިބެ ގޭގައި މަޑުނުކުރާ ބިދޭސީން އެބައުޅެއެވެ. ކޮންޓެކްޓް ޓްރޭސިންއަށް މައުލޫމާތު ހޯދަން ގުޅުމުން، ދޮގު މައުލޫމާތު ދިނުމާއި، އޮޅުވައިލުމަކީ މިމީހުން ކުރާކަމެއްކަން އެންމެނަށްވެސް އެނގެއެވެ. ބަލިން ރައްކާތެރިވެ، ފެތުރުން ކުޑަކުރުމަށްޓަކައި، މާސްކު އެޅުމާއި، އަތްދޮވުން އަދި ސެނިޓައިޒުކުރުމަކީ ކުރަން އަންގާ ކަމެކެވެ. ނަމަވެސް ބައްޔަށް ފައްސިވެފައި ހުންނަ މީހާއަށް، ފިހާރައިން ސާމާނު ގެނެސްދީ ހަދާއިރު، ޑެލިވަރީގައި އުޅޭ ބިދޭސީމީހާގެ އަމަލުތައް ހުންނަގޮތް ފެނުމުން ގައިން ހީބިހި ނަގާވަރުވެއެވެ. ފައްސިވެފައިވާ މީހާއަތަށް ފިހާރައިން ގެނސްދޭ ތަކެއްޗާއި، ފައިސާގެ މުއާމަލާތް ނިންމާލާފައި ދެއަތް ގައިގައި ފޮޅާލާފައި ދަނީއެވެ.އެހާވެސް އެމީހުން ފަރުވާ ކުޑައެވެ. މިމީހުންގެ މަކަރާއި ހީލަތަކީ މިހާރު ހުރިހާ ދިވެހީންނަށްވެސް އެނގޭ ކަމެކެވެ. ކަންކަން އޮޅުވައިލުމާއި، ދައުލަތުގެ މުއައްސަސާ ތަކަށް އެއްބާރުލުން ނުދިނުމަކީ މިހާރު ޖެހިލުމެއްނެތި ބިދޭސީންނަށް ކުރަން ކެރޭކަމަކަށް ވެއްޖެއެވެ. ކަންމިހެން އޮތުމުން މިކަމަށް ހައްލެއް ހޯދަންނުވޭތޯއެވެ. ފައްސިވާ މީހުންގެ ބަބުލް ކުޑަކޮށް، ބަލިން އަރައިގަތުމަށް ފިޔަވަޅުތައް އިތުރުކުރަމުން ދާއިރު، ގޭގައި ބަންދުވެގެން ހުންނަން މިޖެހެނީ ދިވެހި ރައްޔިތު މީހާ އެކަނިތޯއެވެ؟. މިތާ ހިތުހުރި ގޮތަކަށް އުޅޭ ބިދޭސީ މީހާއަށް، ކޮށްލާ ޖޫރިމައިނާއަކުން ކުރާ އެއްވެސް އަސަރެއް ނެތެވެ. އެހެން އިބާރާތަކުން ދަންނަވާނަމަ ކަހަރުވަކެކޭވެސް އެއިން މީހެއްގެ ހިތަށް އަރާ ހެނެއް ހިއެއްނުވެއެވެ.\nމިކަން ނުދަންނަ ހަމަ އެކަކުވެސް މިގައުމުގައި ނުއުޅެއެވެ. އެހެންކަމުން މި ހައްސާސް ދަނޑިވަޅުގައި، މިކަމާއި މެދު އިތުރަށް ވިސްނައި، ފިޔަވަޅުތައް ހަރުދަނާ ކުރަން ނުވޭތޯއެވެ. ވަރުބަލިވީކީ ކުރިމަތީ ސަފުގައި މަސައްކަތް ކުރާމީހުން އެކަންޏެއްނޫނެވެ. ހުރިހާ ދިވެހީންވެސް ވަރުބަލިވެއްޖެއެވެ. ހަތަރު ފާރުގެ ތެރޭގައި ބަންދުވެގެން ތިބުމަކީ އިންސާނާއަށް އަދަބެއް ލިބޭކަމުގެ އިހުސާސްވާ ކަމެކެވެ. އަދި މިކަމުން ނޭގިނަމަވެސް އެހާމެ ގިނަގުނަ ގެއްލުންވާ ކަމެކެވެ. ނަމަވެސް ބަސްއަހައިގެން އަހަރެމެން ބަންދުވެގެން މިތިބީ ގައުމު މިކަމުން އަރައިގަތުމަށް އެއްބާރުލުން ދިނުމުގެ ގޮތުންނެވެ. ދިވެހީންނަށް އޮތީ ގޭގައި މަޑުކުރަން އަންގާފައެވެ. ބިދޭސީންނަށް އޮތީ ހުޅުވިފައި ހެއްޔެވެ؟\n(ހެލްތު ޕްރޮޓެކްޝަން އެޖެންސީ (އެޗްޕީއޭރައީސުލްހުމްހޫރިއްޔާގެ އޮފީސްބިދޭސީންގެ ދަފްތަރުކޮވިޑް ހުއްޓުވާނީ އަހަރެންކޮމިޝަނަރ އޮފް ޕޮލިސްމޯލްޑިވްސް ނެޝަނަލް ޑިފެންސް ފޯސް


އަވައްޓެރިންނަށް ހެޔޮކޮށްހިތުން (އެއްވަނަ ބައި) | Jazeera\tއަވައްޓެރިންނަށް ހެޔޮކޮށްހިތުން (އެއްވަނަ ބައި) - Jazeera\nއައިޝަތު ނިއުޝާ February 12, 2020 93 views0\nނެތުމުގެ ތެރެއިން އިންސާނާ އުފެއްދެވި، ﷲ ސުބުޙާނަހޫ ވަތަޢާލާ އިންސާނާ އުފައްދަވާފައިވަނީ، އެކަކު އަނެކެއްގެ ބޭނުންތައް ފުއްދައިދިނުމުގައި، އެކަކު އަނެކެއްގެ އެހީތެރިކަން ނުހަނު ބޭނުންވާނޭ އުސޫލުންނެވެ. އެހެން ކަމުން ދިރިއުޅުމުގައި ދިމާވާ ދަތި އުނދަގޫ ކަންތައްތައް ހައްލު ކުރުމުގައި އިންސާނާ ވަނީ އެހެން މީހުންގެ އެހީތެރިކަމާ މަދަދަށް ބޭނުންވެފައެވެ. އެގޮތުން ތިމާއާ އެންމެ ކައިރި ގެތަކުގައި ދިރިއުޅޭ އަވައްޓެރިންނަކީ މިކަންތައްތަކުގައި އެންމެ ބޮޑު އަސަރު ފޯރުވާ އެއްބައެވެ. އެހެން ކަމުން އަވައްޓެރިންނަށް ކަމޭހިތުމަށް ކީރިތި ޤުރުޢާނުގައްޔާއި އަދި އަހަރެމެންގެ މާތް ނަބިއްޔާ މުޙައްމަދު ޞައްލަﷲ ޢަލައިހި ވަޞައްލަމް ވަނީ ވަރަށް ބޮޑަށް ބާރުއަޅުއްވާފައެވެ.\nމިއާޔަތަކީ މާތް ﷲ އަށް އަޅުކަން ކުރުމަށް ގޮވާލައި، އަދި މައިންބަފައިންނަށް ހެޔޮކޮށް ހިތުމަށް އަންގަވާފައިވާ އާޔަތެކެވެ. މިކަންތައްތަކުގެ ފަހަތަށް އަވަށްޓެރިޔާއަށް ހެޔޮކޮށް ހިތުމަށް އަންގަވާފައި ވުމުން އަވަށްޓެރިންނަށް ކަމޭހިތުމަށް އިސްލާމް ދީނުގައި ބާރު އަޅުއްވާފައިވާ މިންވަރު ހާމަވެގެން ދެއެވެ.\nއަވަށްޓެރިންނަކީ ތިމާ ދިރިއުޅޭ\nގޭގެ ވަށައިގެން އުޅޭ ގެތަކުގައި ދިރިއުޅޭ މީހުންނެވެ. އެއީ މުސްލިމުންނާއި ޣައިރު\nމުސްލިމުންނާއި ތިމާގެ މީހުންނާއި އެނޫން މީހުންނެވެ. އަވަށްޓެރިން ދެކެ\nލޯބިވުމަކީ ރަނގަޅު ކަމެކެވެ. ބާއްވާލެއްވުނު ހުރިހާ ދީނެއްގައާއި، ހުރިހާ\nމަޒްހަބެއްގައާއި، އަދި ހަމަ އެހެންމެ މުސްލިމުންނާ ދެކޮޅަށް އުޅެމުން ގެންދާ\nމުޝްރިކުން އަމިއްލައަށް އުފައްދައިގެން އުޅޭ ދީންތަކުގައިވެސް، އަވައްޓެރިންނަށް\nރަނގަޅަށް ކަންތައް ކުރުމަކީ\nރިވެތި އަޚްލާޤް ކަމުގައި ބެލެވެ އެވެ.\nއައްނިސާ ސޫރަތުގައިވާ މިއާޔަތުން، އަވަށްޓެރިންވެސް ބައިބަޔަށް ބެހިގެންދާކަން ހާމަވެއެވެ.\nއަލް ޤުރްޠުބީ (رحمه الله) ވިދާޅުވިއެވެ: މިގޮތުން ބަލާއިރު އަވަށްޓެރިންނަށް އަޅާލުމަކީ ދީނީ ކަމެކެވެ. އެއީ އެމީހުންނަކީ މުސްލިމުންކަމުގައިވިޔަސް ނުވަތަ ކާފަރުން ކަމުގައިވިޔަސްމެއެވެ. އަދި ރަނގަޅު ރައުޔަކީ މިއީއެވެ. އިޙްސާންތެރިވުމުގެ މާނައަކީ ހަމައެކަނި އޭނާ ހިތްހަމަޖައްސުވައިދީ، އޭނާއަށް ހެޔޮކޮށްހިތާ، އޭނާއަށް އުނދަގޫ ކުރުމުން ދުރުހެލިވެ އަދި އޭނާއަށް ރައްކާތެރިކަންދިނުމެވެ.”


Ronaldo Covid19 ah positive vejje | Fainu Online\nއިބްރާހިމް ފަހީމް 13 އޮކްޓޯބަރު 2020, އަންގާރަ, 20:10\nއިޓަލީގެ ޔުވެންޓަސްއަށް ކުޅެމުން އަންނަ ދުނިޔޭގެ މަޝްހޫރު ފުޓްބޯޅަ ކުޅުންތެރިޔާ ކްރިސްޓިއާނޯ ރޮނާލްޑޯ ކޮވިޑް19 އަށް ޕޮޒިޓިވްވެއްޖެއެވެ.\nމިކަން ހާމަ ކޮަށްފައިވަނީ ޕޯޗުގަލްގެ ފުޓްބޯޅަ ފެޑެރޭޝަނުން ނެރެފައިވާ ބަޔާނެއްގައެވެ. ވައިރަހުގެ ލުއި އަލާމާތްތަކެއް ރޮނާލްޑޯގެ ފަރާތުން ފެނުންކަމުގައި ވީނަމަވެސް، ހާލު ރަނގަޅުކަމަށާއި މިހާރު ރޮނާލްޑޯ ހުރީ ސެލްފް އައިސޮލޭޝަންގައި ކަމަށްވެސް ނޫސްބަޔާނުގައި ބުނެފައިވެއެވެ.\nރޮނާލްޑޯ ކޮވިޑަށް ޕޮޒިޓިވް ވެފައިވާތީ މާދަމާ ޕޯޗުގަލްއިން ނޭޝަންސް ލީގުގައި ސްވިޑަންއާ ދެކޮޅަށް ކުޅޭ މެޗުގައި ރޮނާލްޑޯއަކަށް ނުކުޅެވޭނެއެވެ.\nއިތުރު ލިޔުންތައް ކޮރޯނާ ވައިރަސް ފުޓްބޯޅަ


އަމްރުގެ މޭސްތިރިކަމުގައި އެސްޓީއޯއިން ގިނަ ކާމިޔާބީތަކެއް އަމްރުގެ މޭސްތިރިކަމުގައި އެސްޓީއޯއިން ގިނަ ކާމިޔާބީތަކެއް\nއެސްޓީއޯގެ މެނޭޖިންގ ޑިރެކްޓަރ ހުސައިން އަމްރު މުހައްމަދު ރަޝާދު - ފޮޓޯ:ޕީއެސްއެމް ނިއުސް\nސްޓޭޓް ޓްރޭޑިންގ އޮގަނައިޒޭޝަން (އެސްޓީއޯ)ގެ ހިންގުމާ ޙަވާލުވެ ހުންނެވި މިހާރުގެ އެމްޑީ ހުސައިން އަމްރު ވަނީ ގިނަ ކާމިޔާބީތަކެއް ހާސިލްކޮށްފައެވެ. އެގޮތުން އައު ވިޔަފާރިތަކަށް ވަދެ ކުންފުނީގެ މާލީ ތަނަވަސްކަން ވަނީ އިތުރުކޮށްދީފައެވެ. އަމްރު އެސްޓީއޯގެ އެމްޑީ ކަމާ ޙަވާލުވިތާ ޑިސެމްބަރ 1 ވަނަ ދުވަހަށް3އަހަރު ވާނެއެވެ.\nޕީއެސްއެމް ނިއުސްގެ ރާއްޖެ މިއަދު ޕްރޮގްރާމްގައި ވާހަކަދައްކަވަމުން ހުސައިން އަމްރު ވިދާޅުވީ، އެސްޓީއޯގެ ހިންގުމާ ހަވާލުވެވަޑައިގެން ފުރަތަމަ އަހަރުގެ ތެރޭގައިވެސް އެންމެ ބޮޑު އިސްކަމެއްދެއްވައިގެން ކުރެއްވި ކަމަކީ ކުންފުނީގެ ހިންގުން ހަރުދަނާކޮށް ޢާމްދަނީ އިތުރުވާ ކުންފުންޏަކަށް އެސްޓީއޯ ހެދުންކަމަށެވެ. މި މަސައްކަތުގެ ތެރެއިން ރާއްޖޭގެ ހުރިހައި ރަށެއްގައި އެއް އަގެއްގައި އެސްޓީއޯގެ ކާޑުގެ ބާވަތްތައް ލިބޭނެ އިންތިޒާމް ވަނީ ހަމަޖައްސާފައެވެ.\n"ފުރަތަމަ އަހަރު ކުރެވުނު މައިގަނޑުކަމަކީ ކުންފުނީގެ ހިންގުން ހަރުދަނާކޮށް ޢާމްދަނީ އިތުރުކުރުމުގެ މަސައްކަތްތައް. އެގޮތުން އަޅުގަނޑަށް ފާހަގަކުރެވުނު އެންމެ މުހިންމު އެއް ކަމަކީ މުޅި ރާއްޖޭގެ ހުރިހައި ރައްޔިތުންނަށް އެއްއަގެއްގައި ކާޑުގެ އަގު ހަމަޖެއްސުން. ދެން މީގެ ކުރިން އިނގިވަޑައިގަންނަވާނެ މާލެ ސަރަހައްދަށް ކާޑު އަގުހެޔޮވާނެ. އުތުރާއި ދެކުނުގައި އަގުބޮޑުވާނެ. އެއިރަކު އެއްވެސް ވަރަކަށް ނޭންގޭނެ ކާޑު ގުދަނުން ކާޑު ގަނެގެން ގެންދަނީ ކާކުކަމެއް ކޮން ރަށަކަށް ކިހާވަރަކަށްކަމެއްވެސް، ކޮންދުވަހަކު ކަމެއްވެސް. އަޅުގަނޑުމެން ކާޑު އެޖެންޓުން ކަނޑައަޅާފައި ކާޑުގެ އަގު އެއްވަރުކޮށްފައި ހުރިހައި ރަށަކަށްވެސް މާލެ ގުދަނުން ލިބޭ އަގަށް އެރަށެއްގެ ޖެޓީއިން މިހާރު ލިބޭނެ." އަމްރު ވިދާޅުވިއެވެ.\nކޯވިޑް ފެސިލިޓީގައި އިންސްޓޯލްކޮށްފައިވާ އިކުއިޕްމަންޓާ ގުޅޭ މަޢުލޫމާތު ދެނީ - ފޮޓޯ: އެސްޓީއޯ\nމީގެއިތުރުން އަމްރުގެ މޭސްތިރިކަމުގެ ތެރޭގައި ފުރަތަމަ އަހަރު ވަނީ އެސްޓީއޯގެ މަސައްކަތްތައް ޑިޖިޓަލައިޒްވެސް ކޮށްފައެވެ. 2020ވަނަ އަހަރާއި އެސްޓީއޯ ކުރިމަތިލީ ގިނަ ޕްލޭންތަކަކާއެކުގައެވެ. ނަމަވެސް މިކަންކަން އެންމެ އެކަށީގެންވާ ގޮތެއްގައި ކުރުމަށް އެ ކުންފުންޏަށް ދިމާވި އެންމެ ބޮޑު ގޮންޖެހުމަކީ ކޯވިޑެވެ.\nކޯވިޑްގެ ހާލަތުގައި އެސްޓީއޯއަށް ވަރަށް ބޮޑު ޒިންމާއެއް އަދާކުރަން ޖެހުނުކަން ފާހަގަކުރައްވައި އަމްރު ވިދާޅުވީ، މުޅި ރާއްޖެއަށް ބޭނުންވާ ކާބޯތަކެއްޗާއި ބޭހާއި އެނޫންވެސް ޒަރޫރީތަކެތި ހުސްނުވެ ލިބޭނެ އިންތިޒާމް އެކުންފުނިން ހަމަޖައްސާފައިވާކަމަށެވެ.\n"މުޅި ރާއްޖެއަށް ކޯވިޑަށް ބޭނުންވާ ބޭހާއި ޑޮކްޓަރުންނާއި ނަރުހުންނާއި ފްރޮންޓްލައިން މީހުންލާ ޕީޕީއީއާއި، މާސްކާއި، ސެނިޓައިޒަރއާއި ކެއުމަށް ބޭނުންވާ ތަކެތި ހުސްނުވެ ރާއްޖޭގައި ބެހެއްޓުމުގެ ޒިންމާ އޮތް. އެއާއިއެކު ހޮސްޕިޓާތަކަށް ބޭނުންވާ އިކުއިޕްމަންޓްތައްވެސް (ހޯދަން) އަޅުގަނޑުމެންނާ ހަވާލުކުރި. އަޅުގަނޑުމެން ބެލީ ހުސްނުވެ އެތަކެތި ހުންނާނެގޮތެއް ހޯދުމަށް." އަމްރު ވިދާޅުވިއެވެ.\nޖިޓަލް ބޭންކެއް އޮޕަރޭޓްކުރުމުގެ ލައިސަންސަށް އެދި އެސްޓީއޯއިން ހުށަހެޅުން، ފޮޓޯ- އެސްޓީއޯ\nސަރުކާރުގެ ޝިޕިން ލައިން، މޯލްޑިވްސް ސްޓޭޓް ޝިޕިން (އެމްއެސްއެސް) ތައާރަފްކުރީ މުޅި ދުނިޔެ ލޮކްޑައުން ހާލަތަކަށް އައިސްފައިވާ ދަނޑިވަޅެއްގައެވެ. ނަމަވެސް މިއަދު މި ކުންފުނިންވެސް އަންނަނީ ގިނަ ކާމިޔާބީތަކެއް ހޯދަމުންނެވެ. އެގޮތުން ކުންފުނީގެ އަމިއްލަ ބޯޓެއް މިހާރު ވަނީ ގެނެސްފައެވެ. އަދި އަންނަ އަހަރުގެ ޖެނުއަރީ މަހުގެ ތެރޭގައި އިތުރު ބޯޓެއް ގެންނާނެކަމަށް އަމްރު ވިދާޅުވިއެވެ. މީގެއިތުރުން ޑިޖިޓަލް ބޭންކިންގގެ ޚިދުމަތަށް ވަނުމަށްޓަކައިވެސް އަމްރުގެ މޭސްތިރިކަމުގެ ދަށުގައި އެސްޓީއޯއިން ހޭދަކުރި3އަހަރު ދުވަހުގެ ތެރޭގައި ވަނީ ކާމިޔާބު މަސައްކަތްތަކެއް ކޮށްފައެވެ.\n"އަޅުގަނޑުމެންގެ ބޭނުމަކީ ހަމައެކަނި ރާއްޖޭގައި އެ ބޭންކިންގެ ޙިދުމަތް ދޭކަށްނޫން. ޑިޖިޓަލް ބޭންކަކަށް ވެފައި ރާއްޖެއިން ބޭރަށް ޚިދުމަތްތައް ގެންދިއުން އެއީ އެސްޓީއޯގެ އަމާޒަކީ. އެހެންވީމަ އަޅުގަނޑުމެން ބޭނުންވަނީ ޑިޖިޓަލް ބޭންކުވެސް ރާއްޖެއިން ބޭރުގައި ކޮންމެވެސް ޤައުމެއްގައި ޚިދުމަތްތައް ދޭންފެށުން. ސްޓޭޓް ޝިޕިންގ ކޮންޕެނީވެސް ހަމައެކަނި ކޮލަންބޯ މާލެއެއް ނޫން. މާލެ ނައިސް އެހެނިހެން ދިމަދިމާލުގައިވެސް ބޭނުންވަނީ ބޯޓުފަހަރު އޮޕަރޭޓްކުރަން ފަށަން. އެދިމާލަށް އިރާދަކުރެއްވިއްޔާ އަޅުގަނޑުމެން މިސްރާބު ޖަހާފައި މިހުރީ." އަމްރު ވިދާޅުވިއެވެ.\nމީގެއިތުރުން ދިވެހި ދަނޑުވެރިން ހައްދާތަކެތި ގަނެ، ދަނޑުވެރިންނަށް ހަމައަގު ހޯދައިދިނުމުގެ ބޭނުމުގައި އެސްޓީއޯއިން އެގްރި ސެންޓަރުގެ ނަމުގައި ސެންޓަރެއްވެސް މިއަހަރު ވަނީ ހުޅުވާފައެވެ. މިހުރިހައި ކަމަކާއެކު އެސްޓީއޯގެ ކުރިމަގުވެސް ފެންނަނީ ވަރަށް އުޖާލާކޮށްނެވެ. އެކުންފުނިން އައު ވިޔަފާރިތަކަށް ވަދެ ކުންފުނި އިތުރަށް ފުޅާކުރުމުގެ ވިސްނުން ގެންގުޅެއެވެ. މިއަދު އެސްޓީއޯގެ ފައިދާވެސް ވަނީ އެތައް ގުނައެއް އިތުރުވެފައެވެ.


STO in "Al Ain" tomato paste thaaarafu kohfi\nއެސްޓީއޯއިން "އަލްއައިން" ޓޮމާޓޯ ޕޭސްޓް ތައާރަފުކޮށްފި\nއެސްޓީއޯ އިން މިއަދު ތައާރަފުކުރި އަލްއިން ބްރޭންޑު ޓޮމާޓޯ ޕޭސްޓް --\nއެސްޓީއޯ އިން މަޝްހޫރު ބްރޭންޑެއް ކަމަށްވާ "އަލްއައިން" ގެ ޓޮމާޓޯ ޕޭސްޓް ރާއްޖެއަށް ތައާރަފުކޮށްފި އެވެ. މި ބްރޭންޑުގެ ޓޮމާޓޯ ޕޭސްޓް އެސްޓީއޯން މިހާރު ވަނީ ހޯލްސޭލް އަދި ރީޓެއިލް ކުރަން ފަށާފަ އެވެ.\nޔޫއޭއީ ގެ އަގްތިޔާ ކުންފުނިން އުފައްދާ މި ޓޮމާޓޯ ޕޭސްޓް އަކީ މިސްރުގައި ބަންދުކޮށްގެން އެކްސްޕޯޓް ކުރާ ބްރޭންޑެކެވެ. މެދުއިރުމަތީގައި ޓޮމާޓޯ ޕޭސްޓް އުފައްދާ އެންމެ ބޮޑު ތިން ކުންފުނީގެ ތެރޭގައި ހިމެނޭ މި ކުންފުންޏަކީ މިސްރުގައި ޓޮމާޓޯ ޕޭސްޓް އުފައްދާ އެންމެ ބޮޑު ކުންފުންޏެވެ.\nއަލްއައިން އުފައްދާފައި ވަނީ އެއްވެސްވަރަކަށް ޕްރިޒަވޭޓިވްސް ނުހިމަނާ މިސްރުގެ ދަނޑުތަކުގައި ހައްދާ ތާޒާ ޓޮމާޓޯ ބޭނުންކޮށްގެން ސްޓޭޓް އޮފް ދަ އާޓް ޕްރޮސެސް ލައިނަކުންނެވެ.\nއަލްއައިން ޓޮމާޓޯ ޕޭސްޓަކީ ޔޫ.އޭ.އީ ގެ އުފެއްދުމެއް --\nއެސްޓީއޯއިން ވަނީ މި ޓޮމާޓޯ ޕޭސްޓުގެ ތިން ސައިޒެއް ބާޒާރަށް ނެރެފަ އެވެ. މީގެތެރޭގައި 50 ގްރާމްގެ ޕެކެޓާއި އަދި 400 ގްރާމްގެ ދަޅާއި 800 ގްރާމްގެ ދަޅު ހިމެނެ އެވެ. މި ދަޅުތަކަކީ ދަޅުކެންޑި ބޭނުންކުރަން ނުޖެހޭގޮތަށް އީޒީ އޯޕެން ލިޑް ހުންނަ ދަޅުތަކެކެވެ.\nއަލްއައިންގެ ޓޮމާޓޯ ޕޭސްޓް އެސްޓީއޯ ސުޕަމާޓުންނާއި ސުޕަމާޓް ހޯލްސޭލް ސެންޓަރުގެ އިތުރުން އެސްޓީއޯގެ ރީޖަނަލް ފިހާރަތަކުންވެސް ހޯލްސޭލް އަދި ރީޓެއިލްކޮށް މިހާރު ލިބެން ހުންނާނެ ކަމަށް އެސްޓީއޯއިން ބުނެ އެވެ.\nޑިސްކައުންޓްތަކާއެކު އެސްޓީއޯ ވެއާހައުސް ސޭލް ފަށައިފި\nއެސްޓިއޯގެ ވެއާ ހައުސް ސޭލް ޖުލައި މަހު\nއެސްޓީއޯއިން ސެމްސަންގް ޕްރޮޑަކްޓްތަކުން ޑިސްކައުންޓްދޭ ޕްރޮމޯޝަނެއް


ދިވެހި ފުލުހުންގެ ޚިދުމަތް ތަރައްޤީކުރުމަށާ ޖަލުތަކުގެ ހާލަތު ރަނގަޅު ކުރަން ތުރުކީން އެހީވަނީ!\nއާރޓިކަލްކިޔުމަށް ހޭދަވާނެކަމަށް ބެލެވެނީ : 34 މިނެޓް, 35 ސިކުންތު\nހޯމް މިނިސްޓަރު ޝައިޚް ޢިމްރާން ޢަބްދުﷲ ތުރުކީގެ މިނިސްޓަރ އޮފް އިންޓީރިއާ ސުލޭމާން ޞޮއިލޫއާ ބައްދަލުކުރައްވައިފިއެވެ.\nރާއްޖޭގެ ހޯމް މިނިސްޓަރަކު ތުރުކީގެ ދާޚިލީ ވަޒީރަކާ ބައްދަލުކުރެއްވި މި ތާރީޚީ ފުރަތަމަ ބައްދަލުކުރެއްވުމުގައި ދެބޭފުޅުން ކުރެއްވވެވި މަޝްވަރާތަކުގެ ތެރޭގައި ދިވެހި ފުލުހުންގެ ޚިދުމަތް ތަރައްޤީކުރުމާއި، ޖަލުތަކުގެ ހާލަތު ރަނގަޅު ކުރުމުގައި އެހީތެރިކަން ދެއްވާނެކަމަށް ތުރުކީ ހޯމް މިނިސްޓަރ ވަނީ ވިދާޅުވެފައެވެ.\nފުލުހުންގެ ޚިދުމަތް ފުޅާކޮށް ތަރައްޤީކުރުމާއެކު އިތުބާރު ހޯދާ ދެމެހެއްޓުމަކީ ސަރުކާރުން އެންމެ އިސްކަންދެއްވާ ކަންތައްތަކުގެ ތެރޭގައި ހިމެނޭކަމެކެވެ. ޚާއްޞަކޮށް ޖަލުތަކުގެ ހާލަތު ރަނގަޅުކުރުމަށް ބޮޑު އިސްކަމެއް އަންނަނީ ދެއްވަމުންނެވެ. އެގޮތުން ޖަލުތަކުގެ ހާލަތު ރަނގަޅުކުރުމާއި، އިންސާނީ ކަރާމާތް ނުގެއްލޭފަދަ ގޮތަކަށް ޖަލުތަކުގެ ހާލަތު ބައްޓަންކޮށް، ޖަލަކީ އަދަބުދޭ ތަނެއްގެ ބަދަލުގައި އިޞްލާހުކޮށް އަނބުރާ މުޖުތަމައުއަށް ނެރޭ ތަނަކަށް ހެދުމަކީ ސަރުކާރުގެ މުޙިއްމު ސިޔާސަތެކެވެ. އެމަސައްކަތުގެ ދަށުން ބޭރުގެ ޤައުމުތަކާއި، ޖަމްއިއްޔާ ޖަމާއަތްތަކުގެ އެހީތެރިކަން ހޯދަން މިނިސްޓަރ އިމްރާން ޢަބްދުﷲ ގެންދަވަނީ މަސައްކަތްކުރައްވަމުންނެވެ.\nޖަލުތަކުގެ ހާލަތު ރަނގަޅުކުރުމަށް ކުރައްވާ މަސައްކަތްތަކުގެ ދަށުން މާލެ ޖަލުގެ އެނެކްސް އެކެއް ވަނީ އަލުން މަރާމާތުކޮށް، ރަނގަޅު ފެންވަރަކަށް ގެނެސްފައެވެ. އަދި ދޫނިދޫ ޖަލުގެ ބައެއްވެސް އަލުން ހެދުމަށް މިހާރު ވަނީ ތަޅާލާފައެވެ. މީގެ އިތުރުން ޖަލު އޮފިސަރުން ތަމްރީނުކުރުމަށްވެސް ގިނަ ޕްރޮގްރާމްތަކެއް މިދައުރުގެ މިހައިތަނަށްވެސް ވަނީ ކުރިއަށް ގެންދަވާފައެވެ.\nދެބޭފުޅުންގެ ބައްދަލުކުރެއްވުން އޮތީ ޝައިޚް ޢިމްރާން ޢަބްދުﷲ މިހާރު ތުރުކީއަށް ކުރައްވަމުންގެންދަވާ ދަތުރުފުޅުގައި ތުރުކީގެ ދާޚިލީ ވުޒާރާގައެވެ. މިބައްދަލުކުރެއްވުމުގައި މިނިސްޓަރ އޮފް ސްޓޭޓް ފޮރ ހޯމްއެފެއާޒް އަލީ ނަޛީރުވެސް ބައިވެރިވެވަޑައިގެންނެވިއެވެ.


Komandoo bandharuge bodu baeh nimijje\nކޮމަންޑޫ ބަނދަރުގެ މަސައްކަތްތަކުގެ ތެރެއިން. ފޮޓޯ: އެމްޓީސީސީ\n22 އޮކްޓޯބަރ 2020 - 17:25:23\nށ. ކޮމަންޑޫ ބަނދަރު ތަރައްގީކުރުމުގެ މަސައްކަތުގެ 89 އިންސައްތަ ނިމިފައިވާ ކަމަށް މަސައްކަތް ހަވާލުކޮށްފައިވާ އެމްޓީސީސީ އިން ބުނެފިއެވެ.\nކޮމަންޑޫ ބަނދަރުގެ 89 އިންސައްތަ މަސައްކަތް މިހާރު ނިމިފައިވާއިރު، އެ ބަނދަރުގައި ކާބްލައިން އެޅުމުގެ މަސައްކަތުގެ 79 އިންސައްތަ، އަދި ޕޭމަންޓުގައި ކޮންކްރީޓް އެޅުމުގެ ދެބައި ކޮށްފައި އެއްބައި މަސައްކަތް ނިމިފައިވާ ކަމަށް އެމްޓީސީސީއިން މައުލޫމާތު ދެއެވެ.\nއެ މަޝްރޫއުގެ ދަށުން ކުރާ މަސައްކަތްތަކުގެ ތެރޭގައި 14،371 ކިއުބިކް މީޓަރުގެ ސަރަހައްދެއްގެ ނެރު ފުންކުރުމާއި، 35،348 ކިއުބިކް މީޓަރުގެ ސަރަހައްދެއްގައި ހަދާ ބަނދަރުގެ ފަޅު އަލުން ފުންކޮށް، 190 މީޓަރުގެ ސަރަހައްދެއްގައި އެއްގަމު ތޮށިލުން ހިމެނެއެވެ.\nއެ މަޝްރޫއުގެ އަމަލީ މަސައްކަތް ފަށާފައިވަނީ މިދިޔަ އަހަރުގެ ޑިސެމްބަރު މަހުގެ އަށްވަނަ ދުވަހުއެވެ. މި މަޝްރޫއަށް ޖުމްލަ 29.41 މިލިއަން ރުފިޔާ ހަރަދުވާނެ ކަމަށް އެމްޓީސީސީން ވަނީ މީގެ ކުރިން ބުނެފައެވެ.\nއެމްޓީސީސީބަނދަރު ށ. ކޮމަންޑޫ


Gahdhoo Gai Kunaa Viyun Dhaskohdhey Course Eh Fashanee ގައްދޫގައި ކުނާވިޔަން ދަސްކޮށްދޭ ކޯހެއް ފަށަނީ – Huvadhoo News Gahdhoo Gai Kunaa Viyun Dhaskohdhey Course Eh Fashanee Huvadhoo News\nގައްދޫގައި ކުނާވިޔަން ދަސްކޮށްދޭ ކޯހެއް ފަށަނީ\nގދ ގައްދޫ އަނީސާ މުހައްމަދު (އަނީސާއްތަ) ކުނާވިޔުމުގެ މަސައްކަތުގައި-- ހުވަދޫ ފޮޓޯ: މުހައްމަދު އަޚްތަރު\nގދ ގައްދޫގައި ޒަމާނުއްސުރެ ކުރަމުން އަންނަ މަސައްކަތެއް ކަމުގައިވާ ކުނާ ވިޔުން ޒުވާން ޖީލުތަކަށް ދެމެހެއްޓެނިވި ގޮތެއްގައި ފޯރުކޮށްދިނުމަށް އެރަށުގެ ޒުވާނުންނަށް އަމާޒުކޮށްގެން ކުނާ ވިޔުމުގެ ކޯސްތަކެް ފަށަން ގައްދޫ އަންހެނުންގެ ތަރައްގީއަށް ކުރިއަރުވާ ކޮމިޓީއިން ނިންމައިފިއެވެ.\nގދ ގައްދޫ ޑަބްލިއުޑީސީގެ ރައީސާ އައިޝަތު ޒަހުވާ “ހުވަދޫ ނިއުސް” އަށް މައުލޫމާތު ދެއްވަމުން ވިދާޅުވީ، ގދ ގައްދޫއަކީ ޒަމާނުއްސުރެ ކުނާ ވިޔުމުގައި މަޝްހޫރުވެފައިވާ ރަށެއްކަމަށާއި، އަދި ކުނާ ވިޔުމަށް ބޭނުންވާ ހުރިހާއެއްޗެއް ވެސް އެރަށުން ލިބޭ ކަމަށާއި، ނެތެމުންދާ މިސަގާފަތް ދިރުވައި އާލާ ކުރުމުގެ ގޮތުން ޒުވާނުންނަށް ޙާއްސަކޮށްގެން ކުރިއަށްގެންދިއުމަށް ނިންމާފައިވާ މިކޯހުގައި ކިޔަވައިދޭނީ އެރަށުގައި ކުނާވިޔުމުގެ ތަޖުރިބާ ހުރި މީހުން ކަމަށެވެ.\nޒަހުވާ ވިދާޅުވީ، 10 ދުވަހުގެ މުއްދަތަށް ކުރިއަށް ގެންދާ މިކޯހުގެ ސަބަބުން ޒުވާން ރަށުގެ ޒުވާނުންނަށް މި ސަގާފަތް ދިރުވައި އާލާކުރުމުގައި ވަރަށް ބޮޑު ރޯލެއް އަދާކުރެވޭނެ ކަމަށާއި، މިކަމުގެ ސަބަބުން އާމްދަނީ ހޯދުމަށްވެސް އިތުރު ފުރުސަތުތަކެއް ލިބިގެން ދާނެކަމަށެވެ.\nއަދި މިކޯސް ނިންމުމަށްފަހު ކުނާ ވިޔުމުގެ އެޑްވާންސް ކޯހެއް އަވަސް މުއްދަތެއްގެ ތެރޭގައި އިންތިޒާމް ކުރާނެ ކަމަށާއި، އެކޯސް ހުޅުވާލާނީ މުޅި އަތޮޅަށް ކަމަށާއި، ޝައުގުވެރިވާ ކޮންމެ ފަރާތަކަށްވެސް ބައިވެރިވުމުގެ ފުރުސަތު އޮންނާނެ ކަމަށެވެ.\nދިވެހި ކުނަލަކީ ވަކިފާޑެއްގެ ވިނަ އަކުން ނުވަތަ ފަތަކުން ފޭރާންކުރާ ވައްތަރުގެ ހަރުގައި ލިޔެގެން އުފައްދާ އެއްޗެކެވެ. މިމަސައްކަތަށް ކިޔަނީ ކުނާވިއުމެވެ. މިކަމަށް ދިވެހިން ބޭނުންކުރާ ވިނަ ގަހަށް ކިޔަނީ ހައިގަހެވެ. ނުވަތަ ކުނަލުހައެވެ. ދެވަނަ ފެންވަރުގެ ކުނަލަކީ ކަށިކެއުފަތުގައި ނުވަތަ ބޯ ކެއުފަތުގައި ވިޔާ ކުނަލެވެ. މިފަތުން ދެވައްތަރުގެ ކުނާ ވިއެއުޅެއެވެ. އެއްވައްތަރަކީ ސާންތިއެވެ. ސާންޗަކީ އޮޅުދޫ ކަރައިގެ ނުވަތަ އިންޑިއާގެ މީހުން ސަޓާވިޔާގޮތަށް އަތުން ލިޔާއެއްޗެކެވެ.\nގދ ގައްދޫ އަކީ ޒަމާނުއްސުރެ ދިވެހިރާއްޖޭގައި ކުނާވިޔުމަށް އެންމެ ފުންނާބުއުސް ފަރާތްތައް ދިރިއުޅެމުންދާ ރަށެވެ. ގައްދޫގައި މިހާރުވެސް ކުނާ ވިޔުމުގެ މަސައްކަތަކީ އާމްދަނީ ހޯދުމަށް ކުރަމުންދާ މަސައްކަތެކެވެ.\nދިވެހި ކުނާ ވިޔުން ގދ.ގައްދޫ\nއުދައިގެ ސަބަބުން މަޑަވެލި، ހޯޑެއްދޫ، ރަތަފަންދޫ އަދި ފިޔޯރީ ރައްޔިތުން ހާލުގައި ޖެހިއްޖެ


Kuni ufulumaa behey gavaaidhah bidheyseen heyluntherikuranee | Mihaaru\nކުނި އުފުލުމާބެހޭ ގަވާއިދަށް ބިދޭސީން ހޭލުންތެރިކުރަނީ\nވެމްކޯގެ މުވައްޒަފެއް ކުނި ދޯނި ކައިރި ހަރަކާްތްތެރިވަނީ.-- ފޮޓޯ: ވެމްކޯ\nތިމާވެއްޓާ ބެހޭ މިނިސްޓްރީން ބުނީ ބިދޭސީން ވާހަކަދައްކަމުން އަންނަ އެކި ބަސް ބަހުން، ކުނި އުކާލުމާ ބެހޭ އާ ގަވާއިދުގެ މައުލޫމާތު ބިދޭސީންނާ ހިއްސާ ކުރުން އަންނަ ބުރާސްފަތި ދުވަހާ ހަމައަށް އިންޑަސްޓްރިއަލް ވިލެޖް ސަރަހައްދުގައި ކުރިއަށް ގެންދާނެ ކަމަށެވެ.\nމި އަހަރުގެ ކުރީކޮޅު އިކޮނޮމިކް މިނިސްޓްރީން އާއްމުކުރި އެއްގަމު އުޅަނދުގައި މުދާ އުފުލުމުގެ ގަވާއިދު ބުނާގޮތުން ކުނި އުފުލާ ގޮތަށް ޑިޒައިން ކޮށްފައި ހުންނަ އުޅަނދު ފިޔަވައި އެހެން އެއްޗެއްގައި ކުނި އުފުލާނަމަ، އެ ކުނި ހުންނަން ޖެހޭނީ ބޭރަށް ވަސް ނުފެތުރޭ ގޮތަށް ރަނގަޅަށް ބަންދުކޮށްފަ އެވެ.\nއަންނަ ޖުލައި އެއް ވަނަ ދުވަހު އަމަލުކުރަން ފަށާ ގަވާއިދުގައިވާ ގޮތުން، ބައިސްކަލުގައި ކުންޏެއް ނުގެންދެވޭނެ އެވެ. ކުނިކޮތަޅު އެލުވާލައިގެން އެންމެ ގިނައިން ގެންދަނީ ވެސް ބިދޭސީންނެވެ.\nއެ ގަވާއިދާ ހިލާފަށް އަމަލުކޮށްފިނަމަ 750ރ. އިން ޖޫރިމަނާ ކުރާނެ އެވެ.\nމި ގަވާއިދާ ބެހޭ މައުލޫމާތު ހިއްސާކުރަން މިދިޔަ ހަފުތާގައި ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން އެންވަޔަރްމަންޓް މިނިސްޓަރު ތޯރިގް އިބްރާހިމް ވިދާޅުވީ ކުނި އުކާލުމުގެ ގޮތްތައް މިހާރު ހަމަޖައްސާފައިވަނީ ހަމަޖެހޭ އުސޫލަކުން ނޫން ކަމަށެވެ. އެހެންކަމުން ސަރުކާރުން ވަނީ ދެެމެހެއްޓެނިވި ގޮތެއްގައި އެކަން ކުރިއަށް ގެންދަން ވެމްކޯގެ މަސައްކަތްތައް ފުޅާކޮށްފަ އެވެ.\nއެ ކުންފުނިން އަންނަނީ މާލޭގެ ހުރިހާ ސަރަހައްދަކުން ކުނި އުކާލުމުގެ މަސައްކަތް ކުރަމުންނެވެ. ހުޅުމާލެ އަދި ވިލިނގިލީން ވެސް ކުނި އުކާލުމުގެ ހިދުމަތް ދޭން ތައްޔާރުވަމުން އަންނަ ކަމަށް ވެމްކޯއިން ބުންޏެވެ. އަދި ފުވައްމުލަކުގެ ކުނީގެ މައްސަަލަ ހައްލުކުރަން ވެސް ވެމްކޯއާ ވަނީ ހަވާލުކޮށްފަ އެވެ.\nވެމްކޯއިން ކުނި އުކާލުމަށް ބޭނުންކުރަނީ އެކަަމަށް ހާއްސަ އުޅަނދުތަކެކެވެ.\nދިވެހީންނަކީ މަހަކު އެއްފަހަރު ކުނި އުކާލައިގެން އުޅޭ ބައެއްނޫން. ތިޔަ ތަނަކުންވެސް ޑެއިލީކޮށް ކުނިއުކާލެވޭގޮތް ހަދާ. ތިޔަ ތަނަށް ގުޅައިގެން މަޢުލުމާތެއް ހޯދޭނޭ ގޮަތެއް ނޯވޭ. ފޯނެއް ނަގަނީކިއެއްނޫން.\nމޮޅުކަމަކީ ކުނިއުފުލާ ބިދޭސީން ލައްވާ ވީއޭޢެމްކޯ ގެ އިސްތިހާޜުތައް ގޭގެއަށް ބާހާތީ. އެފަކީރުންވެސް ސަރުކާޜު ކުންފުނިން ގުނބޯ ހައްދަނީ\nޖާނޭ އަށް މާ ބޮޑަށް އެނގިފ ތިހުރީ. ފުރަތަމަ ވީއޭއެމްކޯ އާއި ވެމްކޯގެ ހުރިތަފާތު ދަސްކޮއްލާ.\nތިމާވެށި ހިމާޔައްކުރަން ވާހަކަދައްކާ ތިމާވެށިޔާއި ރައްޓެހި ޤައުމުގައި ތިމާވެއްޓާއި އެންމެ ރައްޓެހި ތިމާވެއްޓަ އެންމެ ރަގަޅު ވެހިކަލް ބައިސިކަލް ގައި ކުނި އުފުލުން މަނާވެ ދުން އަރުވާ ތިމާވެއްޓަށް ގެއްލުންވާ ވެހިކަލް ތަކުގައި ކުނި އުފުލުމަކީ ހަމަޖެހޭ ކަމެއްތޯ؟


Siyaasee nufoozaa eku thauleemee nizaamah lolhun!\nކޮލެޖް ދަރިވަރުން - ފޮޓޯ: މަންދު ކޮލެޖް\nސިޔާސީ ނުފޫޒާއި އެކު ތައުލީމީ ނިޒާމަށް ލޮޅުން!\n23 ޖޫން 2020 - 08:25:10\nމުޅި ގައުމު އިލްމުގެ އަލިގަދަ ދަންމަރަކުން ދިއްލާލެވިފައި ވާއިރު އެމް.އެން.ޔޫ އާއި އައި.ޔޫއެމް ފަދަ ގައުމީ މަރުކަޒްތަކުން ދަރިވަރުންނަށް ތައުލީމު އުނގަންނާ ދިނުމަށްޓަކައި ދަނީ ގިނަ ގުނަ މަސައްކަތްތަކެއް ކުރައްވަމުންނެވެ. އެހެން ނަމަވެސް ހިތާމައަކީ އަމިއްލަ ވަތަނުގައި ބިނާ ކުރެވިފައިވާ މަރުކަޒުތަކުން އަދުގެ ޒުވާނުން ތައުލީމު އުނގެނެން ބޭނުން ނުވާކަމެވެ.\nދިވެހި ދަރިން އެހެން ގައުމުތަކަށް މަތީ ތައުލީމު ހާސިލް ކުރުމަށްދާ ސަބަބުތަކާއި އެކަން މަދު ކުރުމަށް އަހަރެމެންނަށް ކުރެވެން ހުރި ކަންތައްތައް ބަޔާންކޮށްދިނުމެވެ. އަދި މިޔާއި އެކު އެކުދިން ކިޔަވައި ނިމިގެން އެނބުރި ރާއްޖެ އަންނައިރު އެކުދިންގެ ކިބައިން ފެންނަ ނޭދެވޭ ސިފަތައްވެސް މިރިޕޯޓުގައި ފާހަގަކޮށްލެވިފައި ވާނެއެވެ.\nރާއްޖޭން ބޭރަށް ދާ ސަބަބުތައް\nދިވެހިންނަކީ ދިވެހިންގެ ގޮތުގާ ތާއަބަދުވާ ބަޔަކުކަމަށް އަހަރުނެން ދިވެހިން ވަކާލާތު ކުރާއިރު، މިކަން ދިވެހިން ތައުލީމު އުނގެނުމަށް ކުރާ ރާސްތާއިން ވަރަށް ސާފުކޮށް ފެނިގެންދެއެވެ. އަމިއްލަ ވަތަންގައި ކިތަންމެ ރަނގަޅު ތައުލީމީ މަރްކަޒުތަކެއް ގާއިމްކުރިކަމުގައި ވީނަމަވެސް ބަޔެއް ދިވެހީންނަކަށް އެތަންތަނެއް ނުފެންނާނެއެވެ. އެމީހުންގެ ލޯތައް އަމާޒުވެފައިވާނީ ބޭރު ގައުމުތަކަށާއި އެތަންތަނުގައި ހުންނަ ޔުނިވަސިޓީ ތަކަށެވެ. މިކަމުގެ ސާފު ހެއްކަކަށް ދަރުމަވަންތަ ހޮސްޕިޓަލް ފުދެއެވެ. 25 ބުރިއަށް ނަގާފައިވާ މިއިމާރާތުގެ އެންމެ މަތީ 10 ފަންގިފިލާ ހާއްސަކުރެވިފާވަނީ ދިވެހި ރާއްޖޭގެ މުސްތަގްބަލަށެވެ.\nއެއީ ފަހަކަށް އައިސް ބޭސްވެރިކަމާއި ޑޮކްޓަރީކަން ކިޔަވަން ގިނަ ކުދިންތަކެއް ޝައުގުވެރިކަން ފާޅުކުރަމުން ގެންދާތީ އެކަންތައް ފަހިކޮށްދިނުމުގެ ގޮތުންނެވެ. ޑޮކްޓަރީކަން ކިޔަވަން ގިނަ ކުދިން ބޭރު ގައުމުތަކަށް ދާތީވެ އަމިއްލަ ގައުމުގައި ހުރެގެންވެސް ޑޮކްޓަރީކަން ކިޔެވޭނޭ މަގު ތަނަވަސް ކޮށްދިނުމަށެވެ. އެހެން ނަމެވެސް ހިތާމައަކީ ފެންވަރުގެ ޒަމާނީ ވަސީލަތްތައް ހުއްޓަކަސް ބޭރު ޑޮކްޓަރުންގެ ގައުމުތަކުން ނޫނީ ފެންވަރު ރަނގަޅު ތައުލީމެއް ނުލިބޭ ކަމަށް އެކުދިންނަށް ވިސްނިފައި ވާތީއެވެ. މިކަން ދިމާވަން މެދުވެރިވާ އެއް ސަބަބަކީ މައިންބަފައިން ކުދިންގެ ޅައުމުރުން ފެށިގެން ހާވާޑް، އެމް.އައި.ޓީ ފަދަ ތަންތަނުގެ ފޮނި ހުވަފެންތައް ދައްކަމުން ގެންދާތީއެވެ. މަދު ބެލެނިވެރިޔަކު ނޫނީ ރާއްޖޭގެ ކޮލެޖްތަކުގައި މަތީ ތައުލީމު ހާސިލްކުރާކަށް ކުދިންނަކަށް ބާރެއް ނާޅައެވެ. އެއީ އަޅުގަނޑުމެންގެ މިހާރުގެ އެޑިކޭޝަން މިނިސްޓަރ ޑރ. އައިޝަތު އަލީ ވިދާޅުވާ ފަދައިން "ދިވެހިންގެ ހިތްތައް ވަނީ ފަރަންޖީގެ ގައުމުކުގައި" ކަމުގައި ވާތީއެވެ.\nފެންވަރު ރަނގަޅު ތައުލީމު ހޯދުމަށް\nރާއްޖޭގައި ފެންވަރު ރަނގަޅު ތައުލީމު ފޯރުކޮށްދިނުމަށް ސަރުކާރުން އަންނަނީ ގިނަ ގުނަ މަސައްކަތްތަކެއް ކުރަމުންނެވެ. ކިޔަވާދޭން އަންނަ ޓީޗަރުން ފެންވަރު ރަނގަޅުކޮށް ހަރުދަނާ ކުރުމުގެ ނިޔަތުގައި ތަމްރީން ދިނުމުގެ އެކި އެކި ޕްރޮގްރާމުތައް ހިންގަމުންނެވެ. އެހެން ނަމަވެސް ބައެއް ޓީޗަރުން ވަރަށް ފަރުވާ ކުޑަ ކަމަށް ވެ އެވެ. ކްލާސްހަށް ގަޑި ޖެހިގެން ގިނަ ޓީޗަރުން ހާޒިރުވާއިރު އަނެއް ބައި ޓީޗަރުން ކުދިން ކްލާހަށް އަންނަ ފަހުން ގަޑި ކެންސަލް ކުރާ ކަމަށް ބުނެ ދާދި ފަހުން އެމް.އެން.ޔޫގެ ދަރިވަރުންތަކެއް ވަނީ ކަންބޮޑުވުން ފާޅުކޮށްފައެވެ.\nއެޑިއުކޭޝަނުން ހެދި ސާވޭއަކުން ދައްކާގޮތުގައި ފާއިތުވި ފަސް އަހަރު ތެރޭގައި ބޭރަށް ގޮސްފައިވާ ކުދިންގެ ނިސްބަތުން ގާތްގަނޑަކަށް 20 އިންސައްތަ ކުދިން ކިޔަވަން ބޭރު ގައުމުތަކަށް ބަދަލުވެފައި ވަނީ ޓީޗަރުންގެ ކަންކަން ހުންނަ ގޮތުން ކަމަށް ވެ އެވެ، އެޑިއުކޭޝަން އިން ކުރިޔަށް ގެންދިޔަ މި ސާވޭގައި 4852 ކުދިން ބައިވެރިވެފައިވާ ވާކަމަށް ފާހަގަކޮށްފައި ވާއިރު މި ސާވޭގައި ބައިވެރިވި ކުދިންގެ 45 އިންސައްތަ ކުދިން ބުނެފައި ވަނީ ބޭރު ގައުމުތަކަށް ކިޔަވަން ދަނީ އެތަންތަނުގައި ކިޔަވާ ދޭ ފެންވަރު ރަނގަޅު ވުމުން ކަމަށެވެ. ބާކީ 35 އިންސައްތަ ކުދިން ބުނެފައި ވަނީ ބޭރުގައުމަކަށް ކިޔަވަން ބަދަލުވަނީ ވރާއްޖޭގައި ކިޔަވަން އެންމެ އެކަށޭނޭ މާހައުލެއް ނެތީމާ ކަމުގައެވެ.\nމަތީ ސަނަދެއް ހާސިލް ކުރުމަށް ކޮންމެ ދަރިވަރެއްވެސް ވަރަށް ބޮޑު ހަރަދެއް ކުރާނޭ ކަމީ ޝައްކެއްވެސް އޮތް ކަމެއް ނޫނެވެ. އެގޮތުން އެކި ކޮލެޖްތަކުގައި ކޯހުގެ އަގު ވަރަށް ބޮޑު ތަނުން ތަފާތު ވެގެންދާ ފަހަރުތަށްވެސް ދިމާވެއެވެ. މިގޮތުން ހަޔާރ އެޑިއުކޭޝަންއިން ޝާއިރުކޮށްފައިވާ ދިރާސާއެއްގެ ތަފާތު ހިސާބުތަކުން ދައްކާ ގޮތުގައި ކޯސްފީއަށް 2000 ރުފިޔާ މަހެއްގެމައްޗަށް ދައްކަން ޖެހެއެވެ. މީގެ އިތުރުން ރަށަކުން އަންނަ ކުއްޖަކު މާލޭގައި ގެދޮރު ނުހުންނަ ނަމަ ގޭ ކުލީގެ ގޮތުގައި އާންމުކޮށް 3000 ރުފިޔާ ދައްކަން ޖެހެއެވެ. އަދި އަސާސީ ބޭނުންތައް ފުއްދުމުގެ ގޮތުން އިތުރު ހަރަދުތައްވެސް ކުރަން ޖެހެއެވެ.\nދިރާސާއިން ދައްކާ ގޮތުގައި މަހެއްގެ މައްޗަށް ކުއްޖެއްގެ އަތުން 5000 ރުފިޔާއަށް ވުރެ ގިނައިން ހަރަދުވެގެން ދެއެވެ. ވުމާއި އެކު ބައެއް ކުދިން ރާއްޖެއިން ބޭރަށް ކިޔަވަން ދާ އެއް ސަބަބެއްގެ ގޮތުގައި މި ސަބަބު ބެލި ދާނެއެވެ. އެއީ ރަށެއްގެ ކުއްޖަކު މާލެ އައިސް ކިޔެވުމަށް ވުރެ އެހެން ގައުމުތަކުގައި ހުރެގެން ކިޔެވުން މާ ހަރަދު ކުޑަކަމުގައި ވާތީއެވެ.\nރާއްޖެ އަކީ ކިޔަވުމަށް އެންމެ އެކަށޭނޭ ތަން ކަމުގައި ނުވުން\nބޭރަށް ކިޔަވަންދާ ގިނަ ކުދިން ބުނަމުން އަންނަނީ ރާއްޖެއަކީ ތައުލީމު އުނގެނުމަށް އެންމެ އެކަށީގެންވާ ތަނެއް ނޫންކަމަށެވެ. މިވާހަކަ މީޑިޔާތެރޭގައި ވެސް ވަނި ވަރަށް ފުޅާ ދާއިރާއެއްގައި ދެކެވިފައެވެ. އެގޮތުން ބައެއް ކުދިން ބުނަމުން އަންނަނީ ސިޔާސީ ގޮތުން އަބަދު ތަޅާ ފޮޅާ ގައުމެއްގައި ކިޔެވުމަކީ ވަރަށް ދަތި ކަމެއް ކަމަށެވެ. އެއީ ގައުމުގެ ވެރިކަން ބަދަލުވާ ފަދައިން ތައުލީމީ ދާއިރާގެ އެކި ކަންކަންވެސް ބަދަލުވެގެން ދާތީއެވެ. ސަރުކާރު ބަދަލުވާ ކޮންމެ ފަހަރަކު ތައުލީމު ދެވޭ މަރުކަޒުތަކުގައި ތިބޭ އިސްވެރިންނާއި ޓީޗަރުން ބަދަލު ކުރަމުން ގެންދާތީއެވެ. އޭގެ ސަބަބުން ދަރިވަރުންނަށް ވަރަށް ބޮޑެތި ގެއްލުންތަކެއް ލިބެގެން ދެއެވެ. މިއީވެސް އެހެން ގައުމުތަކަށް ކުދިން ކިޔަވާން ދާން މެދުވެރިވާ ސަބަބެކެވެ.\nކުދިންގެ އަންނައިރު ނޭދެވޭ ބަދަލުތައް\nއަމިއްލަ ގައުމު ދޫކޮށް ބޭރުގައުމުތަކަށް ކުދިން ކިޔަވަން ގޮސް އެނބުރި ރާއްޖެ އަންނައިރު އެކުދިންގެ ފަރާތުން ވަރަށް ގިނަ ނޭދެވޭ ސިފަތައް ފެންނިގެންދެއެވެ. އެގޮތުން ފެނިގެންދާ ބައެއް ނޭދެވޭ ސިފަތަކުގެ ތެރޭގައި އެންމެ ބޮޑަށް ފާހަގަކުރެވޭ އެއްކަމަކީ އެދަރިވަރެއް އިސްލާމްދީނާއިމެދު ފަރުވާ ކުޑަ ކަމެވެ. އީމާންކަން ބަލިކަށިވެގެން ދިޔުމެވެ. މިކަމުގެ ސަބަބުން ދީނީކަންކަމަށް ފަރުވާ ތެރިނުވާކަމަށް ބުނެ އެވެ. އަދި ބައެއް ދަރިވަރުން އެނބުރު ރާއްޖެ އަންނައިރު ދީނީ ކަންކަން ގަބޫލުކުރުން ތަކާއި މެދު ޝައްކު އުފައްދާފައިވާ ފަހަރުތަކާއި މުރުތައްދުވާ ފަހަރުތައްވެސް ދިމާވާ ކަމަށް އިސްލާމިކް މިނިސްޓްރީއިން ނެރިފައިވާ ބަޔާނެއްގައި ފާހަގަކޮށްފައިވެއެވެ.\nމި ކުއްލި ދިރާސާއިން އިނގުނު ގޮތުގައި ފާއިތުވި5އަހަރު ކުދިން ކިޔަވަން ބޭރަށްދާ އިންސައްތަ ވަނީ އިތުރުވެފައެވެ. ރާއްޖޭގައި މަތީ ތައުލީމު އުނގެނުމުގެ ދޮރުތައް ފުޅާކޮށްފައި ވާއިރު އެހެން ގައުމުތަކަށް ކިޔަވަން ދިޔުމަކީ ގައުމުގެ އިގްތިސާދަށާއި ކުރިއެރުމަށް ހުރަސް އެޅިގެން ދާކަމެކެވެ. އެގޮތުން މިކަން ހައްލު ކޮށް ބޭރު ގައުމުތަކަށް ދާ ކުދިންގެ އަދަދު މަދު ކުރުމަށްޓަކައި ބައެއް ކަންތައްތައް އިސްލާހު ކުރަން އެބަ ޖެހެއެވެ.\nކިޔަަވައިދޭ ޓީޗަރުން ހަރުދަނާކޮށް، ފަރުވާތެރިކަމާއި އެކު ގަޑިއަށް ކްލާސް ނަގާއިދޭން ހާޒިރުވޭތޯ ބަލަން އެބަޖެހެއެވެ. މިކަން ނުކުރެވޭނަމަ އިސްލާހު ކުރުމުގެ ގޮތުން ޓީޗަރުންނާއި މެދު އެމަރުކަޒަކުން ފިޔަވަޅު އެޅިދާނެއެވެ. ދެވަނަ ކަމަކަށް ރާއްޖޭ ކޮލެޖްތަކުގައި ކިޔަވަން ބާރު އެޅުމަށް ޕޮލެސީ ލެވެލްގައި ގާނޫނުތައް ތަންފީޒު ކުރެވިދާނެއެވެ. މީގެ އިތުރުން ކުދިންގެ ވިސްނުން ބަދަލުކުރުމަށްޓަކައި މައިންބަފައިންގެ ޒިންމާތައްވެސް ވަރަށް ބޮޑެވެ. ބޭރުގެ ޔުނިވާރސިޓީތަކުގެ ފޮނި ހުވަފެންތައް ކުދިންނަށް ދެއްކުމުގެ ބަދަލުގައި ރާއްޖޭގެ ކޮލެޖްތަކުގައި ތައުލީމު އުނގަންނާއި ދިނުމަށް ބާރުއެޅިދާނެއެވެ. ރާއްޖެއިން ބޭރަށް ދިއުމުގެ ސަބަބުން ގައުމަށް ލިބޭ ގެއްލުންތައްވެސް ކުދިންނަށް ކިޔާދެވިދާނެއެވެ. މިކަންތައްތައް ކުރެވިއްޖެ ނަމަ މުސްތަގްބަލްގައި ރާއްޖެއިން ބޭރަށް ތައުލީމު ހާސިލް ކުރުމަށް ދާ ދަރިވަރުންގެ އަދަދު ނިސްބަތުން މަދުވެގެން ދާނެއެވެ.\nމިހުރިހާކަމެއްގެ އިތުރުން ގައުމުގައި ސިޔަސީ ހަމަޖެހުން ނެތުމުން ދިމާވާ މައްސަލަތައް ވަރަށް ގިނަ އެވެ. ނަތީޖާއަކަށް ވަނީ ގައުމުގެ ތައުލީމީ ދާއިރާއަށް ސިޔާސީ ނުފޫޒު އިންތިހާއަށް ވަންނަމުންދިއުމެވެ. މި ނުފޫޒުފޯރުވުން ހުއްޓުވަން ޖެހެނީ ތަނގަޅު ތައުލީމެއް ދިނުމަށެވެ، ސިޔާސީ މީހުން މޮޑޭ ފުއްގަނޑަކަށް ތައުލީމީ ނިޒާމް ނުހަދަމާ ހިނގާށެވެ.\nއެޑިޔުކޭޝަން މިނިސްޓަރުއެޑިއުކޭޝަން މިނިސްޓްރީތައުލީމްމަތީ ތައުލީމް


City Aiydhashu Koh Chelsea in Champions League Kaamiyabu Koffi - Vaguthu\nޔުއެފާ ޗެމްޕިއަންސް ލީގުގެ ފައިނަލުގައި ވަރުގަދަ މެންޗެސްޓަރ ސިޓީ ހައިރާންކޮށްލުމަށްފަހު ޗެލްސީން މުބާރާތް ކާމިޔާބުކޮށްފިއެވެ.\nޕޯޗުގަލްގެ ޕޯޓޯގައި ކުޅުނު ފައިނަލް މެޗު ޗެލްސީ ކާމިޔާބުކޮށްފައިވަނީ 1-0 ގެ ނަތީޖާއަކުންނެވެ. މި މެޗުގައި ސިޓީން ގިނަވަގުތު ބޯޅަ ހިފަހައްޓައިން ކުޅުނު ނަމަވެސް ޗެލްސީ ވަނީ ވަރަށް މޮޅު ޑިފެންސިވް ގޭމެއް ކުޅެފައެވެ.\nޗެލްސީން އެންމެފަހުން މި މުބާރާތް ކާމިޔާބުކޮށްފައިވަނީ 2012 ވަނަ އަހަރުގައެވެ. މި ކާމިޔާބީއާއެކު ޗެލްސީއަށް އެންމެ ބޮޑު އުފަލެއް ލިބޭނެ އެކަކަކީ އެ ޓީމުގެ ކޯޗު ތޯމަސް ޓުޗެލް އެވެ. އޭނާގެ މޭސްތިރިކަމުގެ ދަށުން ޗެލްސީން ޗެމްޕިއަންސް ލީގު ކާމިޔާބުކުރި އިރު، އޭނާ ޗެލްސީއާ ހަވާލުވުމަށްފަހު ސިޓީއާއި ދެކޮޅަށް މިހާތަނަށް ކުޅުނު ހުރިހާ މެޗެއްވެސް ޗެލްސީ ކާމިިޔާބުކޮށްފައެވެ.\nމިއީ ސިޓީގެ ތާރީހުގައި އެ ޓީމުން ޗެމްޕިއަންސް ލީގުގެ ފައިނަލުގައި ވާދަކުރި ފުރަތަމަ ފަހަރެވެ. އަދި މިއީ ޔޫރަޕުގެ މުބާރާތެއްގެ ފައިނަލުން އެ ޓީމު ޖާގަ ހޯދި ދެވަނަ ފަހަރުކަން ފާހަގަކޮށްލެވެއެވެ.\nގިނަބަޔަކު ގަބޫލުކޮށްގެން ތިބީ މިފަހަރުގެ ޗެމްޕިއަންސް ލީގު ސިޓީން ކާމިޔާބުކުރާނެ ކަމަށެވެ. އެއީ މިވަގުތަށް ބަލާއިރު ސިޓީ އޮތް ފޯމު ރަނގަޅުވުމުންނެވެ. އަދި ޕްރިމިއަރ ލީގުގެ ޗެމްޕިއަންކަން ހޯދާފައިވުމާއެކު އެވެ. ނަމަވެސް ފައިނަލް މެޗުގައި ފެނިގެންދިޔައީ ތަފާތުކޮށެވެ. ދެ ޓީމުންވެސް އަނިޔާއާއި ގުޅިގެން މުހިއްމު ކުޅުންތެރިންތަކެއް ބަދަލުކޮށްފައިވެއެވެ.\nޗެލްސީއަށް ބަލާއިރު މެޗުގެ ފުރަތަމަ ހާފުގައި އެ ޓީމުގެ ފަހަތް ބެލެހެއްޓުމުގައި އެންމެ މުހިއްމު ދައުރެއް އަދާކުރި ތިއާގޯ ސިލްވާ ވަނީ ބަދަލުކޮށްފައެވެ.\nމި މެޗުގައި ޗެލްސީގެ ހަމައެކަނި ލަނޑު ފެނިގެންދިޔައި ފުރަތަމަ ހާފުގެ ފުރިހަމަ ވަގުތު ހަމަވާން ތިން މިނެޓަށް ވެފައިވަނިކޮށެވެ. މޭސަން މައުންޓް ތަނަވަސްކޮށްދިން ހިތްގައިމު ރީތި ބޯޅައަކުން މި ލަނޑު އެ ޓީމަށް ކާމިިޔާބުކޮށްދިނީ ޖަރުމަނުގެ 21 އަހަރުގެ ފޯވާޑް ކައި ހަވާޓްޒް އެވެ.\nސިޓީއަށް އެންމެ ބޮޑު ގޮންޖެހުމެއް ކުރިމަތިވީ ދެވަނަ ހާފުގައި އެ ޓީމުގެ އެޓޭކިން ލައިނުގައި ހަރަކާތްތެރިވާ އެންމެ މުހިއްމު ކުޅުންތެރިޔާ ކެވިން ޑިބްރޭނާ އަށް އަނިޔާވެ ދަނޑުން ބޭލުމުންނެވެ. އެއާއެކު ސިޓީގެ ކުރިޔަށް ލިބޭ ބޯޅަތަކަށް މަޑުޖެހުމެއް އައެވެ. އެއާއެކު ފެނިގެންދިޔައީ އަރިމަތިން ގިނައިން ބޯޅަތައް ކުޅުނު ތަނެވެ. ނަމަވެސް ޗެލްސީގެ ޑިފެންސްލައިން ފެނުނީ އެއަށްވުރެ ހުށިޔާރުކޮށެވެ.\nމެއި 30, 2021 03:03\nމީ ދެން ބްރޭކިންގ ނިއުސް އެއްތަ؟\nމެއި 30, 2021 03:04\nމެއި 30, 2021 10:43\nއަދި ވެސް ބަލި ގަބޫލްނުކުރޭދޯއް😂😂


» ޢަފޫ ޢާންމު\nކޮންމެ ރެއަކުމެ ނިދުމުގެ ކުރީގައި ޢަފޫޢާންމެއް ދިނުމަކީ ހަމަ ކޮންމެ މީހަކު ވެސް ކޮށްލުން އެންމެ އެދެވިގެންވާ ކަމެކެވެ. އެއީ ވޭތުވެގެން ދިޔަ ދުވާލުގައި ދުލުން އެހެންޏާ ގަލަމުން ވިޔަސް ބަދުބަހެއް ނުވަތަ ޣީބައެއް އެހެންޏާ އެނޫންނަމަވެސް އުނދަގުލެއް ދައްޗެއް ދިން ކޮންމެ މީހަކަށެވެ. އޭރުން އެތެރޭގެ މިނިވަންކަން މިލްކުވާނެއެވެ. ނަފުސަށް ހަމަޖެހުން ލިބޭނެއެވެ. ތިމާއަށް ކުރެވުނު ކުށްތަކުގެ މާފު އޯގާވަންތަ ރަސްކަލާނގެ ދެއްވާނެއެވެ. ތިމާއާ މެދު ނުބައިކޮށް ހިތައިފި ކޮންމެ މީހަކަށްމެ ޢަފޫޢާންމު ދިނުމުގެ ގޮތަކީ ވަޙީގެ ބޭސްފިހާރައިން ދުނިޔެއަށް ނިޢުމަތްކުރެއްވި އެންމެ މޮޅު ބޭހެވެ.\n» ﷲ ތަޢާލާގެ މަތިން ހަނދުމަ ނުކުރެވޭ މަޖިލިސްތަކުން ރައްކާތެރިވުން\nމީސްތަކުންނަކީ މަޖިލިސްތަކަށް އެއްވެ އުޅޭބައެކެވެ. އަދި އެމަޖިލިސްތަކުގައި އެބައިމީހުން ތަފާތު ޒާތްޒާތުގެ ވާހަކަ ދައްކާ އުޅެއެވެ. މިފަދަ މަޖިލިސްތަކުގެ ތެރެއިން އެންމެ މާތް މަޖިލިސްތަކަކީ އެމަޖިލީހެއްގައި ﷲ ތަޢާލާ ޛިކުރުކުރެވޭ މަޖިލިސްތަކެވެ. އެމަޖިލީހެއްގައި ﷲ ތަޢަލާ އާއި އެއިލާހުގެ ނަބިއްޔާގެ ނަންފުޅު ޛިކުރުނުކުރެވޭ މަޖިލީސްތަކަކީ އިސްލާމީ ޝަރީޢަތުގައި މަލާމާތް ލިބިގެންވާ މަޖިލިސްތަކެވެ. ފަހެ، ރަސޫލާ ޞައްލަ ﷲ ޢަލައިހި ވަސައްލަމް ވަނީ އެފަދަ މަޖިލިސްތަކުން ރައްކާތެރިވެތިބުމަށް އަންގަވާފައެވެ.\n» ޝައްކު އުފެދިފައިވާ މީހާއެވެ. އިސްލާމްދީނަކީ ޙައްޤު ދީނެވެ!\nއިސްލާމްދީނާއިބެހޭ މަޢުލޫމާތު ހޯދާ ކޮންމެ މީހަކަށްވެސް އެންމެފުރަތަމަ އެގެންޖެހެނީ "އިސްލާމް" މި ލަފްޒުގެ މާނައެވެ. މި ދީނަށް "އިސްލާމް" މިނަން ދެވުނީ އެއްވެސް މީހަކަށް ނިސްބަތް ކުރެވިގެންނެއްނޫނެވެ. އެހެންނަމަވެސް ދުނިޔޭގެ އެހެން ދީންތަކަށް އަޅުގަނޑުމެން ބަލާލާއިރު ފެންނަނީ ކޮންމެވެސް މީހެއް ނުވަތަ ތަނެއްގެ ނަމުން ނަންދެވިފައިވާ ދީންތަކެވެ. މިގޮތުން ކްރިސްޓިއަނިޓީ އަށް ކްރިސްޓިއަނިޓީ ކިޔުނީ ޢީސާގެފާނު ނުވަތަ ޖީސަސް ކްރިސްޓް އަށް ނިސްބަތްކޮށެވެ. ބުޑިޒަމް އަށް ނަންދެވިފައިވަނީ ގޯޓަމާ ބުއްދާގެ ކިޔާ މީހެއްގެ ނަމުންނެވެ. މާރކްސިޒަމް އަށް ނަންދެވިފައިވަނީ ކާރލް މާރކްސް ކިޔާ މީހަކަށް ނިސްބަތްކޮށެވެ. އަދި ޖުޑިޒަމް އަށް ނަންދެވިފައި ވަނީ ޖޫދާ އަށް ނިސްބަތްކޮށެވެ. އެހެން ނަމަވެސް އިސްލާމްދީނަކީ މާތް ﷲ ބާވައިލެއްވި ޙައްޤު ދީނެވެ.\n» ރުޅީގެ ފަރުވާތަކުގެ ތެރެއިން ...\nޚަލީފާ ހާރޫނުއްރަޝީދުގެ އަރިހުގައި عبدالله بن مسلم بن محارب ދެންނެވިއެވެ. އޭ މުއުމިނުންގެ އަމީރެވެ! ކަލޭގެފާނުގެ އަރިހުގައި އަޅުގަނޑު ނިކަމެތިވެގެން ވާވަރަށްވުރެ ބޮޑަށް ކަލޭގެފާނު އެފަރާތެއްގެ ޙަޟްރަތުގައި ނިކަމެތިވެގެންވާ، އަދި ކަލޭގެފާނަށް އަޅުގަނޑަށް ޢުޤޫބާތް ދެއްވުމަށް ކުޅަދާނަ ވަރަށް ވުރެ ބޮޑަށް ކަލޭގެފާނަށް ޢުޤޫބާތް ދެއްވުމަށް ކުޅަދުންވަންތަވެ ވޮޑިގެންވާ ފަރާތް މެދުވެރިކޮށް، އަޅުގަނޑަށް މާފު ކޮށްދެއްވުމަށް ދަންނަވަމެވެ. އެހިނދު ހާރޫނު އޭނާއަށް މާފު ކުރެއްވިއެވެ.\n» އަހަރެންގެ މަންމަ\nއަހަންނަކީ ބޮޑު މީހަކީމެވެ. އެހެން ނަމަވެސް އަހަރެންގެ މަންމަގެ ކައިރީގައި އަހަންނަކީ ކުޑަ މީހަކީމެވެ. މުސްކުޅިވެފައިވާ މީހަކީމެވެ. އެހެނަސް އަހަރެންގެ މަންމަގެ ކައިރީގައި އަހަންނަކީ ތުއްތު ކުއްޖަކީމެވެ. އަހަރެންގެ ޙައްޤުގައި، އެއްވެސް ޝަކުވާއެއް ނެތި، އެމީހެއްގެ ލޮލުގެ ކަރުނަތައް އޮއްސައި، އެމީހެއްގެ ހަށިގަނޑުގެ ކިރާއި ލެއި ޤުރުބާން ކުރި ދެވަނަ މީހަކު ނުވެއެވެ. އަހަރެންގެ މަންމަ ފިޔަވައި އެހެން އެންމެން އަހަރެންގެ މަތިން ހަނދާން ނައްތާލިއެވެ.\n» ޝަރްޢީ ކޯޓުގައި ކައިވެންޏާއި ވަރި ރަޖިސްޓްރީ ކުރުމުގެ މުހިއްމުކަން\nމިއީ ޙަޤީޤަތުގައި ވަރަށްބޮޑު އޮޅުވާލުވާލުމެކެވެ. ރަސޫލުﷲޞައްލަﷲ ޢަލައިހި ވަސައްލަމް ގެ ދުވަސްވަރު ނެތް ކިތަންމެކަމެއް ދައުލަތް ހިންގުމަށާއި މީސްތަކުންގެ މަޞްލަޙަތަށްޓަކައި ތަރުތީބުކުރެވިފައި އެބަވެއެވެ. މިހުރިހާކަމަކީވެސް، އެކަންކަމުގެ ބިންގާ ރަސޫލުﷲޞައްލަﷲ ޢަލައިހި ވަސައްލަމް އަޅުއްވާ ދެއްވާފައިވާ ކަންކަމެވެ. ޤުރްއާނާއި ސުންނަތުން އެކަމެއްގެ ދަލީލު ފެންނަންނެތަސް އެއީ މަޞްލަޙަތު ހިރި ކަމެއްކަމުގައިވާނަމި އެއީ ކުރަންޖެހޭ ކަމެކެވެ. މިފަދަ ކަންކަމުގައި ޢަމަލުކުރަންވީގޮތް އެކަލޭގެފާނުވަނީ އަންގަވައި ދެއްވާފައެވެ. މިގޮތުން\n» އުރެދުމަކަށް އަރައިގަތުމުގެ ކުރިން ...\nސުވަރުގެއަކީ ﷲ ސުބުޙާނަހޫ ވަތަޢާލާގެ އަމުރުފުޅުތަކަށް ކިޔަމަންތެރިވާ އަޅުންނަށްޓަކައި، ދުވަހަކުވެސް ލޮލަކަށް ފެނިފައިނުވާ، ކަންފަތަކަށް އިވިފައިނުވާ އަދި ހިތަކަށްވެސް ނުގެނެވޭފަދަ ފުރިހަމަ ގޮތަކަށް ތައްޔާރު ކުރައްވާފައިވާ ތަނެކެވެ. ހުރިހާ ހިތްހަމަޖެހުމަކާއި ނަފްސު އެދޭ އެންމެހާ ރިވެތި އެދުންތައް އެތަނުން ފުދޭ ގޮތަށެވެ. އެތަނަށް ވަދެއްޖެ މީހަކީ ދުވަހަކުވެސް އެތަނުން ބޭރު ވާނޭ މީހެއް ނޫނެވެ. އެމީހަކު އުފަލާއި ހިތްހަމަޖެހުމުގައި އަބަދުގެ އަބަދަށް އެތާގައި ދެމިހުންނާނެއެވެ.\n» ރަސޫލުﷲ ޞައްލަﷲ ޢަލައިހި ވަސައްލަމް ވިދާޅުވި ކަމަށް އެބުނާ ލަވައިގެ ޙަޤީޤަތަކީ ކޮބާ؟؟؟\nރަސޫލާގެ ޙަޔާތްޕުޅުގައި ހިނގާފައިވާ ބައެއް ހަނގުރާމަތަކަށް ޢިޝާރާތްކޮށް ރަސޫލާ ލަވަ ވިދާޅުވިކަމަށް އެބުނާ ހުރިހާ "ލަވައެއް" މާނައާއެކު ލިޔުމުގެ އެންމެ ބޮޑު ބޭނުމަކީ ޙަޤީޤަތް ހޯދައި ޙައްޤުގެ މަތީގައި ޘާބިތުވެތިބުމަށް މަސައްކަތްކުރާ އަދި ބާޠިލަކީ ކޮބައިކަން ބަލައި އެއިން ރައްކައުވެތިބުމަށް އެދޭމީހުންނަށް ޝަރީޢާގެ ލިބާހުގައި ޕީއެޗްޑީން އަތްކަން އަޅައިގެން ތިބެ ދައްކާވާހަކަތަކުގެ އަވާގައިޖެހި ގެއްލިގެން ދިޔަނުދިނުމަށެވެ. ލަވަކިޔުމާއި ޤުރްއާން ކިޔެވުމާއި އެއްވަރަކަށް ދެކަން ނުކުރެވޭނެއެވެ. ابن مسعود رضي الله عنه ވިދާޅުވަނީ الغناء ينبت النفاق ލަވަކިޔުމަކީ ނިފާޤު(މުނާފިޤުކަން) އުފައްދާކަމެކެވެ. މިބަސްފުޅާއި ގުޅުވައިގެން إمام ابن القيم ވިދާޅުވަނީ ލަވަކިޔުން އާދަވެފައިވާ މީހާގެ ހިތް މުނާފިޤުވެގެންދާނީ އޭނާއަށް ނުވެސް އެނގިހުރެކަމެވެ. އެހެނީ އެއްހިތެއްގައި ލަވައާއި ޤުރްއާނުގެ ލޯބި އަށަގަތުމަކީ ވާނެކަމެއް ނޫންކަމެވެ. ދޭތިން ކޮންމެވެސް އެކަތިގަދަވެ އަނެއްއެތި ދުރު ނުކޮށް ނުހުންނާނެއެވެ.\n» ޢީދުމީލާދު ފާހަގަ ކުރުމުގެ ކުރިން، މިކަންތަކާމެދު ވިސްނާލާށެވެ!!!\nމިއަދު އަޅުގަނޑު ތިޔަބޭފުޅުންނަށް ހުށައަޅާނީ ކީރިތި ރަސޫލާ ޞައްލަﷲ ޢަލައިހި ވަސައްލަމްގެ ޢީދުމީލާދު ފާހަގަކުރުމާ ބެހެގޮތުން ދެ ރަޙްމަތްތެރިއެއްގެ ދެމެދުގާ ދެކެވުނު ވާހަކަތަކެއް. އަޅުގަނޑުގެ އުއްމީދަކީ މި ވާހަކަތަކުން ތިޔަބޭފުޅުންނަށް ޢިބްރަތެއް ޙާޞިލްވުން.


(1) ގިނަގިނައިން ހިރަފުސް ބުރުއްސާ ވައިރޯޅިތަކާއި،\n(2) ފެންބަރުކައިފައިވާ ވިލާތަކާއި،\n(3) ފަސޭހަކޮށް ދުވާ އުޅަނދުފަހަރާއި،\n(4) ކަންތައްތައް ބައްސަވާ ملائكةންނާއި (މިހުރިހާ ތަކެތި) ގަންދެއްވައި وحىކުރައްވަމެވެ.\n(5) ހަމަކަށަވަރުން، ތިޔަބައިމީހުންނަށް وعدކުރައްވާ ކަންތައްތަކަކީ، حقތެދުކަން ކަށަވަރެވެ.\n(6) އަދި (ތިޔަބައިމީހުންގެ عملތަކަށް) ޖަޒާ ދެއްވުމަކީ، ވާނޭކަމެއްކަން ކަށަވަރެވެ.\n(7) (ތަރިތައް ހިނގާ) މަގުތަކުގެ ވެރި، ފުރިހަމަކަންބޮޑު، އުޑު ގަންދެއްވައި وحىކުރައްވަމެވެ.\n(8) ހަމަކަށަވަރުން، ތިޔަބައިމީހުންވަނީ (محمدގެފާނާއި، قرآنއާމެދު) خلافވެގެންވާ ބަސްތަކެއްގެ ތެރޭގައިކަން ކަށަވަރެވެ.\n(9) އެކަމުން ދުރުކުރައްވާފައިވަނީ (اللَّهގެ علمފުޅުގައި) ދުރުކުރައްވާފައިވާ މީހެކެވެ.\n(10) ދޮގުހަދާ މީހުންނަށް لعنةލައްވާފައިވެއެވެ.\n(11) އެއުރެންނީ جاهلކަމުގެ ތެރެޔަށް ގެނބި، غافلވެފައިވާ މީހުންނެވެ.\n(12) އެއުރެން (ފުރައްސާރައިގެގޮތުގައި) سؤالކުރެތެވެ. قيامةދުވަސް އަންނާނީ ކޮންއިރަކުން ހެއްޔެވެ؟\n(13) (އެއީ) ނަރަކައިގެ عذابއަށް އެއުރެން ހުށަހަޅުއްވާނޭ ދުވަހުއެވެ.\n(14) (އެއުރެންނަށް އަންގަވާނެތެވެ.) ތިޔަބައިމީހުންގެ عذابގެ ރަހަ ލިބިގަންނާށެވެ! މިއީ (ދުނިޔެމަތީގައި) ތިޔަބައިމީހުން އަވަސްވުންއެދި އުޅުނު عذابއެވެ.\n(15) ހަމަކަށަވަރުން، تقوىވެރިންވަނީ، ސުވަރުގެތަކާއި، ފެންއާރުތަކުގެ نعمةގައެވެ.\n(16) އެއުރެންވަނީ، އެއުރެންގެ ވެރިރަސްކަލާނގެ އެއުރެންނަށް ދެއްވި ثواب ލިބިލިބިއެވެ. ހަމަކަށަވަރުން، އޭގެކުރިން އެއުރެންވީ إحسانތެރިން ކަމުގައެވެ.\n(17) އެއުރެން ނިދައިއުޅުނީ ރޭގަނޑުން ވަރަށްކުޑަ ވަގުތުކޮޅެއްގައެވެ.\n(18) އަދި އެއުރެން ހާރުދަމުގައި ފާފަފުއްސެވުމަށްއެދި دعاءކުރެތެވެ.\n(19) އަދި سؤالކޮށް އެދޭ މީހުންނަށާއި، ނިކަމެތި محرومންނަށް އެއުރެންގެ މުދަލުގައި حقއެއްވެއެވެ.\n(20) يقينކުރާ ބަޔަކަށް ބިމުގައި (ކުޅަދުންވަންތަކަމުގެ) ހެކިތަކެއްވެއެވެ.\n(21) އަދި ތިޔަބައިމީހުންގެ އަމިއްލަ نفسތަކުގައިވެސްމެއެވެ. ފަހެ، ތިޔަބައިމީހުން ވިސްނައި ނުބަލަނީ ހެއްޔެވެ؟\n(22) އަދި ތިޔަބައިމީހުންގެ ރޯއްޖާއި، ތިޔަބައިމީހުންނަށް وعدކުރައްވާހާ ކަމެއް (ގެأمرފުޅު) އުޑުގައިވެއެވެ.\n(23) ފަހެ، އުޑާއި، ބިމުގެ ވެރިރަސްކަލާނގެ ގަންދެއްވައި، ހުވާ وحىކުރައްވަމެވެ. ހަމަކަށަވަރުން، ތިޔަބައިމީހުން ބަސްމޮށޭ ފަދައިން، އެއީ ހަމަ حقތެދުކަން ކަށަވަރެވެ.\n(24) إبراهيمގެފާނުގެ މާތްވެގެންވާ މެހުމާނުންގެ ވާހަކަ، ކަލޭގެފާނާ ހަމަޔަށް އައިސްފައިވޭތޯއެވެ؟\n(25) އެ މެހުމާނުން އެކަލޭގެފާނުގެ އަރިހަށް ގެންނެވިހިނދު، سلاماً މިހެން ވިދާޅުވެ سلامކުރެއްވޫއެވެ. ދެން އެކަލޭގެފާނު سلام މިހެން ވިދާޅުވެ سلامރައްދުކުރެއްވިއެވެ. (އަދި ހިތްޕުޅަށް އަރައިވަޑައިގަތެވެ. މިއީ އަހުރެން) ނުދަންނަ ބަޔެކެވެ.\n(26) ފަހެ، އެކަލޭގެފާނު، އެކަލޭގެފާނުގެ أهلވެރިންގެ ގާތަށް ސިއްރިޔާތުގައި ވަޑައިގަތެވެ. އަދި ރޫފަރަނގަޅު ޅަގެރިއެއް (ފިއްސަވައިގެން) ގެންނެވިއެވެ.\n(27) ދެން އެ މެހުމާނުންނާއި، އޭތި ކައިރިކޮށްލައްވައި ވިދާޅުވިއެވެ. ތިޔަބައިމީހުން ނުކާނޫހެއްޔެވެ؟\n(28) ފަހެ، އެކަލޭގެފާނުގެ ހިތްޕުޅަށް އެއުރެންނާމެދު، ބިރުވެރިކަމެއް ވަދެއްޖެއެވެ. އެ މެހުމާނުން ދެންނެވޫއެވެ. ކަލޭގެފާނު ބިރުފުޅުގެންވަޑައިނުގަންނަވާށެވެ! (ތިމަންމެންނީ، ކަލޭގެފާނުގެ ވެރިރަސްކަލާނގެ ފޮނުއްވި ملائكةންނީމުއެވެ.) އަދި އެ މެހުމާނުން އެކަލޭގެފާނަށް علمވެރި ދަރިކަލަކު ލިބިވަޑައިގަންނަވާނެކަމުގެ އުފާވެރި خبرދެއްވޫއެވެ.\n(29) ފަހެ (އެ އުފާވެރި خبرއައްސަވައި) އެކަލޭގެފާނުގެ އަނބިކަނބަލުން ހަޅޭއްފުޅުލައްވަމުން ވަޑައިގަތެވެ. އަދި އެކަމަނާގެ މޫނުފުޅުގައި ތަޅުއްވަމުން ވިދާޅުވިއެވެ. (އަހުރެންނީ) ދަރިމައިނުވާ މުސްކުޅިއަކީމެވެ. (އަހުރެންނަށް ދަރިޔަކު ލިބޭނީ ކިހިނަކުން ހެއްޔެވެ؟)\n(30) އެ ملائكةން ދެންނެވޫއެވެ. ކަމަނާގެ ވެރިރަސްކަލާނގެ وحىކުރެއްވީ އެފަދައިންނެވެ. ހަމަކަށަވަރުން، އެކަލާނގެއީ، حكيمވަންތަ، މޮޅަށް ދެނެވޮޑިގެންވާ ރަސްކަލާނގެއެވެ.\n(31) އެކަލޭގެފާނު ވިދާޅުވިއެވެ. އޭ ފޮނުއްވާފައިވާ ملائكةންނެވެ! ފަހެ، ތިޔަބޭކަލުން ފޮނުއްވީ ކޮންކަމަކާތޯއެވެ؟\n(32) އެބޭކަލުން ދެންނެވޫއެވެ. ހަމަކަށަވަރުން، ތިމަންމެން ފޮނުއްވާފައިވަނީ، ކުށްވެރި قومއެއްގެ މީހުންގެ ގާތަށެވެ.\n(33) (އެއީ) އެއުރެންގެ މައްޗަށް މަށީގެ ހިލަ އުއްކެވުމަށްޓަކައެވެ.\n(34) (އެއީ) އުރެދުމުގައި ހައްދުފަހަނަޅައިފައިވާ މީހުންނަށްޓަކައި ކަލޭގެފާނުގެ ވެރިރަސްކަލާނގެ حضرةން ފާހަގަލައްވާފައިވާ ހިލައެވެ.\n(35) ފަހެ، مؤمنންގެ ތެރެއިން އެރަށުގައިވާހާ ބަޔަކު، ތިމަންރަސްކަލާނގެ ނެރުއްވީމެވެ.\n(36) ފަހެ، އެރަށުގައި مسلمންގެ އެންމެ ގެއެއްގެ أهلވެރިން މެނުވީ ތިމަންރަސްކަލާނގެ ދެކެވޮޑިއެއް ނުގަންނަވަމެވެ.\n(37) އަދި ވޭންދެނިވި عذابއަށް ބިރުގަންނަ ބަޔަކަށްޓަކައި ތިމަންރަސްކަލާނގެ އެރަށުގައި (އެއުރެން ހަލާކުކުރެއްވިކަމުގެ) علامةއެއް ލެއްވީމެވެ.\n(38) އަދި فرعونގެ ގާތަށް ފާޅުވެގެންވާ حجّةއަކާއެކު ތިމަންރަސްކަލާނގެ موسىގެފާނު ފޮނުއްވިހިނދު، އެކަލޭގެފާނުގެ ވާހަކައިގައި عبرةއެއްވެއެވެ.\n(39) ފަހެ، އެ فرعون އޭނާގެ لشكرއާއެކު، إيمانކަމުން ދުރުވެ، އެއްކިބާވިއެވެ. އަދި ބުންޏެވެ. (އެކަލޭގެފާނީ) ޖާދޫގަރެކެވެ. ނުވަތަ މޮޔައެކެވެ.\n(40) ފަހެ، ތިމަންރަސްކަލާނގެ، އޭނާޔާއި އޭނާގެ لشكرއަތުލައްވައި އެއުރެން ކަނޑަށް އުއްކަވައިލެއްވީމެވެ. (އޭނާ غرقވީ) އޭނާޔަށް މަލާމާތް ލިބޭފަދަ ކަންތައްކޮށްފައިވާ حالގައެވެ.\n(41) عادބާގައިމީހުންގައިވެސް عبرةއެއްވެއެވެ. އެއީ ތިމަންރަސްކަލާނގެ އެއުރެންގެ މައްޗަށް މަންފާއެއް ނެތް ވައި ފޮނުއްވި ހިނދުގައެވެ.\n(42) އެ ވައިޖެހުނު ކޮންމެ އެއްޗެއް ފުނޑުފުނޑުކޮށް އަޅިޔަށް ހަދައިނުލައެއް ދުލެއް ނުކުރެއެވެ.\n(43) އަދި ثمودބާގައިމީހުންގައިވެސް عبرةއެއްވެއެވެ. އެއީ އެއުރެންނަށް އެންގެވި ހިނދުގައެވެ. ތިޔަބައިމީހުން ކުޑަހިނދުކޮޅަކަށް އަރާމުކޮށް އުޅޭށެވެ!\n(44) ފަހެ، އެއުރެންގެ ވެރިރަސްކަލާނގެ أمرފުޅާ خلافވެ، އެއުރެން كبرވެރިވޫއެވެ. ދެން އެއުރެން ބަލަބަލައި ތިއްބައި ހޮނުގުގުރި އެއުރެންގައި ހިފިއެވެ.\n(45) ފަހެ، އެއުރެންނަށް ތެދުވުމަކަށްވެސް ކުޅަދާނައެއް ނުވިއެވެ. އަދި نصرލިބިގެންވާ ބަޔަކު ކަމުގައިވެސް އެއުރެން ނުވިއެވެ.\n(46) އަދި އޭގެކުރިން ތިމަންރަސްކަލާނގެ نوحގެފާނުގެ قومގެމީހުން ހަލާކުކުރެއްވީމެވެ. ހަމަކަށަވަރުން، فاسقވެގެންވާ ބަޔަކު ކަމުގައި އެއުރެންވޫއެވެ.\n(47) ތިމަންރަސްކަލާނގެ ކުޅަދުންވަންތަކަމުން އުޑު ހެއްދެވީމެވެ. އަދި ހަމަކަށަވަރުން، ތިމަންރަސްކަލާނގެއީ، ތަނަވަސްކުރެއްވުމަށް ކުޅަދުންވަންތަ ރަސްކަލާނގެއެވެ.\n(48) އަދި ތިމަންރަސްކަލާނގެ ބިންގަނޑު ފެތުރުއްވީމެވެ. ފަހެ، ތަންމައްޗެއްގެ ގޮތުގައި (ބިންގަނޑު) ފެތުރުއްވި ރަސްކަލާނގެ މޮޅުކަމާއެވެ!\n(49) ކޮންމެ އެއްޗަކުން ތިމަންރަސްކަލާނގެ އަންހެން ފިރިހެން ދޭތި އުފެއްދެވީމެވެ. (އެއީ) ތިޔަބައިމީހުން ހަނދުމަކުރުމަށްޓަކައެވެ.\n(50) ފަހެ، ތިޔަބައިމީހުން اللّهއަށް ކިޔަމަންވުމަށް އަވަސްވެގަންނާށެވެ! ހަމަކަށަވަރުން، ތިމަންކަލޭގެފާނީ، އެކަލާނގެ حضرةން ތިޔަބައިމީހުންގެ ގާތަށް ފޮނުއްވި، بيانވެގެންހުރި إنذارކުރައްވާ ބޭކަލަކީމެވެ.\n(51) އަދި ތިޔަބައިމީހުން اللَّهއާއެކު އެހެން إلهއަކު ނުލާށެވެ! ހަމަކަށަވަރުން، ތިމަންކަލޭގެފާނީ، އެކަލާނގެ حضرةން ތިޔަބައިމީހުންގެ ގާތަށް ފޮނުއްވި، بيانވެގެންހުރި إنذارކުރައްވާ ބޭކަލަކީމެވެ.\n(52) އެފަދައިން އެއީ ޖާދޫގަރެކޭ، ނުވަތަ މޮޔައެކޭ އެއުރެން ނުބުނާ އެއްވެސް رسولއަކު، އެއުރެންގެ ކުރީގެ މީހުންގެ ގާތަކަށްވެސް ވަޑައެއްނުގަންނަވައެވެ.\n(53) އެއުރެން رسولން ދޮގުކުރުމަށް އެއްބަޔަކު އަނެއްބަޔަކަށް وصيةކޮށްފައި ވަނީހެއްޔެވެ؟ އަދި ކިއެއްތަ! އެއުރެންނީ ފުރެދުމުގައި ހައްދުފަހަނަޅައިފައިވާ ބަޔެކެވެ.\n(54) ފަހެ، ކަލޭގެފާނު އެއުރެންނާ އެއްކިބާވެވަޑައިގަންނަވާށެވެ! ފަހެ، ކަލޭގެފާނަކީ، މަލާމާތް ލިބިގެންވާ ބޭކަލަކު ކަމުގައި ނުވެތެވެ.\n(55) ކަލޭގެފާނު ހަނދާންކޮށްދެއްވާށެވެ! ފަހެ، ހަމަކަށަވަރުން، ހަނދާންކޮށްދިނުމަކީ، مؤمنންނަށް މަންފާކުރާނޭ ކަމެކެވެ.\n(56) ތިމަންރަސްކަލާނގެއަށް އަޅުކަންކުރުމަށް މެނުވީ، ތިމަންރަސްކަލާނގެ ޖިންނީންނާއި، އިންސީން ނަހައްދަވަމެވެ.\n(57) އެއުރެންގެ ކިބަޔަކުން ތިމަންރަސްކަލާނގެ رزقއަކަށް އެދިވޮޑިއެއް ނުގަންނަވަމެވެ. އަދި ކާންދިނުމަކަށްވެސް އެދިވޮޑިއެއް ނުގަންނަވަމެވެ.\n(58) ހަމަކަށަވަރުން، اللَّهއީ، رزقދެއްވާ، ބާރުވެރިވަންތަ ގަދަފަދަވަންތަ ރަސްކަލާނގެއެވެ.\n(59) ފަހެ، ހަމަކަށަވަރުން، އަނިޔާވެރިވި މީސްތަކުންނަށް عذابގެ حصّةއެއް ހުށްޓެވެ. (އެއީ) އެއުރެންގެ އެކުވެރިން ކަމުގައިވި މީހުންނަށްހުރި عذابއަކާ އެއްފަދަ حصّةއެކެވެ. ފަހެ، عذاب އަވަސްވުންއެދި ތިމަންރަސްކަލާނގެ حضرةއަށް އެއުރެން، ނޭދޭހުށިކަމެވެ!\n(60) ފަހެ كافرވި މީހުންނަށް އެއުރެންނަށް وعدކުރައްވާ ދުވަހުން ގެއްލުމާއި ހަލާކުހުށްޓެވެ.


Dhuvahakuves siyaasee beynumakah fuluhun beynun nukuran: Dr.Waheed\nދުވަހަކުވެސް ސިޔާސީ ބޭނުމަކަށް ފުލުހުން ބޭނުން ނުކުރަން: ޑރ.ވަހީދު\nކުރީގެ ރައީސުލްޖުމްހޫރިއްޔާ ޑރ.މުހައްމަދު ވަހީދު ހަސަން މަނިކުގެ ވެރިކަމުގައި ދުވަހަކުވެސް ސިޔާސީ ބޭނުމަކަށްޓަކައި ފުލުހުން ބޭނުންކުރައްވާފައި ނުވާނެކަމަށް އެމަނިކުފާނު ވިދާޅުވެއްޖެއެވެ.\nއެމަނިކުފާނު މިފަދައިން ވިދާޅުވީ މިދިޔަ ހުކުރު ދުވަހުގެ ހަވީރު އިދިކޮޅު ކޯލިޝަނުން މާލޭގައި ބޭއްވި ސައިކަލް ރެލީ ނިންމާލުމަށްފަހު ޕީޕީއެމް އޮފީސް ސަރަހައްދުގައި އާންމުންނާއި މުޚާތަބުކުރައްވާ ޑރ.ވަހީދު ވާހަކަދެއްކެވިއިރު، މާސްކް ނާޅުއްވައި ހުންނެވި މައްސަލައިގައި ފުލުހަށް މިއަދު ހާޒިރުކުރުމާއި ގުޅިގެންނެވެ.\nމިއަދު ފުލުހުންގެ އިދާރާއަށް ހާޒިރުކުރުމުން ޑރ.ވަހީދު ވަނީ ފުލުހުންގެ ތަހުގީގުގެ ސުވާލުތަކަށް ޖަވާބުދެއްވަން ބޭނުންފުޅުވަނީ ގާނޫނީ ވަކީލެއްގެ ހާޒިރުގައިކަމަށް ވިދާޅުވެފައެވެ. ފުލުހުންގެ އިދާރާއިން ނުކުމެ ވަޑައިގެން އެމްއެމްއޭ ސަރަހައްދުގައި މީޑިއާއާއި ވާހަކަދައްކަމުން އެމަނިކުފާނު ވަނީ ވަރަށް ބޮޑަށް މި ސަރުކާރަށް ފާޑުވިދާޅުވެފައެވެ.\nއެގޮތުން ކުރީގެ ރައީސް ޑރ.ވަހީދު ވިދާޅުވީ އެ ރެލީގައި ވާހަކަދެއްކެވިއިރު ހުންނެވީ އިމާރާތުގެ އިމުގެ ތެރޭގައި ކަމަށާއި، އެމަނިކުފާނަށް އެނގިވަޑައިގެން ކައިރީގައި ތިން ފޫޓުގައި މީހަކު ނުވެސް ނެތް ކަމަށެވެ. އަދި އެވަގުތު މާސްކް ތިރިކޮށްލެއްވީ ވާހަކަދެއްކެވުމުގެ ފަސޭހައަަކަށް ކަމަށްވެސް ވިދާޅުވިއެވެ. ޑރ.ވަހީދު ވަނީ އެމަނިކުފާނަކީ ދިވެހިރާއްޖޭގައި އެންމެ ފުރަތަމަ މާސްކް އަޅުއްވަން ފެއްޓެވި އެއް ފަރާތްކަމަށް ވިދާޅުވެފައެވެ.\nޑރ.ވަހީދު ވަނީ އެމަނިކުފާނު ފުލުހަށް ހާޒިރުކުރެވުނުއިރު، ދެރަދުން ފޮތް ނެރުމަށް ބޭއްވި ހަރަކާތްތަކުގައި މާސްކް ނާޅައި ހުރުމުން ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ފުލުހަށް ހާޒިރު ނުކުރެވުނީ ކީއްވެތޯ ސުވާލު އުފައްދަވާފައެވެ. އަދި އެމަނިކުފާނު ފުލުހަށް ހާޒިރުކުރެވުނީ އިދިކޮޅުގައި ހުރުމުންކަމަށްވެސް ތުހުމަތުކުރެއްވިއެވެ.\n"އަޅުގަނޑަކީވެސް ދިވެހި ރާއްޖޭގެ ރައީސްކަން ކޮށްފައި ހުރި މީހެއް. ދުވަހަކުވެސް ސިޔާސީ ބޭނުމަކަށްޓަކާ ފުލުހުން ބޭނުންކޮށްފައެއް ނޯންނާނެ"، ރައީސް ޑރ.ވަހީދު ވިދާޅުވިއެވެ.\nމީގެ އިތުރުން އެމަނިކުފާނު ވަނީ ޚިޔާލު ފާޅުކުރުމުގެ މިނިވަންކަން އޮންނަންވާނެ ކަމަށާއި، މީގެ 20 އަހަރު ކުރިއަށް ދިވެހިރާއްޖެ ގޮސްގެން ނުވާނެކަމަށް ވިދާޅުވެފައެވެ.\nބިންހެލުމާއި ގުޅިގެން މިނިސްޓަރ ޝާހިދު ހަމްދަރުދީގެ މެސެޖް ފޮނުއްވައިފި038 minutes ago\nދިވެހިންގެ ހުނަރާއި ގާބިލްކަން ބޭރުގެ ބޮޑެތި ގައުމުތަކުން ބަލައިގަންނަކަން ހާމަވެއްޖެ: ރިޒްވީ 1 58 minutes ago


Ep. 1 — Arsalaan | Safuhaa\nކައްދޫ އެއަރޕޯޓަށް ޖެއްސި ހަތެއްގެ ފްލައިޓުން ފައިބައިގެން އައި ޒުވާން ދެއަންހެން ކުދިންނެވެ. ބަލާ ބެލުމަށް ވިއްސާއި ފަންސަވީހާއި ދެމެދުގެ އުމުރެކެވެ. އެއް ކުއްޖަކު އަނެކަކަށް ވުރެ ކުޑަ ތަންކޮޅެއް އިސްކޮޅުން ކުރުވެފައި ހުރީވެސް ކުޑަކޮށް ބިސްކޮށެވެ. ފަން އިސްތަށިގަނޑު ކޮނޑާއި ހަމައަށް ކޮށާލައިފައެވެ. ބްރައުން ދެލޮލާއި ވަށް މޫނެކެވެ. އެމޫނާއި އެންމެ ގުޅޭ ނޭފަތަކާއި ނިކަން ކުޑަ ތުންފަތެކެވެ. ލައިގެން ހުރި ކަކުލާއި ހަމައަށް އަންނަ ތިރިކޮޅާއި ޓޮޕްގައި އުމުރަށްވުރެ ޅަކޮށް ދައްކައެވެ. ދެން ހުރީ ގާތްގަނޑަކަށް އޭގެ އިދިކޮޅެވެ. ދޮން ދޮން އޮމާން ހަންގަނޑާއެކު މޫނުގައި އަދި ވައްތަރު ކަމެއް ހުއްޓަސް އިސްކޮޅާއި އެންމެ ގުޅޭ ހިމަތޮޅި ހަށިގަނޑެކެވެ. ރޭގަނޑެއްގެ ފަދަ ބޯ ކަޅު އިސްތަށިގަނޑު ބުރަކަށީން ތިރިއަށް ހުރެފައި އެދެލޯވެސް ނިކަން ކަޅުކުލަ ގަދައެވެ. ހިމަ ނޭފަތުގެ ތިރީން ތުނިތުނި ފިޔާތޮށި ތުންފަތެކެވެ. ލައިގެން ހުރި ފައިތިލައާއި ހަމައަށް އަންނަ ހެދުމާއެކު މަތިން ލޭސް ޖެކެޓްކޮޅުގައި ނިވާކަން ބޮޑުކޮށް ހުންނައިރުވެސް ހަށިގަނޑުގެ ލޫޅާފަތިކަން ސިއްރެއް ނުވެއެވެ. ފަރާތް ފަރާތުން އެދެމީހުންނަށް ހުއްޓެމުން ދިޔަ ލޯތަކަށް ފަރުވާލެއް ނެތި ވަކި ހިސާބަކަށް އާދެވުނު ފަހުން އަންނަ މީހުންގެ އިންތިޒާރުގައި މަޑުކޮށްގެން ތިބި މީހުންގަނޑު ތެރެއިން އުފުލިފައި ހުރި ބޯޑެއްގައި އޮތް ދެ ނަން އެކުދީންގެ ލޮލުގައި އަޅައިގަތެވެ.\n"މެހެރީން މަލީހް، އަދި މާއިޝާ މަލީހް." މިދެ ނަމެވެ.\nއެކަކު ޓްރޯލީ ދުއްވަމުން އަނެކަކު ކައިރީގައި ހުރެގެން ބާރު ބާރަށް ގޮސް ކައިރިވިއިރަށް މަލީހު ކައިރީ ހުރި ޒުވާނާ އެބޯޑު ތިރިކޮށްލީ ލުއި ހިނިތުންވުމެއް ތުންފަތަށް ވެރިކޮށްގެން ހުރެއެވެ. އެއީ އިސްކޮޅުން ދިގު ފަތިހަށިގަނޑެއްގެ ވެރިއެކެވެ. ތަނަވަސް ނިއްކުރިއަކާއި ހިތް ހެޔޮ އަލި މޫނެކެވެ. ކާކުކަން ފާހަގަ ކުރަން ނޭނގުނަސް ދެއަންހެން ކުދީންވެސް ފުރަތަމަ އޭނާއަށް ހިނިތުންވެލިއެވެ. ދެން ހުރީ އެކުދިންގެ ބައްޕައެވެ. ފަންސާސް އަހަރުގައި ބޮލުން މަދުމަދުން ނުރަ ފައުޅުވާން ހުއްޓަސް އެންމެ ޒުވާން ވަރުގަދަ ހަށިގަނޑެކެވެ. "ބައްޕާ! އިޓްސް ސޯ ގުޑް ޓު ސީ ޔޫ..." ޅަކޮށް ހުރި ކުއްޖާ ފޮނިވެފައި މަލީހް ގައިގައި އޮޅުލައިގަންނަން ދެއަތް ހުޅުވާލި ވަގުތު އަނެކަކު އެކުއްޖާގެ އަތުގައި ހިފާ ތިރިކޮށްފައި އެކަން ހުއްޓުވިއެވެ. "ނޯ ހަގިން. ރިމެމްބަރ؟" ލޯ ކުޑަކޮށްފައި ބައްޕައަށް ނޭނގޭނެހެން އޭނާ އިއްވާލިއެވެ. ބައްޕަގެ ސަމާލުކަން އެމީހުންގެ ވާހަކައަށް ހުއްޓެން ވާއިރަށް ދެން އަވަަހަށް ހިނިތުންވެލައިފައި ސަލާމަށް އަތް ދިއްކޮށްލައިފިއެވެ. "ބައްޕާ. ކިހިނެތް ހާލު؟ ވަރަށް އުފާވެއްޖެ މިހާ ގިނަ ދުވަސްފަހުން ބައްދަލު ވީމަ." މާއިޝާ ހިނިތުންވެފައި ވާހަކަދެއްކިއެވެ.\n"ވަރަށް ރަނގަޅު. ވަރަށް ވަރަށް ރަނގަޅު. ބައްޕަ އަދި މާބޮޑަށް އުފާވެފަ މިހުރީ ތިކުދިން އައީމަ." މަލީހު އުފާވެފައި ހުރިވަރުން ޖޯޝުގައި ޖަވާބު ދިނެވެ. މާއިޝާއަށްފަހު މެހެރީންވެސް އަނގައަށް ގޮތެއް ހަދާލައިގެން ހުރެ ބައްޕައާއި ސަލާމް ކުރިއެވެ. "ދަރިފުޅުމެނަށް އެނގިއްޖެތަ މީ ކާކުކަން؟" ހަތަރުމީހުން ބަހާއި ދިމާއަށް ދާން އެނބުރިފައި މަލީހް ކައިރީގައި ހުރި ޒުވާނާއަށް އިޝާރާތް ކުރަމުން އަހާލިއެވެ. ދެއަންހެން ކުދިން އެކަކު އަނެކަކަށް ނަޒަރެއް ދީފައި ކާކުހޭ އަހައިލާ ގޮތަށް ނިތްއަރުވާލިތަން ފެނިގެން އެޒުވާނާ ލުއި އަޑަކުން ހީލިއެވެ. "ނޭނގުނު ދޯ. ޒަވީ އެއީ." މަލީހު އޭނާގެ ތައާރަފް ދިނުމުން މެހެރީން ލޯބޮޑުކޮށްފައި ޒަވީ ކައިރިއަށް ޖެހިލައި މުލައްދަނޑީގައި ދެއަތުން ހިފައިގެން ވާހަކަ އަޅުވާލައިފިއެވެ. ކޮއްކޮގެ ކަންތައް ހުރި ގޮތުން މާއިޝާއަށް މަޑުމަޑުން ދެފަރާތަށް ބޯ ހޫރާލެވުނެވެ. ޒަވީ އެއީ އެކުދިންގެ ބޮޑުދައިތަ ދަރިއެކެވެ.\nގަމަަށް ގޮސް ވަކި ހިސާބަކުން ދެން ގެއާއި ހަމައަށް އެމީހުން ދިޔައީ ފައި މަގުގައެވެ. ގިނައިރެއް ނުވެ ގެއާއި ހަމައަށް ފޯރައިފިއެވެ. ނޫކުލައިގެ ދޮރާށި ހުޅުވާފައި އުސްކޮށް ނަގާފައިވާ ފާރުން އެތެރެއަށް ވަނުމުން އެކުދިންނަށް ފެނުނީ ކުޑަވަރެއްގެ ޖަންގައްޔެއް ކަހަލައެވެ. ގޯތިތެރޭގައި ގަސް ބޯވެފައި ނުވި ތާކަށް ހިކި ފަތްވެސް އެހާ ގިނައެވެ. ގޯތިތެރެއަށް އަލި ކުރަން ދިއްލާފައި ހުރި ބޮކީގެ ބޭނުމެއް ނުފެނެއެވެ. އެބޮކީން އަލި ފޯރާފައި ވަނީ ކުޑަ ތަންކޮޅަކަށެވެ. ބައްޕަ އެކަނި ގޭގައި އުޅޭތީ ގޯތިތެރެއާ މެދު ކުޑަކޮށްވެސް ހިޔާލު ބަހައްޓާފައެއް ނެތެވެ.\n"ދަރިފުޅުމެން މާ ކުއްލި ގޮތަކަށް ބުނީމަ ތައްޔާރު ކުރެވިފަ ހުރީ އެއްކޮޓަރި. ކުޑަތަންކޮޅެއް އަވަހަށް ބުނި ނަމަވެސް މިހާރު އެއްޗެހިލާފައި ހުރި ކޮޓަރި ތައްޔާރު ކުރެވިއްޖައީސް. ދެން އެތަން ތައްޔާރު ވީމަ އެކަކު އެތަނަށް ބަދަލު ވާނީ ދޯ." މަލީހް ގެއަށް ވަދެގެން ގޮސް އެމީހުން ތިބެން ހަމަޖައްސާފައި ހުރި ކޮޓަރި ހުޅުވާލަމުން ވާހަކަދެއްކިއެވެ. "އޯކޭ ވާނެ ބައްޕާ. އަހަންނަށް މާ ރަނގަޅު އިޝީއާ އެކު ރޫމް ޝެއަރ ކުރަންވީމަ." މެހެރީން ހުރީ ހިތްހަމަޖެހިފައެވެ. މާއިޝާވެސް އެގޮތް ރަނގަޅު ކަމަށް ބުނެފައި ސޫޓް ކޭސް ހިއްލާލައިގެން އެތެރެއަށް ވަދެއްޖެއެވެ. ދެބެން އެއްޗެހި ބަހައްޓާފައި ނިކުންނަން ވާއިރަށް މަލީހް ދިޔައީ ކޮފީތައްޓެއް ކަހަލަ އެއްޗެއް ގެންނަން ކަމަށެވެ. ނިކުތްއިރު ސިޓިންރޫމްގައި ޒަވީ އިނުމުން މެހެރީން ޒަވީއާއި ވާހަކަ ދައްކަން އިށީންތަނާ މާއިޝާ ބައްޕަ ކުރާކަމެއް ބަލަން ދިޔައެވެ.\nދޮރުމައްޗަށް ހުއްޓިފައި މާއިޝާ ބަދިގޭގެ ވަށައިގެން ނަޒަރު ހިންގާލިއެވެ. އުނދުނާއި ކަބަޑުތަކުގެ އަނެއްފަރާތުގައި ކުޑަ ދޮރާއި އެންމެ ކައިރީގައި ހަތަރު މީހުން ތިބެވޭ ގޮތަށް ވަށްމޭޒު ވަށައިގެން ގޮނޑި ހުއްޓެވެ. ގޯތިތެރެއާއި ހިލާފަށް މާ ސާފުތާހިރުކޮށް އޮތުމުން ގިނައިން ކައްކާ އުޅޭ ވައްތަރެއް ނުޖަހައެވެ. ހުރިހާ އެއްޗަކުން އަދިވެސް އޮފް އަރާހެން ހީވެއެވެ. ފެންނަން ހުރި އެއްޗެއްސަށް ބެލިއަސް އެއީ އެންމެޒަމާނީ ބަދިގެއެކެވެ. ނެތީ އެތަން ބޭނުން ކުރާނެ ބައެކެވެ. އާފިޔާ ވަކިވުމަށްފަހު ދެ އަންހެންކުދީންވެސް ހަޔާތުގެ ބޮޑުބައި މަންމަގެ ކައިރީގައި މާލޭގައި ހޭދަ ކުރުމުން ގެ އޮތީ ފަޅަށެވެ. މިއަދު އެކުދިން އެނބުރި ގެއަށް އެއައީ ވިހި އަހަރަށް ފަހުގައެވެ. އެކަކަށް ފަސް އަހަރުގައި އަނެކަކަށް ހަތަރު އަހަރުގައި ގެ ދޫކޮށްލުމުގެ ނަތީޖާއެއްގެ ގޮތުން މިއަދު އެތަން ފެނިގެން ކުރީގެ ހަނދާނެއްވެސް އެކުދިންގެ ސިކުނޑީގައި ޓައްކެއް ނުދެއެވެ.\n"ބައްޕާ. ގެނޭ އަހަރެން ކޮފީ ހަދައިދޭނަން." މާއިޝާ ބަލަން ހުރެލާފައި މަލީހް ފެންޖަގު ހޫނުވެގެން ނިއްވާލުމުން ބުނެލިއެވެ. އެއަޑަށް މަލީހް އެނބުރި ބަލައިލަން ވާއިރަށް އޭނާ ގޮސް ހުރީ ކައިރީގައެވެ. އިސްތަށިގަނޑުގައި ހުޅިއެއްޖަހާފައި އޭނާ މަލީހް ކިޔައި ދިނުމުން އެތަނުން ކަބަޑެއް ހުޅުވާލައިފައި ހަތަރު މަގު ނަގައިގެން ގޮސް ފުރަތަމަ ފެނުން ދޮވެލާފައި ހިއްކާލިއެވެ. ކޮފީ ހަދަން ފެށުމުން މަލީހް ހުރީ ކަޅިޖަހާނުލާ ބަލާށެވެ. ފަސްއަހަރުގެ ފުށްގަނޑެއްހެން ހުރި އަންހެން ދަރިފުޅު މިއަދު ޒުވާން އަންހެނަކަށްވެފައި އޭނާގެ ކުރިމަތީ ހުރިތަން ފެނުމުން ހިތަށް ކުރި ފުން އަސަރުން ލޯ ފެންކަޅިވިއެވެ.\n"ބައްޕާ...!" މާއިޝާ ކޮފީ މަގުތައް އަތުރާފައި ތަބައް ހިފައިގެން އެބުރިލި ވަގުތު މަލީހް ލޯ ފުހެލިތަން ފެނިގެން އަޑަށް ބާރުލައިފައި ގޮވާލެވުނެވެ. އޭނާ އަވަހަށް އައިސް ކައިރިއަށް ހުއްޓިފައި ތަބީއަތު ރަނގަޅުތޯ އަހާލީ ކަންބޮޑުވެފައެވެ. "ބައްޕަގެ ތަބީއަތު މިހުރީ މިވަގުތު އެންމެ ރަނގަޅަށް." މަލީހް ލުއި ހިނިގަނޑެއް ޖަހާލައިފައި ކުރީގައި ހުރެ ހިނގައިގަތުމުން މާއިޝާ ހައިރާންވެފައި ހުރެގެން ބައްޕަ ފަހަތުން ދިޔައެވެ. އެމީހުންނަށް ދެވުނުއިރު ޒަވީއާއި މެހެރީން ހީހީފައި ވާހަކަ ދައްކަމުން ދިޔައީ ގާތް ދެއެކުވެރިން ހެންނެވެ. ކޮފީ ބޯން އިނދެގެން މާއިޝާވެސް އެމީހުންނާ ބައިވެރިވެ ދެތިން އެއްޗެއް ބުނެލިއެވެ. އެކަމަކު ގިނައިރު އޭނާ އިންނަނީ ކޮންމެވެސް އަމިއްލަ ވިސްނުމެއްގައެވެ. ނޫނީ ފޯނު ނަގައިގެން އިރު އިރުކޮޅާ ބަލައިލައެވެ. މީހެއްގެ ފޯނަކަށް ނޫނީ މެސެޖަކަށް އިންތިޒާރު ކުރަނީ ކަހަލައެވެ.\nރޭގަނޑު ކާން ވެގެން ތިން މީހުން އެރޭ ދިޔައީ ކައިރީގައި ހުރި ރެސްޓޯރެންޓަކަށެވެ. އެމީހުން ވަނީއްސުރެ އެތާގައި އާދަޔާ ޙިލާފަށް އަޑުގަދަވިއެވެ. މަލީހު އިންދާވެސް ކައިރީ ހުރި މޭޒުތަކުގައި ތިބި ޒުވާން ފުރައިގެ ފިރިހެން ކުދިންތައް ދެއަންހެން ކުދީންގެ ސަމާލުކަން ހޯދަން މަސައްކަތް ކުރިއެވެ. ކެއުމުގެ މެދުތެރޭން ކަހަލަ ގޮތަކަށް ދޮންބައްޕަ އާއި މަންމަ ގުޅައިގެން މެހެރީން އެމީހުންނާއި ވާހަކަދައްކަން ފެށުމުން މާއިޝާ ބަލައިލިއިރު ބައްޕަގެ ކުލަ ހުރީ ހިސާބަކަށް ރީނދޫވެފައެވެ. ބައްޕައާއި މެދުގައި އެހިތުގައި ހަމްދަރްދީ އުފެދުނު ވަރުން މެހެރީން ހުއްޓުވަން ބޭނުންވިއެވެ. ދޮންބައްޕަދެކެ މެހެރީން ކިތަންމެ ލޯބިވިއަސް އެހާ ގިނަ ދުވަސް ފަހުން އައިސް ބައްޕަކުރިމަތީ އެގޮތަށް ދޮންބައްޕައާއި ވާހަކަ ދައްކާކަށް އޭނާގެ ހިތެއްވެސް އެއްބަހެއް ނުވިއެވެ. މެހެރީން ފޯނު ބާއްވަފާނެ ކަމަށް ހީކޮށް އޭނާ އިނދެ އިނދެ ނުބޭއްވުމުން އެންމެ ފަހުން މަލީހުއަށް ނޭނގޭނެހެން މޭޒު ދަށުން ފައިގައި ކޮށްޓާލިއެވެ. މެހެރީން ބަަލައިލުމުން އޭނާ އިޝާރާތުން ބައްޕަ ދައްކާލިތަނާ ނަސީބަކުން މެހެރީންއަށް ވިސްނިއްޖެއެވެ. މާއިޝާއަށް ހަމަޖެހުމުގެ ނޭވައެއް ލެވުނީ މެހެރީން ފޯނު ބޭއްވީމައެވެ.\n"ބައްޕަ ދެން ވަޑާން ކޮށްފަ އިތުރު ވަގުތުގަ ކީއްކުރަނީ؟" މާއިޝާ މާހައުލުގެ މޮޅިވެރިކަން ބަދަލު ކުރަން މަސައްކަތް ކުރިއެވެ. އެއަޑަށް މަލީހް އިސްއުފުލާލައިފައި ހިނިތުންވެލިއެވެ. މެހެރީންވެސް އެވަގުތު އިނީ ބައްޕަ ބުނާ އެއްޗެއް އަހާހިތްވެފައި އެމޫނަށް ބަލާށެވެ. "އެކި ފަހަރު އެކި ކަންތައް. ބައެއް ފަހަރު ރަތްޓެހިން ގޭގެއަށް ގޮސްލަން. އަނެއްބައި ފަހަރު ދެފައި ދަމާފަ ނިދަނީ." މަލީހް ފަހަތަށް ޖެހިލާފައި ގޮނޑީގައި ލެނގިލަމުން ކިޔައިދިނެވެ. އެއަޑު އަހާފައި ދެއަންހެން ކުދިން އެކަކު އަނެކަކަށް ބަލާލައިފައި ހީލިއެވެ.\nގެއަށް އާދެވުނުއިރު ދިހަ ގަޑި ބައިވެ ބޮޑުވެއްޖެއެވެ. ދެކުދިން ކައިރީ ބުނެފައި މަލީހް އެހިސާބުން ދިޔައީ ގޭގެ އެއްފަރާތެއްގައި އޭނާ ވަޑާން ކުރަން ހަދާފައި ހުންނަ ކޮޓަރިއަށެވެ. މެހެރީން ލެޕްޓޮޕް ހުޅުވާލައިގެން އެނދަށް ވެއްޓި ގަތުމުން މާއިޝާ ގޮސް އިނީ ކުޑަދޮރު ހުޅުވައިގެން ދާރަމަތީގައެވެ. އޭރުވެސް މުށުތެރޭގައި ފޯނު އޮތެވެ. "ދެން އިޝީ ގުޅަންވީއެއްނު އޭނައަށް." މެހެރީން އޮވެފައި ބުނި އެއްޗެއް އިވިގެން މާއިޝާ ކުއްލިއަކަށް އެދިމާއަށް މޫނު އަނބުރާލިއެވެ. "މިއަދު އައީއްސުރެ އަހަރެން މިހުންނަނީ ބަލަން. އިޝީ ތި ވެއިޓް ކުރަނީ ނާޔަލްގެ ފޯނަކަށެއްނު. އަހަރެން މިބުނީ ދެން އޭނަ ނުގުޅަންޏާ އިޝީ ގުޅީމަ ވީނުންހޭ." މެހެރީން ހެޑްސެޓް ނައްޓާލައިފައި ތެދުވެ ދެފައި ވަށްކޮށްލިއެވެ. މާއިޝާ އެއްޗެއް ނުބުނެ ބަލަން ފެށީ ކުޑަދޮރުން ބޭރެވެ. "ގޯޑް...... އިޝީ ވަޓް އިޒް ރޯންގް ވިތް ޔޫ؟ އެންމެން އެއުޅެނީ އުފަލުގަ އަރާމުގަ އުޅެން. އިޝީ އެގޮތް ބޭނުން ނުވެގެން ތިއުޅެނީ ފަސޭހައިން ލިބުނީމަ އެހެންވެ ކަމުނުގޮސްގެންތަ؟ އަހަރެމެންގެ މުޅި އުމުރު ދުވަހު ނާޔަލް އުޅުނީ އަހަރެމެން ކުރިމަތީ އެއްގެއެއްގަ. އޭނަ ދަސްކުރާކަށްވެސް އިޝީ ނުޖެހޭނެ ޓައިމް ވޭސްޓް ކުރާކަށް. އަނެއްކޮޅުން ގެރެންޓީ އެބައޮތް ނާޔަލް އިޝީއަށް ދެރަ ގޮތެއް ނުހަދާނެކަން. އޮފްކޯސް އެއީ އަހަރެމެންގެ ސްޓެޕް ޑޭޑްގެ ބްރަދަރ. ހީ ވޮން ޑެއަރ ޓު ޑޫ ސޯ. އޭނަ ހަމައެކަނި އެއެދެނީ އިޝީގެ ވޯކް ދޫކޮށްލަން. އަހަރެން އަބަދުވެސް ހީކުރީ އިޝީ ތީ އަމިއްލަ އިންޓްރެސްޓް ދޫކޮށްލައިފަ ލޯބިވާ މީހާގެ ހިދުމަތުގަ ހުންނަން ބޭނުންވާނެ ކަހަލަ ކުއްޖެއް ކަމަށް. ނާޔަލް އެބުނަނީ މުޅިން ދޮގެއްވެސް ނޫން. ކާކުތަ ބޭނުންވާނީ ތިމާގެ އަންހެނުން ފިރިހެނެއްހެން ބޮޑެތި ގެއާއި އިމާރާތްތައް ޑިޒައިން ކުރަން. ސްޕެޝަލީ ވެން ހީ ހިމްސެލްފް އިޒް އެ ފްރީކިން ބިލިއަނަރ." މާއިޝާ އުޅޭ ގޮތުން އުދަނގޫ ވެފައި ހުރި މެހެރީން ލިބުނު ފުރުސަތުގައި ހުރިހާ އެއްޗެއް އެއްފައްޗަކަށް އަމުނާލައިފިއެވެ. ނިމުނުއިރު މާއިޝާ ހުރީ ތެދުވެ ކޮޅަށެވެ. އެދެލޮލަށް ޖަމާވެފައި ހުރި ކަރުނައިން އޭނާއަށް އަސަރު ކޮށްފައި ހުރިކަން ދޭހަ ކޮށްދެއެވެ.\n"މެހެރް ހީކުރީ އަހަރެން އާކިޓެކްޓަކަށް ވީ ހަމައެކަނި ރީތި ނަމެއް ހޯދަންވެގެން ކަމަށްތަ؟ އެހެންނޫނަސް ކޮން ފޮތެއްގަ އޮތީ އާކިޓެކްޓަކަށް ވާން ޖެހޭނީ އެކަނި ފިރިހެނުންނޭ. އެންމެން މިއޮތް ހާ ދުވަހު އަހަރެންނަށް ކުރިއަށް ދާން ފުރުސަތު ދީ ބަހައްޓާފަ ހަމަ އަހަރެންގެ ކައިވެނި ނާޔަލް އާއި ހަމަޖެހޭއިރަށް ދެން އެކަން ފޭރި ގަންނަން މަސައްކަތް ކުރާކަށް ނުޖެހޭނެ... އަހަރެންނަށް ލިބުނު ޖޮބްވެސް އެމީހުންނާ ހެދި.... މެހެރް އަކަށް ނުވިސްނޭނެ.." މާއިޝާ ވާހަކަދައްކަން ފަށާފައިވެސް އެއީ ބޭކާރުކަމެއްކަން ވިސްނިގެން ހުއްޓާލައިފިއެވެ. މެހެރީން އެކަނި ދޫކޮށްލައިފައި އޭނާ ބާރުބާރަށް ގޮސް ކޮޓަރިން ނިކުތެވެ. ކަރުނަ އޮބޭހާ އިރުކޮށްފައި އޭނާ ދިޔައިރު މަލީހް ހުރީ ރޮންދާ ޖައްސައިގެންނެވެ. "އައްދެ ދަރިފުޅު ކޮންއިރަކު އައީ؟ ނުވެސް ނިދަނީތަ؟" މަލީހް ރޮންދާ ކަނޑާލި ފަހުން ދޮރުކަނީގައި ލެނގިލައިގެން މާއިޝާ ހުއްޓާ ފެނުމުން ވާހަކަދެއްކިއެވެ.\n"ކިހިނެތްވީ؟" މާއިޝާއަށް ޖަވާބެއް ނުދެވި އުޅެނިކޮށް މަލީހް އިތުރަށް އަހާލައިފިއެވެ. އޭނާ އެވަރަށް އަމިއްލަ ނަފްސް ހަމައަކަށް އަޅުވައިގެން އައީމާވެސް ބައްޕައަށް އޭނާ ރުއިކަން އެނގިއްޖެއެވެ. މޫނާއި ނޭފަތު ކޮޅަށް ފިޔާތޮށި ކުލަ އަރާފައި ހުރީ މީހަކަށް ފާހަގަ ނުވާ މިންވަރަކަށް ނޫނެވެ. "ބައްޕަ ކައިރީ އަހަރެން ގުޅި ދުވަހެއްގަ ބުނީމެއްނު ނާޔަލްގެ ވާހަކަ." މާއިޝާ ނިންމީ ބައްޕައަށް ކޮންމެވެސް މިންވަރެއް ވިއަސް ބުނެދޭށެވެ. އެހާ ފަސޭހައިން ބައްޕަ އޭނާގެ ކުލަވަރު ދެނެގަތް ގޮތަށް އޭނާގެ ހިތްވެސް ބައްޕައަށް ވިސްނޭނެކަމަށް އުންމީދު ކުރެވުނެވެ. "ނާޔަލް ބޭނުން ވަނީ އަހަރެން ވޯކް ނުކޮށް އޭނާގެ އަންބެއްގެ ގޮތުގަ ގޭގަ އިންނަން." ބައްޕަ ކަމަށް ވިއަސް އެދެމެދުގައި އަހަރުތަކެއްގެ ދުރުމިން އޮތުމުން މާއިޝާއަށް ނާޔަލްގެ ވާހަކަ ބުނަން އުނދަގުލެއް ނުވިއެވެ. އޭގެ ބަދަލުގައި އަބަދު ކުރިމަތީ އުޅޭ ބައްޕައަކަށް ވީނަމަ ލަދުގަތީސް ކަންނޭނގެއެވެ. "އެމީހުންނަށް ހީވަނީ ކަންނޭނގެ އަހަރެން އަދި ކިޔެވިއެއް ކަމަކު އަހަރެންނަކަށް ނުވާނެއޭ. ފުރަތަމަ ފުރުސަތެއްވެސް ދިނީމައެއްނު އަހަރެންނަށް އަހަރެންގެ ހުނަރު ދައްކާލެވޭނީ. ދުނިޔޭގެ އެންމެން ކިޔަވައިގެން އޭގެ ބޭނުން ނުކޮށް ގޭގަ އިނީމަ ކޯއްޗަަކަށް ވާނީ..." މަލީހު ފޮތިގަނޑަކުން ދެއަތް ފުހެލާފައި އެތާހުރި ފިލާ ގޮނޑިއެއްގައި އިށީނުމުން މާއިޝާވެސް ގޮސް ބައްޕަ ކައިރީ އިށީންދެއްޖެއެވެ.\n"ދެން ދަރިފުޅު ވީއެއްނު އަމިއްލައަށް މަސައްކަތެއް ފަށަން. މިބުނީ އެމީހުންނަށް ދަރިފުޅުގެ ހުރި ހުނަރުވެރިކަން ދައްކާލެވޭ ކަހަލަ ކަމެއް އަމިއްލައަށް ކުރަންވީއެއްނު. ގަބޫލު ކުރަން ފުރަތަމަ އަމިއްލަ މަސައްކަތެއް ފެށުމުގެ ކުރީން އެކަހަލަ ވަޒީފާއެއްގައި އުޅެ ގިނަ ތަޖުރިބާ ލިބިފަ ހުރުން މުހިންމުވާނެކަން. އެކަމަކު އޭގެ މާނައަކީ މިހާރުވެސް ދަރިފުޅަށް އަމިއްލައަށް އެކަން ނުވާނެއެކޭ ނޫން. " މަލީހު ހިނދުކޮޅަކަށް ވިސްނަން އިނދެފައި ބުނި އެއްޗަކުން މާއިޝާ ކުއްލިއަކަށް އެމޫނަށް ނަޒަރު ހުއްޓާލައިފިއެވެ.\n"ބައްޕައަށް އާއިލާގެ ފަރާތުން ވާރުތަ ކޮށްފަ އޮތް ބޮޑު ބިމެއް އޮންނާނެ މިރަށުގަ. ދަރިފުޅު ބޭނުމިއްޔާ ބައްޕަ އެތަން ދީފާނަން ދަރިފުޅު ބޭނުން ވައްތަރެއްގެ އިމާރާތެއް އެތާ ކުރާ ގޮތަށް. އިހަށް ނާޔަލް އާއި އެހެން މީހުން ކައިރިން ދަރިފުޅު ވަކި މުއްދަތެއް ހޯދަންވީއެއްނު އެކަން ކުރަން. އެހެން މިބުނީ އިންވެސްޓް ކުރާނެ މީހަކުވެސް ހޯދަން ޖެހޭނެއެއްނު. އެތަނަކީ ބައްޕަ ކުރިއްސުރެ ހޮޓަލެއް އިމާރާތް ކުރަން ޕްލޭންކޮށްފަ އޮތް ތަނެއް. އެއީ ކުރިއަށް އޮތް ތާގައި މިރަށުގަވެސް ހޮޓާ ތަކާއި ގެސްޓް ހައުސްތަކުގެ ބޭނުން މިއަށްވުރެ ބޮޑަށް ކުރަން ޖެހޭނެ." މަލީހް ވާހަކަ ދައްކާ ނިމިގެން ހިނިތުންވެލިއިރު މާއިޝާ އަދިވެސް އިނީ ލޯ ބޮޑުކޮށްލި ގޮތަށެވެ. "އެހެންވީމަ ކީކޭ ބުނަނީ؟ މާދަން ދާންވީއެއްނު އެތަން ބަލައިލަން؟" މަލީހް ސުވާލު ކުރުމުން މާއިޝާއަށް ވާހަކަދައްކަން އުދަނގޫ ވެގެން ތަކުރާރުކޮށް ބޯ ޖަހައިލިއެވެ. އޭގެ އިރުކޮޅެއް ފަހުން ނިދަން ވެގެން ކޮޓަރިއަށް ވަންއިރު މެހެރީން އޮތީ ނިދައިފައެވެ. މާއިޝާއަށް ލިބިފައި ހުރި ޖޯޝުގައި އަދި ބިން އޮތް ގޮތްވެސް ނުފެންނަނީސްއެކި ކަހަލަ ފްލޯރ ޕްލޭންތައް ކުރަހަން ލިޔާމޭޒު ކައިރީގައި އެތައް އިރެއް ވަންދެން އިނެވެ. ނިދަން އޮށޯތްއިރު ފަތިސްވާކަށް ގިނައިރެއް ނެތެވެ. އެކަމަކު އެހާ ކުޑައިރުކޮޅަކަށް ނިދައިފަވެސް ފަތިސް ނަމާދު ކުރަން ތެދުވިއެވެ. އޭނާއަށް ނިދުނީ އަދި ފަތިސް ނަމާދު ކޮށްގެން އެއަށް ފަހުއެވެ.\nމާއިޝާ ތެދުވީ މެހެރީން ހެނދުނު ސައިބޮއިގެން މުޅިތަން ކުޑަކުރި ފަހުންނެވެ. ގޭގައި އަޑު ގަދަވެގެން އޭނާ ލޯ އުނގުޅަމުން ދޮރުން ބޯދިއްކޮށްލިިއރު މެހެރީން ކައިރީގައި ސިޓިންރޫމްގައި އިތުރު ދެ އަންހެންކުއްޖަކު ތިއްބެވެ. އެވަގުތު މާއިޝާ ފެނިގެން މެހެރީން ބާރަކަށް އިޝީއޭ ގޮވާލި ގޮތުން އޭނާ ސިއްސައިގެން ގޮސް ނިދިވެސް ފިލިއެވެ. "އިޝީ! މިތިބީ އަހަރެމެންގެ ކަޒިންސް. ޒަވީގެ ދެކޮއްކޮ ޒޫނާ ދެން މީ ހަނާ." މެހެރީން ވަކި ވަކީން ދެއަންހެން ކުދިންގެ ތައާރަފް ދިނެވެ. މާއިޝާ އެކުދިންނަށް ހިނިތުންވުމެއް ހަދިޔާ ކޮށްފައި ފެންވަރައިގެން އަންނާނެ ވާހަކަ ބުނެ އަނެއްކާ އެތެރެއަށް ދެމިގަތެވެ. އޭނާ ގަޑި ބަލައިލިއިރު ދިހައެއް ޖެހީއެވެ. އާފުރެމުންވެސް ގޮސް ފެންވަރާލިތަނާ ވަގުތުން ތާޒާ ވެއްޖެއެވެ. މާއިޝާ ނިކުމެ ބެލިއިރު މެހެރީން ހުރީ އެކުދިންނާއެކު ގޮސް ފިހާރައިން ޕާނާއި އެއްޗެހިވެސް ގަނެގެން ގެނެއްސައެވެ. ނޫނިއްޔާ އެއީ ބައްޕަ ރޭގައި ނިދުމުގެ ކުރިން ފިހާރައަށް ގޮސް ގެނެއްސައި ހުރި އެއްޗިއްސެވެ. މެހެރީން ކައިފައި ތަށިތައްވެސް ހުރީ ސިންކު ތެރޭ ބަހައްޓާފައެވެ. މާއިޝާ ބައްޕައާއި ދެމީހުންނަށް ވާވަރަށް ބިސްގަނޑު އަޅާފައި އެބިސްގަނޑު ބޭއްވީ މަތި ޖަހާ ތަށްޓެއް ތެރެއަށް ލައިފައެވެ. ނުނިމި އުޅެނިކޮށް މަލީހު ވަދެގެން އަންނަތަން ފެނިގެން އޭނާގެ ލޮލުގެ ވިދުން ގަދަވިއެވެ. ބައްޕަ ފެނުމުން ފުރަތަމަވެސް އަހާލަން ބޭނުންވީ ބިން ބަލަން ދާނެ އިރަކާ ބެހޭ ގޮތުންނެވެ.\n"ކޮބާ ސައިބޮއިގެން ދާންވީއެއްނު ބިން ބަލަން." މަލީހު ވާހަކަދެއްކި ގޮތުން ހީވީ މާއިޝާގެ ހިތުގައި އޮތް އެއްޗެއް އެނގިގެން ބުނެލި ހެންނެވެ. މާއިޝާ ވަގުތުން ބޯ ޖަހާލިއެވެ. އޭނާއަށް ނާސްތާ ކުރެވުނީވެސް ފުދޭވަރަކަށް އަވަސްކޮށްލާފައެވެ. މަލީހުއަށް އެކަން ފާހަގަވިއެވެ. އެކަމަކު އެއްޗެކޭ ނުބުނެއެވެ. އެއަށްފަހު ގިނައިރެއް ނުވެ ދެއަންހެންކުދިންނާއެކު މަލީހު ކާރެއްގައި އެތަނަށް ދާން ދަތުރު ފެށިއެވެ.


June 26, 2019 13:23:11\nވަރީގެ ލިސްޓުގައި ރާއްޖެއަކީ ދުނިޔޭގެ ނިސްބަތުންވެސް ގުނާލެވޭ ގައުމެކެވެ. ވަރި ކުރުމަކީ ޢައިބު ކަމެއް ނުވަތަ ހަޑި ކަމެއްގެ ގޮތުގައި ނުދެކޭ އިރު މިއަދު ވަރިއަކީ ވަރަށްވެސް އާދައިގެ ކަމަކަށް މިވަނީވެފައެވެ. ވަރީގެ ވާހަކަ ދައްކާއިރު ވަރި ގިނަ ވުމުގައި އެތައްގިނަ އިޖުތިމާއި މައްސަލަތަކެއް އެބަހުއްޓެވެ. ނަމަވެސް މި ވާހަކަ ތަކަކީ އަޑަށްބާރުލައި މީހުން ދައްކަން ބޭނުންވާ ވާހަކަ ތަކަކަށް ގިނަ ފަހަރު ނުވެއެވެ.\nހަމަގައިމުވެސް ދެމަފިރިޔަކު ކައިވެނީގެ ގުޅުމަކުން ގުޅޭނީ މިއަދު ކައިވެނި ކުރުމަށްފަހު މާދަމާ ވަރި ވުމަކަށް ނޫނެވެ. ގިނަ ހުވަފެން ތަކަކާއި އެކު އެކަކު އަނެކަކު އެކީގައި ދިރިއުޅުމެއް ބިނާ ކުރުމަށެވެ. ނަމަވެސް ރާއްޖޭގެ މިއަދުގެ ހާލަތަށް ނަޒަރު ހިންގާލާއިރު ކައިވެޏަށްފަހު ދެމަފިރިއަކު ކުރިމަތިލާން ޖެހޭ ގޮންޖެހުންތަށް އެހާމެ ގިނައެވެ. ހާއްސަކޮށް ޅައުމުރުގައި ކައިވެނި ކުރާ ފަރާތްތަކަށް ދިމާވާ ގޮންޖެހުންތަށް ދެގުނައެވެ. ދިރިއުޅުމުގެ ހަނގުރާމައަށް ރަނގަޅަށް ތައްޔާރުނުވެ ދުނިޔޭގެ ހަގީގަތްތަކަށް ރަނގަޅަށް ހޭލައި ނުގަނެވެނީސް ކައިވެންޏަކާއި ހަމައަށް ދިޔުމުން ކައިވެނީގެ "ގޮށް" މޮހިގެން ދާލެއް ދާދި އަވަހެވެ.\nދިރިއުޅުމުގެ ހަރަދު ބޮޑުވުމުގެ ސަބަބުން ދެމަފިރިން އެކުގައި މަސައްކަތުގެ މާހައުލަށް ނިކުމެ މަސައްކަތް ކޮށްގެންވެސް ލިބޭ އެއްޗަކުން ގިނަފަހަރު އޮންނަނީ ހަރަދުތައް ދެކޮޅު ނުޖެހިފައެވެ. މިފަދަ ހާލަތެއްގައި އުޅެނިކޮށް ދަރިން ލިބުމުން ހަރަދުތަށް ދެގުނައަށް އިތުރުވެގެން ދެއެވެ. ދަރިން ލިބުމުން އާމްދަނީ އިތުރު ކުރުމަށް އާއިލާއާއި ދުރުގައި މަސައްކަތް ކުރުމަށް ފިރިމީހާއަށް ދުރު ރިސޯޓުތަކަށް ދާން ޖެހެނީ މަދުފަހަރަކު ނޫނެވެ. ބޯހިޔާވަހި ކަމަށް ނަޒަރު ހިންގާލާއިރު އާއިލާގެ އެންމެން އެއްކޮޓަރި ގަނޑެއްގައި އުޅެން ޖެހޭ ވާހަކައަކީ އާ ވާހަކަ ތަކެއް ނޫނެވެ. މިހިރަ ހުރިހައި ކަންކަމަކީވެސް ދެމަފިރިއެއްގެ ދިރިއުޅުން ހަލާކުވެގެން ދިޔުމަށް ސީދާ ގޮތުން ނުވަތަ ނުސީދާ ގޮތުންވެސް ދިމާވާ މައްސަލަތަކެކެވެ. ދެމަފިރިންގެ ޒާތީ ނުވަތަ މިޒާޖީ ތަފާތު ތަކުން ދިމާވާ ކުދިކުދި މައްސަލަތަށް މި ބުނެވުނު ކަންކަމުގެ ސަބަބުން ހައްލު ނުކުރެވޭ ވަރުގެ މައްސަލަތަކަށްވެގެން ގޮސް ވަރިވުމާއި ހަމައަށް ދާން ޖެހެއެވެ.\nމި ދެކެވުނީ ވަރިއާއި ހަމަޔަށް ދާން ޖެހޭ ކަންކަމުގެ ތެރެއިން މުޖުތަމައުގެ ތެރެއިން ފެންނަ ކަންކަމުގެ ވަރަށް ކުޑަ މިންވަރެއްގެ ވާހަކައެވެ. ދެން އޮތީ ދަރިން ލިބުމަށް ފަހު އާއިލާ ރޫޅިގެން ދިޔުމުން ދެން ކަންތަށް ވެގެންދާ ގޮތުގެ ވާހަކަ އެވެ. ވަރި ވުމަށްފަހު ދަރިންގެ ޒިންމާ އެޅިގެން ދަނީ ހަމައެކަނި މަންމަގެ ނުވަތަ ހަމައެކަނި ބައްޕަގެ ބޮލަކު ނޫނެވެ. މި ޒިންމާ އަކީ މަންމަ އަދި ބައްޕަގެ ބޮލުގައި އެއްވަރަކަށް އެޅިފައިވާ ޒިންމާއެކެވެ. ދަރިން ހެޔޮގޮތުގައި ތަރުބިއްޔަތު ކުރުމާއި އެކުދިންނަށް ލޯތްބާއި އޯގާތެރިމާއިއެކު ރައްކާތެރި މާހައުލެއް ބިނާ ކޮށްދިނުމަކީ މައިންބަފައިންގެ ބޮލުގައި އެޅިފައިވާ ވަރަށް ބޮޑު ޒިންމާ އެކެވެ. ވަރަށް ބޮޑު ދަރަންޏެކެވެ. ވަރިއާއި ހަމައަށް ދާން ޖެހުނީ އަދި ކޮންމެފަދަ ސަބަބަކާއި ހުރެ ކަމުގައި ވީނަމަވެސް އެ އެކަމުގައި އެ ތުއްތުކުދިންގެ އެއްވެސް ކުށެއް ނެތެވެ. ބަދަލު ހިފުމުގެ ރޫހުގައި ދަރިންނަށް ލިބެންޖެހޭ އެންމެހައި ހައްގުތަކުން މަހުރޫމު ކުރުމަކީ ކުރެވިގެން ވާނެ ކަމެއް ނޫނެވެ.\nދަރިޔަކަށް ކުރަންޖެހޭ ހަރަދުތައް ކުރުމުގައި ބައްޕައެއްގެ ޒިންމާ އަކީ ކެނޑިގެންދާނެ ޒިންމާއެއްނޫނެވެ. ކައިވެނި ރޫޅުމަށްފަހު ދަރިންގެ ހަރަދު ހޯދުމަށް ކޯޓަށް ދާންޖެހެނީ މަދު ފަހަރަކު ނޫނެވެ. ނަމަވެސް ގިނަފަހަރު އެ ގޮތަށްވެސް އެކަން އޮންނަނީ ވާގޮތް ނުވެފައެވެ. ނޫނީ ބައެއް ފަހަރު ބައެއް ބައްޕައިންނަށް ހީވެފައި އޮންނަނީ ކޯޓަށް ދައްކާލަންޖެހޭ ފައިސާ ކޮޅު ދައްކާލުމުން ދަރިފުޅުގެ މައްޗަށް އޮތް ވާޖިބު އަދާ ކުރެވުނީ ކަމުގައެވެ. މިކަމުގައި ހަމަ މަންމަ ވެސް ތަފާތެއް ނުވެއެވެ. ދަރިފުޅު ބެލުމުގެ ޒިންމާ ކޮންމެ ސަބަބަކާ ހުރެ ނަމަވެސް ބައްޕައަކާއި ހަވާލު ކުރެވުނު ނަމަވެސް އެކުއްޖާއަށް އަޅާލުމާއި ލޯބިދީ އެކުއްޖާއަށް ރަނގަޅު ތަރުބިއްޔަތެއް ދިނުމުގައި މަންމަގެ ބޮލުގަ އެޅިފައި އޮންނަ ޒިންމާވެސް ކެނޑިގެން ނުދެއެވެ.\nރަނގަޅު ހެޔޮލަފާ މުޖުތަމައެއް އުފެއްދުމަށް ޓަކައި ހެޔޮލަފާ ސޯލިހު ދަރިންތަކެއް ތަރުބިއްޔަތު ކުރުމަކީ ވަރަށް މުހިންމު ކަމެވެ. ރާއްޖޭގެ މިއަދުގެ ހާލަތު މިވަނީ މިފަދަ އިޖުތިމާއި މައްސަލަތަކާއި މެދު ވިސްނާލެވޭވަރަށް ވުރެ ސިޔާސީ ވެފައެވެ. ސިޔާސީ އޮއެވަރުގައި ޖެހި ވަކި ބައެއްގެ މަންފާއަށް އަޑުން އަޑު ނަގައި ހަޅޭލަވަމުންދާއިރު، މުޖްތަމަޢުގެ، ތިމާގެ ނުވަތަ ގައުމުގެ މިފަދަ ހައްލުނުކުރެވިފައިވާ މައްސަލަތަކާއިމެދު ބަސް ބުނުމުގެ ފަރުދީ ޒިންމާގެ މަތިން ތިބެނީ ހަނދާން ނެތިފައެވެ. ވަރި ގިނަވާ ވާހަކަ އަބަދާއި އަބަދު ދައްކާ އަޑު އިވެއެވެ. ނަމަވެސް މިހެން ދިމާވާ ސަބަބުތަކާއި މެދު ވާހަކަ ދައްކާ އެކަންކަން ހައްލުކުރަން މަސައްކަތް ކުރާ މައްޒަރެއް ނުފެނެއެވެ.\nގަބޫލު ކުރަންޖެހޭ ހަގީގަތަކީ ސިޔާސީ ޕާޓީ އަކުން ތިމާ ނިކަމެތިވާ ދުވަހު ތިމާގެ ހާލު ބަލަން ނާންނާނެ ކަމެވެ. ތިމާގެ ގައިގަ ބާރުހުރެ ދޫ ހެލޭ ދުވަހު އެފަދަ ފަރާތް ތަކުގެ ކޮންމެވެސް މަންފާއެއް ތިމާއަށް ލިބިދާނެއެވެ. އެހެންނަމަވެސް ބަލި އެނދުގައި އޮށޯންނަން ޖެހޭ ދުވަހު ތިމާގެ ހާލުބަލާނެ ހެޔޮލަފާ ދަރިޔަކު ތަރުބިއްޔަތު ކުރެވިފައި ނުވާނަމަ ތިމާ ނިމިގެން ދާންޖެހޭނީ އަޅަލާނެ އާރެއް އިޔާރެއް ނެއްހާލުގައެވެ. ކަމެއް ދިމާވުމުން އެކަމެއްގެ ހައްލު ހޯދުމުގެ ބަދަލުގައި އެކަމެއް ދިމާނުވަނީސް އެކަމަކުން ދުރުހެލި ވުމަކީ އެންމެ ބުއްދިވެރި ގޮތެވެ. ވަރި ގިނަވާ ވާހަކަ ނުދައްކާ ވަރިއާއި ހަމަޔަށް ދާންޖެހޭ ސަބަބުތައް ހޯދާ އެކަކަމަށް ހައްލު ހޯދުމަކީ މިއަދު އެންމެ ކުރަންޖެހޭ އެންމެ މުހިންމުކަމެވެ.


ނަސްރުގެ 59 ވަނަ މެރަތަން6އަހަރުގެ ދަރިފުޅަށްޓަކާ.. – Dhuvas Online\nރާއްޖޭގައި އެންމެ ގިނަ ފުލް މެރަތަން މިހާތަނަށް ދުވެފައިވާ ނަސްރު އަޙްމަދު (ނަސްރު) ގެ 59 ވަނަ މެރަތަން އޭނާގެ6އަހަރުގެ ދަރިފުޅު ނަފޫ ގެ އުފަންދުވަހުގެ ހަދިޔާއެއްގެ ގޮތުގައި މނިއަދު ޖަހައިފި އެވެ.\n“ބަރލިން ބްރޭކް ދަ ވޯލް” ރަން ގައި ވަރޗުއަލްކޮށް ނަސްރު ދުވެފައިވަނީ މިއަދު ހެނދުނު ހުޅުމާލޭގައެވެ.\nނަސްރުގެ 58 ވަނަ މެރަތަން ޖެހިތާ އެންމެ 14 ދުވަހުގެ ތެރޭގައި މި މެރަތަން ނަސްރު ޖަހާފައިވާ އިރު، މި މެރަތަން އޭނާގެ އެންމެ ހަގު ދަރިފުޅަށް ޚާއްސަކުރީ، ނަސްރުގެ ދުވުންތަކުގައި އެންމެ ބޮޑު ސަޕޯޓެއް ލިބޭ އެއްފަރާތަކީ އެ ތުއްތު ދަރިފުޅު “ނަފޫ” ކަމަށްވާތީ އެވެ.\n” އަޅުގަނޑު އެންމެ ފަހުން ޖެހި މެރަތަންއަށް މިއަދުގެ މެރަތަންއާ ދޭތެރޭ މިވީ އެންމެ 14 ދުވަސް. މިއަދުގެ މެރެތަން މިޚާއްސަކުރަނީ އަޅުގަނޑުގެ އެންމެ ތުއްތު ދަރިފުޅަށް. ވަރަށް (ވަރަށް) ބޮޑު ސަޕޯޓެއް ލިބޭ އެ ދަރިފުޅުގެ ފަރާތުން އަޅުގަނޑުގެ ދުވުމަށް. ކިތަންމެ ތުއްތު ނަމަވެސް އެއީ އަޅުގަނޑުގެ ދުވުންތަކުގައި އެންމެ ސަޕޯޓިވް އެއްފަރާތް. އެހެންވެ މިއަދުގެ މެރަތަން މިއީ އެ ދަރިފުޅަށް ކުރި ހަދިޔާއެއް” އުފަލުން ރޮވިފައިވާ ނަސްރު ބުންޏެވެ.\nނަސްރު އޭނާގެ6އަަހަރުގެ ދަރިފުޅު، ނަފޫ އާއެކު: މިއަދުގެ މެރަތަން ޚާއްސަކުރީ އެ ދަރިފުޅަށް\nމިއަދުގެ ދުވުމާ ގުޅޭގޮތުން ނަސްރު ބުނީ އެންމެ އުނދަގޫ ކަމަކަށް ދިމާވީ މިއަދުގެ ދުވުމުގެ އެންމެ ފަހު 10 ކިލޯމީޓަރުގައި ހޫނު ގަދަވުން ކަމަށެވެ.\nއެހެން ނަމަވެސް އުއްމީދު ކުރި އަމާޒު ކަމަށްވާ3ގަޑި 48 މިނެޓް6ސިކުންތުން ދުވުން ނިންމާލެވުމަކީ ލިބުނު ވަރަށްބޮޑު ހިތްހަމަ ޖެހުމެއް ކަމަށް ނަސްރު ބުންޏެވެ.\nޚާއްސަގޮތެއްގައި 5000 މީޓަރުގެ ރާއްޖޭގެ ރެކޯޑު ހޯލްޑަރ މުޙައްމަދު ރަޝީދު (މޯޑު) ގެ ފަރާތުން އަބަދުވެސް ލިބެމުންދާ އެހީތެރިކަމާއި މެރެތަން ރަނަރސްގެ ހީވާގި ދުވުންތެރިންގެ ފަރާތުން ލިބެމުންދާ އެހީތެރިކަން ޝުކުރުވެރިކަމާއެކު ނަސްރު ފާހަގަ ކުރިއެވެ.\nނަސްރު އޭނާގެ ޓީމާއެކު މިއަދުގެ ރޭސް ނިންމާލުމަސްފަހު، ގްރޫޕް ފޮޓޯއެއްގައި\nމިއަދުގެ ދުވުމުގައިވެސް “ރޭސް ރޫޓު” އަދި ޓެކްނިކަލް އެހީތެރިކަން ފޯރުކޮށްދީފައިވަނީ އެތްލެޓިކްސް އެސޯސިއޭޝަން އޮފް މޯލްޑިވްސްގެ ފަރާތުން ނެވެ.\nމިއަދުގެ ރޭހުގައި ނަސްރުގެ ތަމްރީނުތައް ހަދަމުން އަންނަ މައުރޫފް މުޙައްމްދު (މާއްޓޭ) އާއި ޢަލީ ޚާލިދު ވަނީ ހާފު މެރަތަން ޖަހާފަ އެވެ. އަދި ޢަބދުﷲ ޚަލީލް (އައްބެ) ވަނީ5 ކިލޯމީޓަރު ދުވެފައެވެ.\nނަސްރު ބުނީ މި ދުވުންތެރިންވެސް ދުވެފައި މިވަނީ14 ދުވަސްތެރޭގައި ކަމަށާއި ދުވުންތެރިންގެ ޓައިމިން އާދޭތެރޭ ހިތްހަމަޖެހޭ ކަމަށެވެ.\nނަސްރުގެ މި މެރަތަންއަކީ މިއަހަރު އޭނާ ޖެހި3ވަނަ މެރަތަންއެވެ. އެންމެފަހުން އޭނާ މެރަތަންއެއް ފުރިހަމަކޮށްފައިވަނީ މި އަހަރުގެ ފެބްރުއަރީ މަހު ނިއު ދިއްލީ މެރެތަން އާއި މިޒުނޯ އެކިޑެން ސިންގަޕޯ ވާޗުއަލް މެރަތަން އެވެ.\nރާއްޖޭގައި އެންމެގިނަ ފުލް މެރަތަން ޖެހުމުގެ ރެކޯޑް އޮންނަ ނަސްރުގެ ދެވަނަ އަމާޒަކީ އޭޝިއާ ބައްރުގައިވެސް މިފަދަ ރެކޯޑެއް ހެދުމެވެ.\nތަފާސް ހިސާބުތަކުން ދައްކާ ގޮތުގައި އޭޝިއާގައި އެންމެ ގިނަ މެރެތަން ޖެހުމުގެ ރެކޯޑް އޮތް ދުވުންތެރިޔާ ދުވެފައިވަނީ 100-150 އާ ދޭތެރޭގެ އަދަދެކެވެ.\nއެހެންކަމުން ނަސްރުގެ ދުވުންތައް ބައްޓަން ކުރަމުން އަންނަ ގޮތަށް ބަލާ އިރު، މިއީ ކުރެވިދާނެ ކަމެކެވެ.\nނަސްރު މިހާތަނަށް ދުވެފައިވާ ގިނަ މެރަތަން4ގަޑި އިރަށްވުރެ އަވަހަށް ނިންމާފައިވާ އިރު، ނަސްރުއަކީ ރާއްޖެއިން ބޭރުގައި ބޭއްވި މެރަތަންއެއްގައި އެއްވަނަ ހޯދި ފުރަތަމަ ދިވެހި ދުވުންތެރިޔާގެ ޝަރަފް އޮންނަ ފަރާތްވެސް މެއެވެ.\nނަސްރު އެއްވަނަ ހޯދީ އިންޑިއާގެ ނިއުދިއްލީގައި އޮތް ހިންދުސްތާން މެރަތަންގައި3ގަޑި 29 މިނެޓުން ރޭސް ނިންމައިގެންނެވެ. އެ ދުވުމުގައި ނަސްރު ދުވުނީ ހޫނުމިން 35 ޑިގްރީ ސެލްސިއަސްގައެވެ.\nދިވެހި ގައުމީ ދިފާޢީ ބާރުގެ ސްޓާފް ސަރޖެންޓެއްގެ ބުރަ މަސްއޫލިއްޔަތު އަދާކޮށް، ދިވެހި ރައްޔިތުންނަށް ޚިދުމަތް ކުރަމުން ދުވާލު ދެއިރު ފަރިތަކުރުންތައް ބަރާބަރަށް ހަދަމުން ނަސްރު އެ އަންނަނީ ގައުމަށް ރީތި ނަމެއް ހޯދައިދިނުމަށެވެ.\nރާއްޖެއިން ބޭރުގައި ދުވިޔަސް، އަދި ވަރޗުއަލް ދުވުންތަކުގައި ދުވިޔަސް ނަސްރު ތަމްސީލު ކުރަނީ ދިވެހި ގައުމެވެ.\nނަސްރު ބުނީ އޭނާގެ ދުވުންތަކުގައި އެކި ފަރާތްތަކުން ވަމުންދާ އެހީތެރިކަމަށް ޝުކުރުއަދާ ކުރާ ކަމަށެވެ. ޚާއްސަކޮށް ޑިފެންސް މިނިސްޓަރާއި ޗީފް އޮފް ޑިފެންސް ފޯސް ދެއްވާ އެހީތެރިކަމަށް ވަރަށް ޚާއްސަ ޝުކުރެއް އަދާކުރާ ކަމަށެވެ.\nމިދިޔަ 2019 ވަނަ އަހަރު ޗައިނާގެ ވޫހާން ސިޓީން މުޅި ދުނިޔެއަށް ފެތުރެންފެށި ކޮވިޑް-19 ގެ ސަބަބުން ދުނިޔޭގެ ކަންކޮޅު ތަކުގައި ދުވުމުގެ ހަރަކާތައް މަޑު ޖައްސާލާފައިވީ ނަމަވެސް، ކޮވިޑްގެ ހާލަތަށް ބައެއް ގައުމުތަކުގައި ދީފައިވާ ލުޔާއެކު ވަރޗުއަލްކޮށް އަންނަނީ ދުވުންތައް ބާއްވަމުންނެވެ.\nއިތުރު ޕޮސިޓިވް ކޭސްތަކަކާއި ގުޅިގެން ކުޅުދުއްފުށި އަނެއްކާވެސް މޮނިޓަރިންއަށް\nސަރުކާރުގެ މުހިންމު އެއް ސިޔާސަތަކީ, މިނިވަންކަމާއި ސިޔާދަތު ރައްކާތެރިކޮށް ދެމެހެއްޓުން: ރައީސް\nމިއަހަރު އިތުރު ގްރޭޑްތަކެއްގެ ކިޔެވުން ސްކޫލްތަކުގައި ދެން ނުފަށާނެ: އެޑިއުކޭޝަން\nމާލެއިން ރަށްރަށަށް ދަތުރު ކުރުމުގައިި އަޅާފައިވާ ފިޔަވަޅަށް ލުއި ދެވޭނެ ދުވަހެއް ނޭނގެެ!


India In Noosverin Bandhu Kurumah Angamundhey - Raees Yameen - Vaguthu\nޕީޕީއެމްގެ ޖަލްސާއެއްގައި ރައީސް ޔާމީން ވާހަކަފުޅު ދައްކަވަނީ – ވަގުތު އިމޭޖްސް: އިބްރާހިމް ޝާބިލް\nއިންޑިއާ ސިފައިން ރާއްޖޭގެ ނޫސްވެރިން ބަންދު ކުރުމަށް އަންގަމުންދާ ކަމަށް ކުރީގެ ރައީސް އަބްދުﷲ ޔާމީން އަބްދުލް ގައްޔޫމް ވިދާޅުވެއްޖެއެވެ.\nކ.ތުލުސްދޫ އަށް މިއަދު ވަޑައިގެން އެ ރަށުގެ ރައްޔިތުންނާ ވާހަކަފުޅުދައްކަވަމުން ޔާމީން ވިދާޅުވީ އިންޑިއާގެ އަސްކަރިއްޔާ ރާއްޖޭގައި ތިބެން ރައްޔިތުން ބޭނުން ނުވާ ކަމަށާއި މިފަސްގަނޑުގެ އިންޗެއް ވެސް ބޭރު ބަޔަކަށް ދޭން އެއްވެސް ދިވެއްސަކު ބޭނުން ނުވާ ކަމަށެވެ.\nއިންޑިއާ ސިފައިން މިގޮތަށް އައިސް ތިބުމަކީ ނުރައްކާތެރި ބިރުވެރި އަދި ނާތަހުޒީބު އަމަލެއް ކަމަށާއި އެއީ ރަހުމަތްތެރިކަމަކާއި ދޭތެރޭ ކަންކަން ކުރަން ޖެހޭ ގޮތެއް ނޫން ކަމަށް ޔާމީން ވިދާޅުވިއެވެ.\nރައީސް ޔާމީން ވިދާޅުވީ، އިންޑިއާގެ ސަރުކާރުގެ ފަރާތުން މިހާރު ރާއްޖޭގެ ދާހިލީ ކަންކަމަށް ބާރު ފޯރުވަމުންދާ ކަމަށެވެ.\n"އަޅުގަނޑުމެންގެ ނޫސްވެރިން ބަންދު ކުރަން އަންގަމުން އެބަދޭ. އަދި އަޅުގަނޑުމެންނަށް އެކި އެކި ފިއްތުންތައް މެދުވެރި ކުރުމަށް މި މަސައްކަތް ކުރަނީ" ރައީސް ޔާމީން ވިދާޅުވިއެވެ.\nއިންޑިއާއަކީ ރާއްޖޭގެ އަވަށްޓެރި ގައުމެއް ކަމަށާއި ދިވެހިންގެ ކަންކަން ކުރުމަށް އިންޑިއާއަށް ބަރޯސާވާ ކަމަށް ރައީސް ޔާމީން ވިދާޅުުވިއެވެ. އެހެން ނަމަވެސް އެއީ އެއްވެސް ގޮތަކަށް ދިވެހިންގެ މިނިވަން ކަމާއި ދީން ނެތިގެން ދިއުމަށް ފުރުސަތު ދީގެންވާނެ ކަމެއް ނޫން ކަމަށް ވިދާޅުވިއެވެ.\nމީގެ އިތުރުން ރައީސް ޔާމީން ވިދާޅުވީ، އިންޑިއާ އައުޓް އޭ ކިޔައިގެން ދިވެހިން ނުކުތީމަ މި ސަރުކާރުގެ ވެރިން ދައްކަމުން އަންނަނީ އިންޑިއާ އައުޓް ނުކިޔޭނެ ކަމަށެވެ. އެހެން ނަމަވެސް އިދިކޮޅުން ކުރިއަށް ގެންދާ އެ ހަރަކާތް ނުހުއްޓުވޭނެ ކަމަށް ރައީސް ޔާމީން ވަނީ ވިދާޅުވެފައެވެ.\nޑިސެމްބަރު 17, 2021 20:56\nމިއީ ކަޝްމީރެއްނޫން. އިންޑިޔާއިން ބޭނުންހާ ގޮތެއްނުހެދޭނެ. އިބޫ އެންމެރަގަޅީ އިސްތިއުފާދީފަ ދިއުން ތިހިރީ ރަގަޅައް މަޅީގަޖެހިބާރުވެފަ. ދެންޖެހޭނީ އަމިއްލަގައުމުގަތިބި އާއިލާމީހުންވެސް އެމީހުންބުނެފިއްޔާ ހަވާލުކުރަން. ވިސްނިއްޖެތޯ.\nޑިސެމްބަރު 17, 2021 23:11\nއިންޑިޔާއިން ކީއްކުރަން ބަޔަކު ބަންދު ކުރަން އަންގަންވީ؟؟ މި ޤައުމުގަ ރޯގެ އޭޖެންޓުން ބައިވަރު އުޅޭކަމަށް އަޑު އަރާފަ އޮންނަނީ.. އެމީހުން ބޭނުން ވަގުތަކު މިޝަންއެއްޖައްސާފަ ނިޒާމުން ގެއްލުވާލަންވެސް ކަމެއް ނޫންތާދޯ؟؟\nޑިސެމްބަރު 18, 2021 00:39\nއިބޫ މިހާރު ވ ރޯނެ. އެއިރުވެސް މަބުނިން އިބޫއޭ ތިއެއްޗެހީގަ ތިގޮތައްސޮއިނުކުރާށޭ ތި ލިޔެފަހުރީ އިގިރޭސިން ވިޔަސް ތިލިޔުންތައް ކިޔަންއެގޭމީހަކުލައްވާ ރަނގަޅައްބަލާށެ. އިގިރޭސިބަސް ރަގަޅައްނޭގޭކަން ފަޅާއެރިޔަސް ފަހުން މާދެރަގޮތެއް ކުރިމަތިވެދާނެޔޭ ތިމީހުންނަކީ ވ މަކަރުވެރި ބަޔެކޭ. މީހުންދޭނަސޭހަތް އަޑުނާހާތީ ވާގޮތް ތިޔައީ. މިހާރުދެން ނުނިދިން އުޅޭނެކަމރއްނެތް. ދެން ސިއްކީމު ވާހަކަ ކިޔާލައިގެން ހިންހަމަ ޖައްސާލާ.\nޑިސެމްބަރު 18, 2021 04:30\nނޫސްވެރީން ހައްޔަރުކުރަން ދަސްކޮށްދެވޭނެ މީހަކަށް މިގައުމުގައި ތިބީ ކަލެއާއި މައުމޫނު. ދުަވަހަކުވެސް ހަދާން ނުނެތޭނެ ބޮޑުވަގެއްތީ.\nޑިސެމްބަރު 18, 2021 07:07\nޔާމީނު ޖަލުން ސަލާމަތްވި ދުވަހުންފެށިގެން މިސަރުކާރުގަ ތިބިމީހުން ތުރުތުރު އަޅަން ފަށައިފި\nޑިސެމްބަރު 18, 2021 05:51\nއިންޑިޔާ އައަުޓް / އިންޑިޔާ އައުޓް // މިދިވެހި ފަސްގަނޑުން އިންޑިޔާ ސިފައިން ބޭލޭނެ ދުވަސްފެންނާނެ އިންޝާﷲ //\nޑިސެމްބަރު 18, 2021 05:52\nތިވާހަކަދަށްކަން ތާހިރު ވަގެއްތީ\nޑިސެމްބަރު 18, 2021 08:28\nހަޖަމްވިޔަސް ނުވިޔަސް ޗިސްޗިސްކޮށްލިޔަސްއިންޑިއާއައުޓު


Aharen adhi enburi annaanan : Trump - One Online\nއެމެރިކާގެ ކުރީގެ ރައީސް ޓްރަމްޕް --\nވައިޓް ހައުސް ދޫކޮށް ވަޑައިގެންނެވި ނަމަވެސް، އަދި އެނބުރި ވަޑައިގަންނަވާނެ ކަމަށް އެމެރިކާގެ ކުރީގެ ރައީސް ޑޮނަލްޑް ޓްރަމްޕް ވިދާޅުވެއްޖެ އެވެ.\nރައީސް ޑޮނަލްޑް ޓްރަމްޕް މިހެން ވިދާޅުވީ ވައިޓް ހައުސް ދޫކޮށް ވަޑައިގެންނެވުމުގެ ކުރިން ސަޕޯޓަރުންނާ ވާހަކަފުޅު ދައްކަވަމުންނެވެ.\nވޮޝިންޓަނުން ފްލޮރިޑާ އަށް ވަޑައިގެންނެވުމުގެ ކުރިން އެއާޕޯޓުގައި ސަޕޯޓަރުންނާ ވާހަކަފުޅު ދައްކަވަމުން ޓްރަމްޕް ވަނީ އެމެރިކާގެ ރައީސް ކަން ކުރެއްވުމުގެ ޝަރަފު ލިބިވަޑައިގެންފިކަން ފާހަގަކުރައްވައި ވެސް ވާހަކަފުޅު ދައްކަވައިފަ އެވެ.\nޓްރަމްޕް ވަނީ ޖޯ ބައިޑަންގެ ހުވައިކުރެއްވުމުގެ ރައްމިއްޔާތަށް ވަޑައިގެންނެވުމަށް ދެކޮޅު ހައްދަވާފައެވެ. ނަމަވެސް ސަޕޯޓަރުންނާ މުހާތަބުކުރައްވައި ޓްރަމްޕް ވަނީ އާ ސަރުކާރަށް ކާމިޔާބަށް އެދިވަޑައިގެން ފާގަތި މުސްތަގުބަލަކަށް އެދިވަޑައިގަންނަވާ ކަމަށް ވިދާޅުވެފައެވެ.\nޓްރަމްޕް ވިދާޅުވީ އެމަނިކުފާނުގެ ޒައާމަތުގައި އެމެރިކާއަށާއި ގައުމުގެ ރައްޔިތުންނަށް ގިނަ ކަންތައްތަކެއް ކޮށްދެއްވިފައިވާ ކަމަށެވެ. އެގޮތުން ގިނަ ވަޒީފާތައް އުފެއްދުމުގެ އިތުރުން އެގައުމުގެ ސްޕޭސް ފޯސް އާއި ޓެކްސް އަށް ގެނެވިފައިވާ ބަދަލުތައް ފާހަގަކުރެއްވި އެވެ.\nޓްރަމްޕްގެ އޯޑަރަށް އެމަނިކުފާނުގެ ސަޕޯޓަރުން ވޮޝިންޓަންގައި ހުންނަ އެގައުމުގެ ގާނޫނު ހަދާ މަޖިލީހަށް ވަދެގަނެ ތަކެއްޗައް ގެއްލުން ދީފައިވަ މައްސަލައިގައި ގާނޫނު ހަދާ މަޖިލީހުން ވަނީ ޓްރަމްޕް އިމްޕީޗް ކޮށްފައެވެ. އަދި އެގައުމުގެ ގިނަ ބަޔަކު ވަނީ ޓްރަމްޕްގެ އަމަލާމެދު ނުރުހުން ފާޅުކޮށްފަވެ.\nސޮފްޓްވެއާ އަޕްގްރޭޑް ކުރުމަށް އިންޑިއާއިން ވެކްސިން ޖެހުން މެދުކަނޑާލަނީ\nނައިޖީރިއާގެ ސްކޫލަކުން 300 އަށްވުރެ ގިނަ އަންހެން ކުދީން ކިޑްނެޕްކޮށްފި\nކޯވެކްސްގެ ވެކްސިން ފުރަތަމަ ލިބުނު ގައުމަކަށް ގާނާ